
THE RED ONE 


CRVENO BOŽANSTVO 

E to, to je bilo! Iznenadno razlijevan je strahovitoga 
zvuka! Po shvaćanju Bassetta, koji ga je čuo, 
mogla je ovako zvučati samo trublja Posljednjega 
Suda. Zidovi Jerihona — mislio je on — mogli bi se 
lako srušiti na ovako silan i strašan izazov. Tisuću 
puta pokušavao je on uzalud analizirati taj zvuk, 
koji se širio daleko po Salomonskim ostrvima. Gorsko 
ždrijelo, iz kojega je dopirao, ozvanjalo je od na¬ 
bujalog zvučnog vala preplavljujući zemlju, oblake 
i nebo. Raspaljenom fantazijom upoređivao je on 
taj zvuk s moćnim pokličem prethistorijskoga Titana, 
kojega je zahvatilo bjesnilo. Uspinjalo se sve više i 
više, izazivajući i tražeći, s takvom dubokom puno¬ 
ćom, kao da je namijenjeno ušima s onu stranu uskog 
sunčanog sistema. U tome se zvuku osjećao i pro¬ 
svjed, što nema uha, koje bi čulo i shvatilo njegov 
izražaj. Tako je barem mislila bolećiva duša Basset- 
tova. A ipak se trudio da analizira taj zvuk. Grmio 
je kao grom, a bio mekan kao kakvo zlatno zvono; 
bio nježan i melodičan kao kuckanje na nekoj sre¬ 
brnoj struni — ne, nije tako i nije bila ni mješavina 
od svega toga. U Bassettovu rječniku i u njegovu 
iskustvu nije bilo ni riječi, ni uporedaba, kojima bi 
mogao označiti skupni utisak toga zvuka. 

Vrijeme je prolazilo. Minuti su postajali četvr¬ 
tima, a četvrti polovinama, no žuborenje zvukova 
nije prestajalo, mijenjajući neprestano ton, a osta¬ 
jući ipak jednolično, dok napokon nije postalo ne- 

jasno i dok nije zamrlo — upravo onako strahovito, 
kako je i započelo- Postalo je mješavinom od ne¬ 
jasnog mumljanja i gigantskog šaputanja. Jecajući 
povlačilo se u orijaške grudi, iz kojih je bilo i izlazilo 
— ma kakove bile te grudi — dok nije bijesno za- 
grgoljilo obnavljajući i smrt i radost, a trudeći se, 
da još uvijek bude čuveno, prokazajući neku koz¬ 
mičku tajnu, neko saznanje o beskrajnoj važnosti 
i značenju. Rasplinulo se u sablasni žamor, koji je 
zaboravio i svoju prijetnju i svoje obećanje i po¬ 
stao nečim, što je još dugo, pošto se izgubilo, kuc¬ 
kalo u svijesti bolesnikovoj. Kad već Bassett ništa 
nije mogao čuti, pogledao je na sat. Trajalo je čitavu 
uru, dok se trublja Posljednjega Suda izgubila u 
ništa. 

Je li to bio njegov »mrki toranj«? . . . Bassett se 
duboko zamisli, sjetivši se svoga browninga, i stade 
promatrati svoje skeletne ruke, isušene od teške 
tropske vrućice. I nasmiješi se, kad se sjetio mladoga 
Harolda, koji je rukom, slabom kao što je sada bila 
njegova, podigao rog do usana- Pitao se, da li su 
prošli mjeseci ili godine, kad je prvi put čuo ovaj 
tajanstveni zov na obali Ringmanu? Da ga ko ubije, 
ne bi umio odgovoriti. Bolest je tako dugo trajala. 
Koliko je mogao sa sigurnošću izračunati vrijeme, 
prošli su odonda mjeseci, ali nikako nije mogao 
izračunati duge razmake između groznice i vremena, 
kad je izgubio svako osjećanje. I opet se dao na 
domišljanje. Kako je s kapetanom Batemanom, koji 
plovi sa crnačkim robljem na brodu »Nari«? I da li 
je kormilar Batemanov, kojemu je organizam sav 
rastrojen od teškoga pića, već umro od deliriuma 
tremensa? 

Iza toga tegobnoga mozganja opet je Bassett u 
smućenoj glavi prošao sve, što se je dogodilo od 
dana, kad je na obali Ringmanu prvi put čuo tajan¬ 
stveni zvuk i pojurio u grmlje, da ga potraži. Sagava 
se tome opirao. Bassett ga je u duhu gledao pred 
sobom s onim smiješnim majmunskim licem, iz kojega 

je izbijao strah, s kutijama na leđima, a s Bassetto- 
vom mrežom za hvatanje leptirova i s puškom u 
rukama, govoreći u trepang-mješavini engleskog ko¬ 
lonijalnog dijalekta: »Meni čini mnogo strah u 
grmlje; puno zločestih mladića u grmlje«. 

Bassett se turobno nasmiješio, kad se toga sje¬ 
tio. Sagava je bio strašljiv, ali se pokazao vjernim, 
pa je s njim bez opiranja pošao u šumu, da pronađe 
izvor onog neobičnog zvuka. Bassett je došao do za¬ 
ključka, da to nikako ne može biti vatrom provrtano 
deblo, koje iz dubina šume poziva u boj. Varao se i u 
tome, da izvor ili razlog zvuku ne može biti dalje od 
jednoga sata hoda, pa da će se on lako moći povra¬ 
titi do ponoći i stići na brod »Nari«, koji ga je čekao 
na obali. 

»Veliki buka tamo ne dobro; tamo đavo-đavo«, 
govorio mu je Sagava, a u tome se Sagava nije varao. 
Zar mu nije glava bila odrezana, čim se stala spu¬ 
štati noć? . . . Bassettovim tijelom prostruja groza. 
Bez sumnje je i Sagava bio požderan od »zločestih 
mladića u grmlje«. Gledao ga je pred sobom, kako 
ga je posljednji put vidio, gdje leži na uskom utre- 
niku bez glave, bez sačmene puške i bez sve priro- 
dopisne opreme svoga gospodara. I sve se to dogo¬ 
dilo, dok bi dlanom o dlan udario. Još čas prije vidio 
ga je Bassett, pošto se obazreo, kako strpljivo tapa 
iza njega sa čitavom opremom. Čas kasnije pala je 
glava sa Sagavinih ramena. A onda su se započele 
i Bassettove osobne neprilike. Pogledao je na slabo 
zarasle okrnjke svog kažiprsta i srednjaka na lijevoj 
ruci i počesao njima brazgotinu na potiljku. Bio je 
sa strelovitom brzinom pognuo glavu i udarac šum¬ 
skog napadača djelomice odbio ispruženom lijevom 
rukom, kad ga je imala da zahvati sjekira na dugom 
držalju. Iskupio je svoj život sa dva prsta i jednom 
nezgodnom ranom na potiljku. Jednom cijevi svoje 
sačmene puške istisnuo je život iz napadača, koji je 
i njemu htio odrezati glavu, dok je drugu sasuo u 
one napadače, koji su se bili nadnijeli nad Sagavu, 

pa je barem imao to zadovoljstvo, da je onaj, koji 
je otrčao sa Saga vinom glavom, ponio u sebi i veći 
dio naboja- Sve se je to odigralo za trenuće oka. Na 
uskom utreniku, što su ga utrli divlji veprovi, ležao 
je samo on, ubijeni napadač i ono, što je ostalo od 
Sagave. Iz tamnoga grmlja nije se čulo nikakovo 
šuškanje, ni žamor ičega živog. Strasno se osjećao. 
Prvi put u životu, ubio je, eto, jedno ljudsko biće. 

I kad je gledao to djelo svojih ruku, smučilo mu se. 

Iza toga započeo se lov. On se povukao na ve- 
parski utrenik pred svojim progoniteljima, koji su 
ga odvojili od obale* Koliko ih je moglo biti, nij^ 
mogao pogoditi. Prama onome, što je od njih vidio, 
mogao je biti jedan kao i stotina. Bilo je pouzdano, 
da su se neki uzverali na drveće, pa dalje promicali 
kroz krošnje, ali ih on nije vidio osim možda samo 
odraz njihovih sjena. Ali je svaki čas nije znao, 
odakle su bile bačene — prozu jala pokraj njega 
mala strelica, udarala u stabla pokraj njega ili pa¬ 
dala na zemlju. Šiljak im je bio od kosti, a batrljice 
načičkane perjem; to perje, koje je bilo iščupano 
sa grudi kolibri-a, prelijevalo se kao drago kamenje 
u svim duginim bojama. Jedanput — još se i sada, 
poslije tolikoga vremena, pakosno nasmijao, kad se 
toga sjetio — bio je ugledao iznad sebe jednu sjenku, 
koja se ukočila i zastala u istom trenu, kad je on 
pogledao gore. Bassett nije mogao ništa razabrati, 
ali se odluči da nasumce puca, pa je ispalio onamo 
dobar naboj sačme. Vrišteći kao divlja mačka, sko- 
trljala se sjenka i pala, kroz paprat i orhideje, pred 
njegove noge. I još uvijek, ričući od bola i bijesa, 
zabila je svoje ljudske zube u teške Bassettove 
čizme. Ali ni on nije ostao prekrštenih ruku, nego 
je svojom slobodnom nogom ugušio rikanje. 1 
Bassetta je već i samog prožela tolika divijoća, da 

se _ uz samo spominjanje na ovaj doživljaj — od 

radosti na glas nasmijao. 

A kakva je onda došla noć! Nije ni čudo, da mu 
je zasjela za vrat tako zloćudna groznica, pošto su 

ga te noći izujedali tisuće otrovnih moskita (koma¬ 
raca). Bolno stezanje u zadobivenoj rani nije bilo 
ništa u poređenju s tim ujedima, od kojih se nije 
mogao obraniti. A da upali vatru, to se nije usudio. 
Komarči su mu tijelo doista do vrha napunili otro¬ 
vom, tako da je ujutro s nateklim, gotovo zatvorenim 
očima, kao slijep, otumarao dalje ne brinući se ni 
najmanje, da bi mu mogla biti odrezana glava, a 
tijelo poći za Sagavinim prama vatri, koja će ga 
isušiti. Za dvadeset i četiri sata postao je podrtina 
od tijela i duše. Jedva je zadržao razum, jer ga je 
strašno otrovanje gotovo nagnalo u ludilo. Nekoliko 
puta je ispalio svoju pušku-ptičaricu na sjenke, koje 
su ga u korak slijedile. Razne mušice i kukci još su 
povećavali njegove muke, dok su njegove krvave 
rane privlačile čitave rojeve od odurnih muha, koje 
su lijepo visile na njegovim ranama, pa su morale 
biti otjerane ili zgnječene* 

Još je jedanput istoga dana čuo čudesno zve- 
ketanje, koje se sada činilo, da je dalje odmaklo, 
ali je ipak nadglasavalo nedaleko ratno bubnjanje u 
šumi. A baš se je u tome varao. Mislio je, da je od¬ 
makao i da se nalazi između njega i obale kod Ring- 
manu-a, kojoj se tobože približavao, a kad tamo, 
zalazio je sve dublje u tajanstveno srce neistraženog 
ostrva. Onako premoren, prospavao je noć na za- 
kušljanom korenju jednog indijskog smokovog stabla, 
dok su ga komarči po miloj volji boli. 

Otsad su dolazili dani i noći, koji su ostajali 
u njegovom pamćenju nejasni kao mora. Kao jasne 
vizije sjećao se, kako se iznenada našao usred šume 
u jednom selu, iz kojega su se pred njim raštrkali 
i stari ljudi i djeca u džunglu — do jedne jedine 
osobe. Zaprepastilo ga, kad je osjetio tik iznad sebe 
štektanje kao da se neka zvijer previja od bola i 
straha nad njim, a kad je podigao oči, ugledao je — 
jednu djevojku, ili prije neku mladu ženu, koja je 
na žarkom suncu bila obješena o jednu ruku. Možda 
je ondje visila već nekoliko dana. To je nagoviještao 

njezin otečeni jezik, koji joj je visio iz usta. Još je 
bila živa i buljila je u njega sa strahom. Ne može 
joj se pomoći — mislio je on, pošto je opazio njene 
natečene noge, na kojima je vidio, da su joj uda iz¬ 
lomljena, a velike kosti prelomljene. Odluči, da ju 
ustrijeli i time dovrši strašnu viziju. Ali se nije sje¬ 
ćao, da li ju je doista ustrijelio ili nije. Isto se tako 
nije sjećao, kako je zapao u to selo ili kako mu je 
pošlo za rukom, da ga opet ostavi. 

Kroz Bassettovu glavu vukle su se kojekakve 
isprekidane slike, kad je mislio o tom periodu svog 
strašnog tumaranja. Sjećao se/kako je zapao u neko 
drugo selo sa desetak koliba i kako je rastjerao 
svojom puškom-ptičaricom sve ljude osim jednog 
starca, koji je bio odviše slab za bježanje,^ a koji je 
iza njega pljuvao, stenjao i hroptao, dok je otvarao 
svoju zemljanu peć i sa užarenog kamenja izvukao 
pečeno odojče, koje se pušilo, kad ga je starac deli¬ 
katno zamotao u zeleno lišće i pružio ga njemu. 
Ovdje ga je zaokupila divlja raspuštenost. Pošto se 
najeo do grla i sa zadnjom četvrtinom odojčeta u 
ruci spremao na odlazak, namjerice je svojom sta¬ 
klenom lećom zapalio slamni krov jedne kolibe. 

Ali se u Bassettovo pamćenje najdublje zare¬ 
žala vlažna i nezdrava džungla« Upravo je zaudarala 
od gada, a vladala je u njoj vječita tama. Vrlo je 
rijetko prodirao u nju tračak sunca kroz krošnjati 
krov stotinu stopa iznad njega. A pod tim krovom 
bujala je visoka močvarna vegetacija, odurne namet¬ 
nice, što su se spuštale u dekadentnim oblicima, koji 
izviru iz smrti i uviru u smrt. Kroz tu zbrku tumarao 
je on, neprestano progonjen sjenama ljudoždera i 
zlih duhova, koji se nisu usuđivali otvoreno stati 
pred njega, ali su pouzdano znali, da će ga, prije ili 
kasnije, pojesti. Bassett se sjećao, kako se je u to 
doba, u svijetlim momentima, sam upoređivao s ra¬ 
njenim bikom, kojega progone coyoti (vukovi), koji 
su prevelike kukavice, da se uhvate zbog njegova 
mesa u koštac, ali ipak znadu, da mora doći do svr¬ 

šetka, pa da će se onda do mile volje nažderati. I 
kao što su rogovi i kopita bikova ugrožavala coyote, 
tako je ugrožavala i njegova puška-ptičarica urođe¬ 
nike Salomonskih ostrva, one crne bušmanske sjenke 
na ostrvu Gudalcanaru. 

Onda svanu dan, kad je dopr’o do travnog 
područja. Odjedared, kao od božje ruke božjim 
mačem prerezana, završavala se džungla. Rub šume, 
okomit i crn, mogao je imati odozgor do dolje oko 
sto stopa. A odavde dalje rasla je trava, živa, meka, 
tanka trava za pašu, koja bi obradovala svakog 
zemljodjelca i svaku životinju, a koja se širila da¬ 
leko, čitave milje, sve do hrpta velikoga ostrva, do 
one visoke gorske kose, koju je neka revolucija 
zemlje izbočila, izbušila i nakostriješila, a još ju 
nisu ugasile razorne tropske kiše. Trava! 

Zašao je u nju desetak koračaja, zakopao lice 
u nju, mirisao ju i napokon klonuo od grčevitog 
plača ... 

A dok je plakao, zaorilo<je čudesno zveketanje 
— kad bi riječ »oriti« (kako je on često odonda 
mislio) mogla označiti ovaj neiskazano mekan melo¬ 
dični žubor. Bilo je melodično kao nikoji drugi ža¬ 
mor, što ga je ikada čuo u životu. Silan je bio s tako 
jakom rezonancijom, da je izgledao kao da izlazi 
iz kakve orijaške nemani s bakrenim grlom. Dozivao 
ga je s druge strane ogromne savane (poljane) i 
dolazio je kao blagoslov za njegov napaćeni duh. 

Sjećao se, kako je s mokrim obrazima ležao u 
travi, ne jecajući više, nego prisluškujući zvuk i ču¬ 
deći se, kako to, da ga može čuti čak na obali Ring- 
manu. Mislio je: neka igra od zračnog pritiska ili 
neka zračna struja mora da ga tako daleko nosi. 
Slične prilike možda će se desiti tek za hiljadu dana 
ili tek za deset hiljada dana; ali je jedan takav dan 
bio upravo onaj, kad se on iskrcao sa »Nari-a«, da 
nekoliko sati provede u hvatanju leptirova. Naročito 
je išao za čuvenim »leptirom džungle«, koji je, od 

jednoga vrška krila do drugoga, mjerio čitavu stopu, 
a da i ne spominjemo crnu njegovu baršunastu boju, 
koja je dolazila od visokih krošanja, pod kojima se 
uvijek u mraku nalazio, pa se zato i mogao oboriti 
samo sačmom iz puške-ptičarice. Zato je Sagava i 
nosio tu pušku sa dvadeset kalibri. 

Dva dana i dvije noći trebao je on, da pređe 
preko onog travnog pojasa. Mnogo je za to doba pre¬ 
trpio, ali je progonjenje na rubu džungle prestalo. 
Od žeđi bi bio skapao, da ga drugoga dana nije 
osvježila jaka oluja. I 

A onda je došla Balata. Na prvom sjenovitom 
mjestu, gdje je gusto šumsko džbunje zamijenilo ši¬ 
roku ravnicu, bio se on srušio, da umre. Ona je u prvi 
mah, kad je opazila njegovu nemoć, kriknula od ra¬ 
dosti i spremila se, da mu debelom granom iz šume 
razmrska lubanju. No možda je odustala od toga baš 
zbog njegove krajnje nemoći, a možda i zbog svoje 
ženske radoznalosti. Svakako se skanjivala, jer kad 
je on otvorio oči, opazio je, da ga revno proučava. 
Najviše su je iznenadile njegove plave oči i bijela 
koža. Bez bojazni čučnula je do njega, pljunula na 
njegovu nadlakticu i prstima istrla blato, koje mu se 
nakupilo ondje za dugotrajnog vrludanja po džungli 
i prekrilo prvobitnu bjeloću. 

On je gotovo zinuo od čuda, kad ju je ugledao, 
jer na sebi nije imala ništa konvencionalno. Nasmijao 
se videći, da je u pogledu odjeće bila upravo onako 
nevina kao Eva prije pripovijesti o smokovu listu. 
U isti mah i mesnata i mršava, s nesimetričnim judi¬ 
ma i mišićima, koji su izgledali kao izrezana užeta, 
od djetinjskih vremena pokrivena blatom, koje se 
ispiralo samo kod proloma oblaka — bila je tip žene 
tolike rugobe, kakvu je ikada oko jednoga prirodo¬ 
slovca ugledalo. Prsa su joj podjednako odavala i 
zrelost i mladost, pa ako je ista nagoviještalo njezin 
spol, nagoviještao je jedini ukras, što ga je nosila, 
a koji se sastojao od svinjskog repića, koji je bio 

zaboden u jagodicu lijevoga uha. Repić je bio još 
tako svjež, da joj je s oguljenog vrška kapala krv 
na rame kao kapljice upaljene svijeće. A tek njeno 
lice! Iskreveljena mješavina majmunskih crta, pro¬ 
bijena izvraćenim širokim mongolskim nozdrvama; 
s ustima, koja su labavo visila pod ogromnom gor¬ 
njom usnom i odjedanput nestajala u uleknutom 
podvoljku. Oči su joj bile izbuljene i turobne, blista¬ 
jući kao u majmuna, zatočena u kavezu. 

Ni voda, koju mu je u jednom listu donijela iz 
šume, pa ni stari, natruli komad svinjetine nije mo¬ 
gao u njegovim očima izbrisati njenu (neiskazanu 
rugobu. Pošto je u svojoj slabosti prožvakao komadić 
mesa, zaklopio je oči, da ju ne mora gledati, ali mu 
ih je ona opet prstima otvorila, da se zapilji u nji¬ 
hovu plavet. U tom času opet se oglasilo zveketanje. 
Sada je bilo bliže, mnogo bliže, on je to znao, a znao 
je i to, da je — unatoč tegotnom njegovom putovanju 
— do toga zvuka još nekoliko sati daleko od onoga 
mjesta. Djelovanje zvuka bilo je za Balatu porazno. 
Srozala se i šćućurila, otkrenuvši lice, stenjući i 
škrgućući zubma od straha. A kad je zveketanje, iza 
punog sata trajanja, utihnulo, zaklopi Bassett oči i 
zaspa, dok je Balata s njega brisala muhe. 

Kad se probudio, bila je noć, a Balate je bilo 
nestalo. No on je osjećao, da mu se snaga opet po¬ 
vratila, a pošto mu je već bilo u tijelo ucijepljeno 
previše moskitova otrova, a da bi mogao osjetiti 
nove ubode, zaklopi oči i otspava neprekidno sve do 
izlaza sunca. Malo kasnije stiže i Balata dovedavši 
sa sobom desetak žena, koje uza svu rugpbu ipak 
nisu bile ružnije od nje. Po njenom ponašanju vidjelo 
se, da ga smatra svojim vlasništvom, jer ga je ona 
pronašla, a ponos, s kojim ga je pokazivala, dje¬ 
lovao bi na njega komično, da mu položaj nije bio 
tako očajan. 

Kad se je kasnije iza strašno dugoga pješačenja 
srušio u hladovini stabla krusevca pred kolibom Đa- 
vola-đavola, Balata je vrlo živo ostajala pri tome, 

da ga želi zadržati za sebe. Ngurn — kojega je 
Bassett kasnije imao upoznati kao doktora Đavola- 
đavola, kao svećenika i seoskog medecinara — želio 
je opet njegovu glavu za sebe. Druge majmunske 
ličnosti, koje su se oko njega cerile i klepetale, a 
koje su, sve bez izuzetka, bile gole i zvjerskog iz¬ 
gleda, kao i Balata, tražile su njegovo tijelo, da ga 
speku. U ono doba Bassett još nije razumijevao 
njihova jezika, ako su se oni čudni glasovi, koje su 
izbacivali iz grla, da izraze svoje misli, uopće mogli 
počastiti imenom »jezika«. Ali je Bassett vrlo dobro 
razumio, zarad čega se prepiru, pošto su muškarci 
opipavali njegovo meso, kao da je on kakva roba u 
mesarskoj prodavaonici- 

Malo je trebalo, pa bi Balata u prepirci bila 
pobijeđena, kad se dogodila nesreća. Jedan od muš¬ 
karaca, koji su radoznalo pregledavali Bassettovu 
pušku-ptičaricu, nategne kokot i povuče otpinjač. 
Trzaj kundaka, koji je udario natrag i zabio se u 
potrbušnicu čovjeka, nije bio najkrvaviji rezultat 
ovog pregledavanja, pošto je sačma iz daljine od 
jednoga metra naprosto otkinula glavu jednom de- 
batantu. 

Čak je i Balata pobjegla s drugima, a kad su 
se povratili, Bassett je opet bio gospodar svoje 
puške, premda se, zbog nastupa groznice, jedva 
mogao držati na nogama. Ipak je — premda su mu 
zubi od groznice cvokotali, a zasuzile oči jedva 
mogle što vidjeti — održavao oslabljelu svijest 
dotle, dok Bušmane nije natjerao u strah staklenom 
lećom, žigicama, satom i kompasom. Naposljetku je 
s nekom naročitom religioznom svečanošću ubio iz 
puške jedno odojče i onda odmah pao u nesvijest. 

Bassett napne mišice na rukama, da vidi, koliko 
je još moglo ostati jakosti u onolikoj slabosti, pa se 
polako i glavinjajući digne na noge. Bio je strašno 
iscrpen; iza toliko mjeseci, otkako se oporavio od 
bolesti, nije nikada mogao doći do svoje nekadašnje 
snage. A sada se bojao recidive, koja mu se već ne¬ 

koliko puta vraćala. Bez ikakovih lijekova, čak i bez 
kinina, dosad mu je polazilo od ruke, da se odupre 
najgoroj kombinaciji malarije i crne groznice. A da 
li će tako ići i dalje? To se uvijek pitao. Jer kao 
rođeni naučenjak nije htio umrijeti prije, nego što 
ne riješi zagonetku, koja se krila iza onog zvučnog 
zveketanja. 

Podupirući se o štap, otetura ono nekoliko ko- 
račaja do kolibe Đavola-đavola, gdje je vladala 
smrt i Ngurn u pomrčini. Gotovo isto onako mračna 
i smrdljiva kao i džungla, bila je i kuća Đavola- 
đavola — tako je bar mislio Bassett. Ali se u njoj 
zadržavao njegov najmiliji drug i žive njegove no¬ 
vine: Ngurn, koji je uvijek bio raspoložen za pripo¬ 
vijedanje i za kakvo raspravljanje, dok je sjedio na 
smrtnom pepelu i u lakom dimu oštroumno mozgao, 
preparirajući one ljudske glave, koje su visile s roga 
pod krovom. Bassett je naime u svi jesnim časovima 
svoje dugotrajne bolesti proučio psihološke osobine 
i fonetičke teškoće jezika Ngurnova, Balatina i 
Vngngnova. Ovaj posljednji bio je glupi, mladi po¬ 
glavica plemena, kojim je vladao Ngurn i koji je — 
kako se u narodu pogovaralo — bio sin Ngurnov- 

»Hoće li Crveni danas govoriti?« zapita Bas¬ 
sett, koji se bio već toliko priučio na starčev odurni 
posao, da se je mogao zanimati i za dalje sušenje 
lubanja. 

Pogledom specialista pregledavao je Ngurn 
glavu, na kojoj je baš radio. 

»Potrajaće deset dana, dok uzmognem reći 
,gotovo’, jer još niko nije kadio ovakvu glavu, kakva 
je ova«. 

Bassett se u duši smijao, što se starkelja uvi¬ 
jek klonio, da s njim govori o »Crvenom«. Još ni¬ 
kada nije ni Ngurn ni ikoji član ovog čarobnjačkog 
plemena odao ništa o tjelesnim osobinama Crvenoga. 
Tijelo je ipak morao imati taj Crveni, kad je mogao 
proizvoditi onoliki zvuk, no premda su ga svi nazi¬ 
vali »Crveni«, Bassett nije bio siguran, da je 

»crveno« označivalo njegovu boju. Ali su svakako 
bila crvena njegova djela i sposobnost, sudeći po 
onom, što je Bassett saznao o njemu. Kako ga 
je izvijestio Ngurn, ovaj Crveni ne samo da je 
imao veću životinjsku snagu nego ikoje božan¬ 
stvo među susjednim plemenima i ne samo, da 
je vječito žeđao za crvenom krvi živih ljudskih 
žrtava, nego su i susjedna božanstva bivala njemu 
prinošena kao žrtve i mučena za njega. On je bio 
bog desecima udruženih bušmanskih sela, koja su 
sva nalikovala na ovo, koje je bilo centralno selo, 
iz kojega se vladalo udrugom i savezom, b pomoću 
Crvenoga bila su mnoga tuđa sela poharana, pa i 
uništena, a zarobljenici žrtvovani Crvenome, i o se 
događalo još i danas, a potjecalo je iz davnih vre¬ 
mena, te se predavalo od koljena na koljeno kao 
davnašnja baština. Đok je Ngurn bio još mlad čo¬ 
vjek, digla su se plemena s druge strane travne 
zemlje na ratno plijenjenje u ove krajeve. Prigodom 
njihova povlačenja zasužnjili su Ngurnovi ratnici 
mnoge zarobljenike, pa je preko stotinu same djece 
žrtvovano Crvenome, a osim toga još mnogi muževi 

i žene* . * 

»Gromovnik« bilo je jedno od mnogih^ imena, 
koja je Ngurn nadjevao tajanstvenom božanstvu. 
Gdjekada je bio nazivan i »glasnim dozivacem«, 
»onaj s božanskim glasom«, »s ptičjim grlom«, »je¬ 
dini, koji ima glas sladak kao medena ptica«, »mili 
pjevač« i »od zvijezda rođeni«. 

A zašto »od zvijezda rođeni«? Uzalud je bas¬ 
sett navaljivao pitanjima na Ngurna. Prama pripo¬ 
vijedanju starog vrača Đavola-đavola, bio je Crveni 
uvijek isti, upravo onakav, kakav je danas: uvijek 
je pjevao i svoju volju nametao ljudima grmljavi¬ 
nom. Ali je drugoga mišljenja bio Ngurnov otac, 
koji je sada, zamotan u suhoj rogožini, visio iznad 
njihovih glava među pocrnjelim rogovijem kuće vra¬ 
čeve. Pokojni mudrac mislio je, da je Crveni došao 
iz zvjezdane noći, jer zašto bi ga inače stari, zabo- 

ravljeni ljudi — tako je glasio njegov argument — 
nazivali »od zvijezda rođeni«? No Bassett nije mo¬ 
gao a da ne prizna, da u tom argumentu ima vjero¬ 
jatnosti. Ali je Ngurn uvjeravao, da za dugih go¬ 
dina svoga života, u kojima je vidio tolike zvjez¬ 
dane noći, nije nikada na stepi ili u džungli našao 
nijedne zvijezde — premda ih je tražio. Vidio je, 
doduše, prosipanje zvijezda na nebu (ovo je bio od¬ 
govor na Bassettov prigovor), ali je isto tako viđao 
i fosforesciranje gljiva i njima sličnog raslinja, tru¬ 
loga mesa i krijesnica u tamnim noćima, plamenove 
upaljenih šuma, pa ipak — što su bili vatra, plamen 
i žeravica, kad su se ugasili? Ništa drugo, nego 
uspomena na stvari, koje su prestale bivstvovati, 
kao i uspomene na brakove, koji su provedeni, sve¬ 
čanosti, koje su zaboravljene, na želje, koje su samo 
kosturi od želja, žarke, rasplamćene, ali koje nisu 
stvarne, jer ne donose čovjeku ni olakšanje, ni oslo¬ 
bođenje. Što je s jučerašnjim apetitom? Što je s me¬ 
som divljega vepra, koga nije pogodila strelica lov- 
čeva? Nevjenčana djevojka, koja je umrla prije 
nego što ju je poznao mladić? 

Zvijezda, po tvrđenju Ngurnovu, nije mogla 
biti uspomena — kako bi uspomena mogla biti zvi¬ 
jezda? Za čitavog svog dugoga vijeka nije on na 
noćnom zvjezdanom nebu opazio nikakovih pro¬ 
mjena. Još nikada nije vidio, da ijedne zvijezde ne 
bi bilo na svom mjestu. Osim toga, zvijezde su bile 
vatra, a Crveni nije vatra — ovo nedobrovoljno 
otkrivenje nije Bassettu mnogo kazivalo. 

»Hoće li Crveni sutra govoriti?« pitao je. 

Ngurn sažme ramenima, kao da je mislio ka¬ 
zati: »A ko to može znati?« 

»A prekosutra? ... A prekosutra?« navaljivao 
je Bassett dalje. 

»Vrlo bih rado kadio i sušio tvoju glavu«, reče 
Ngurn, mijenjajući razgovor. »Tvoja je drugačija 
od drugih glava. Nijedan Đavo-đavo nema u svojoj 
zbirci takve glave. Ja bih je dobro preparirao. Mje- 

sece i mjesece utrošio bih u to. Mjeseci bi dolazili i 
prolazili, a dim bi bio vrlo primjeren; ja bih sam 
pošao na skupljanje goriva za kađenje. Koza bi ti 

ostala glatka, kao što je danas«- , i ■ 

On ustane i posegne za jednom glavom, koja 
je bila zamotana u rogožinu viseći u taml Joeđu bez¬ 
brojnim glavama na rogovi,u, i stade ,e odmotavati. 

»Evo jedne glave, koja je nalik na tvoju«, reče 
on — »ali je rđavo preparirana«. , , , ■ 

Bassett, naslutivši, da se radi o glavi nekog bi¬ 
jelog čovjeka, naćuli uši, jer je vec odavna došao 
do uvjerenja, da Bušmani, koji žive u srcu velikoga 
ostrva, nisu nikada došli u doticaj s bijelim čovje¬ 
kom. Ta oni nisu poznavali ni englesko »trepang 
narečje«, koje se govori svagdje na jugozapadnom 
dijelu Tihoga oceana. Nisu poznavali ni duhana, ni 
baruta. Malobrojni njihovi dragocjeni noževi bili su 
oriugotovljeni od željeznih obruča, a rijetke njihove, 
& dragocjenije »tomahawke« (jatagani) oteli su 
!1 kako je Bassett mislio - od Bušmana ispreko 
travne zemlje, koji su ih na sličan nacmdobihod 
ljudi iz koraljnog primorja, a koji su gdjekada 
lazili u doticaj s bijelim ljudima. 

»Drugi narodi ne umiju baratati s glavama«, 
reče stari Ngurn, pošto je iz zamazane rogozine od¬ 
motao glavu, koja je bez sumnje potjecala od bije¬ 
loga čovjeka, i stavio ,e u Bassettove ruke. 

Bila je, svakako, stara, a nekada ,e morala 
biti i bijela, što je potvrđivala plava kosa. Bassett 
bi mogao priseći, da je u davnim vremenima morala 
pripadati kakvom engleskom mornaru,^ kako ,e mo¬ 
gao zaključiti po teškim zlatnim naušnicama, koie 

su još visile u osušenim ušima. , 

»Što se tvoje glave tiče«, povrati se stan vrac 

opet na svoju omiljelu temu R aC o P tf 

»Slušaj, da ti nešto kažem«, prekide ga Bassett, 
koiemu je sijevnula u mozgu nova ideja. »Kad 
umrem, neka ti bude slobodno preparirati moju 
dlavu, ako me prije odvedeš, da vidim Crvenoga«. 

»Pa tvoju ću glavu svakako dobiti, kad umreš«, 
odbije Ngurn njegov predlog i s brutalnom iskre- 
nošću divljaka doda: — »Uostalom, ti i nemaš više 
dugo da živiš. Već si i sada gotovo mrtav čovjek. 
Svaki dan postaješ slabiji. Za nekoliko mjeseci ja 
ću tvoju glavu ovdje u dimu vrtjeti i vrtjeti. . . Znaš, 
lijepo je za dugih popodneva ovako vrtjeti glavu 
čovjeka, kojega smo poznavali ovako, kako ja po¬ 
znajem tebe. Onda ću s tobom govoriti i ispričati 
ti mnoge tajne, koje danas želiš znati. A nama ne 
može škoditi, jer ćeš i tako biti mrtav«. 

»Ngurn!« plane odjedanput Bassett. »Tebi je 
poznat onaj mali grom u željezu, što ga uvijek no¬ 
sim sa sobom«. Bilo je to upozorenje na pušku-pti- 
čaricu, koja je čitavom plemenu ulijevala strah u 
kosti. »Mogao bih te, dakle, u svako doba ubiti, a 
onda nećeš dobiti moju glavu«. 

»Onda će ju dobiti Vngngn ili ko drugi od moga 
naroda«, uvjeravao ga je Ngurn s uživanjem. »Pa će 
se ipak vrtjeti u dimu kuće Đavola-đavola. Što me 
prije ubije tvoj grom, to će se prije tvoja glava ka¬ 
diti u ovom dimu«. 

Bassett osjeti, da je u ovoj prepirci pobijen. 

Što je bio Crveni? — pitao se Bassett tisuću 
puta za narednih sedmica, kad mu se činilo, da je 
nešto ojačao. Koje je bilo vrelo čudesnoga pjevanja? 
Što je bio taj sunčani pjevač, taj od zvijezda rođeni, 
to tajanstveno božanstvo, koje se ponašalo zvjerski 
kao i oni crni, hiroviti majmunski ljudi, koji su mu 
se molili — to biće, čije je srebrno, bikovsko pje¬ 
vanje i zapovijedanje Bassett tako dugo slušao iz 
velike daljine? 

Ngurna nije mogao podmititi nudeći mu svoju 
glavu, da ju obrađuje poslije njegove smrti. Vngngn, 
slaboumni poglavica, bio je tako glup i stajao je to¬ 
liko pod vodstvom Ngurna, da se uopće na njega 
nije moglo računati. Tako je preostala jedina Balata, 
koja je od časa, kad ga je našla i kad je svoju smi- 


Z. B. 480. 

jesnu žensku rugobu počela ogledavati u njegovim 
plavim očima, postala njegova nepokolebljiva obo¬ 
žavateljica- Ona je bila žena, a on je odavna znao, 
da put, kojim bi se ona dala navesti na izdaju svoga 
plemena, prolazi kroz njeno žensko srce. 

Bassett je bio izbirljiv čovjek, pa nikada nije 
mogao zatomiti izvjesni strah, što ga je od P r Y9Ž^ 
časa u njemu izazvala njena ženska grozota. Kod 
kuće u Engleskoj, nisu za njega žene nikada imale 
naročitoga čara. A sada je odlučio, da se poene oir- 
kavati i udvarati ovoj nevjerojatno odvratnoj Bus- 
manki, gazeći svu svoju otmenost i osjetljivost. Do 
ovakove^odluke mogao je doći samo čovjek, koji se 
pošto poto želi žrtvovati za svoju nauku* 

Prožme ga groza, ali on otkrene lice i sakrije 
svoje grimase i svoju odvratnost, kad je ovio svoju 
ruku oko njenih ramena, koja su bila pokrivena 
korom od nečistoće, i kad je osjetio na svom vratu 
i bradi dodir njene zamršene kose, namazane 
smrdljivim zejtinom. Ali je gotovo ciknuo, kad mu 
se ona, odmah u početku njegova umiljavanja, oda¬ 
zvala rastezanjem usta i radosnim, svinjskim grokta- 
njem. To mu je bilo previše. Ali je ipak prvo, što je 
učinio prigodom ovog neobičnog snubl jenja, bilo, da 
ju je odveo do rijeke i pošteno joj sastrugao blato 

s tijela. , , . , 

Od toga vremena posvećivao joj se kao vjeran 

snubok s tolikom upornošću i žestinom, koliko je 
mogao u sebi prigušiti odvratnost. Ali je ipak na¬ 
stojao odbiti vjenčanje, koje je ona neprestano 
predlagala, da se provede po svim običajima njezina 
plemena. Na svu sreću bio je sveti plemenski zakon 
u koječemu vrlo strog. Tako se, naprimjer, Ngurn 
nikada nije smio dotaći kostiju, mesa ili kože jed¬ 
noga krokodila. To mu je bilo određeno već kod 
samog rođenja. A Vngngnu je bilo zabranjeno, da 
se ikada maši kakve žene. Narušavanje ovog »tabu-a« 
(svetog zakona), ako se ikada događalo, moglo se 
okajati samo smrću žene zavodnice. Prigodom Bas- 

settova dolaska dogodilo se, da je jedno djevojče 
od devet godina kod igranja posrnulo i palo na sve¬ 
toga poglavicu. I djevojčeta je netragom nestalo. 
Šapatom pripovijedala je Balata Bassettu„ lda je 
djevojčica tri puna dana i tri noći umirala pred 
Crvenim. Za Balatu bio je tabu plod kruševca. Za to 
je Bassett bio vrlo zahvalan. Njezin je tabu mogla 
biti — i voda* 

Za sebe izmislio je on naročiti tabu. Mogao bi 
se oženiti — izjavio je — samo u ono doba, kad 
Južni Križ bude stajao na zenitu neba. Pošto se ra¬ 
zumijevao u astronomiju, odgodio mu se na taj na¬ 
čin termin vjenčanja na devet mjeseci, pa se nadao, 
da će do toga vremena biti mrtav ili će umaknuti na 
obalu s konačnim upoznavanjem Crvenoga i izvo¬ 
rom čudesnoga zveketanja. 

Spočetka je zamišljao Crvenoga kao ogroman 
kip Memnona, koji u izvjesnoj temperaturi, koja 
ovisi o sunčanoj svjetlosti, daje od sebe one čudesne 
zvukove. Ali je Bassett ovu svoju hipotezu zabacio, 
kad je iza jednog bojnog pohoda bila dovučena či¬ 
tava četa ratnih zarobljenika, koji su žrtvovani 
Crvenome noću i po kiši, a zveketanje Božanstva 
zvučalo je jače nego obično. 

U društvu Balate, a gdjekada 4 s muškarcima 
i s nekoliko žena, smio je džunglu pretražiti do tri 
četvrtine uokrug. Ali je posljednja četvrtina, u kojoj 
je obitavao Crveni, bila — tabu. Bassett se sve žešće 
ulagivao Balati, a gledao je i na to, da se ona sve 
češće pere. Kao Evina kći, bila je ona spremna na 
svaku izdaju za svoju ljubav. A on — premda je u 
njemu pogled na nju izazivao odvratnost, a dodir 
s njom očaj, pa premda se ni u snu nije mogao nje 
otresti — ipak je uvidio istinu, koja važi u čitavom 
svijetu o njenom spolu: da je njoj i do njenog ži¬ 
vota manje stalo nego do sreće svoga ljubavnika, 
s kojim se nadala vjenčati. Romeova Juli ja ili Ba¬ 
lata? U čemu se sastojala glavna razlika? Između 
blagog i nježnog produkta najveće civilizacije i nje- 

nog bestijalnog konstrasta, koji je iza Julije zaosta¬ 
jao za čitava tisućljeća — nije bilo nikakove razlike, 

Bassett je bio u prvom redu naučen jak, a tek 
iza toga čovjek, U srcu džungle Guadalcanarske iz¬ 
vodio je jedan pokus, kao što bi u svom laboratoriju 
pokušavao izvesti kakvu kemijsku reakciju. Pojača¬ 
vao je svoj lažni žar za Bušmanku, a njegova želja, 
da stupi okom u oko sa Crvenim, postajala je sve 
jača. Priznavao je staru istinu, da žena uvijek mora 
izvući kraći kraj. Balata se bacala, kolika je duga 
i široka, na trulo tlo džungle, obuhvatala mu rukama 
noge, ljubila mu stopala i izvodila iz grudi cvrku- 
tave glasove, uz koje je njega od glave do pete pro¬ 
žimala ledena hladnoća. Molila ga je i preklinjala, 
da radije ubije nju, nego da traži od nje taj najveći 
dokaz ljubavi. Pripovijedala mu je, kakva je kazna 
propisana za onoga, ko prekrši tabu Crvenoga: — 
nedjelja dana mučenja 11 a živom tijelu, a potan¬ 
kosti toga mučenja zabijala je ona pred njim u 
glib šumski, dok on nije živo osjetio, da ljudska 
fantazija ne može ni zamisliti strahote, što ih čovjek 
čovjeku može nanijeti. 

A ipak je Bassett ostajao pri tome, da svoju 
mušku volju udovolji na račun žene, kako bi riješio 
misterij* Crvenoga, pa makar ona morala umirati 
polaganom, strašnom smrću i vrišteći od bola. I 
pošto je Balata bila žena, popustila je. Povela ga je u 
zabranjenu četvrt šume. Strmi brijeg, koji se spuštao 
sa sjevera prema sličnoj strmini, koja je dolazila 
s juga, suzio je rijeku, u kojoj su oni lovili ribu, u 
duboko, tamno ždrijelo. Pošto su hodili ždrijelom 
jednu milju, put se odjednom počeo uspinjati i oni 
pređoše preko jednog gorskog sedla od hrapavog vap¬ 
nenca, koji je Bassetta, kao geologa, zainteresirao. 
Verući se sve više — premda se on, već zbog tje¬ 
lesne slabosti, morao često odmarati — stigoše na 
šumovitu visinu, dok nisu došli na jednu golu viso¬ 
ravan. Bassett utvrdi, da je sve tlo ondje bilo po¬ 
suto vulkanskim pijeskom, jer je njegov džepni 

magnet mogao na sebe privući čitave gomilice oštroga 
zrnja. 

Vodeći Balatu za ruku, stiže on na sredini rav¬ 
nice do jedne strašne jame, koja je očevidno bila 
ljudskom rukom iskopana. Kroz glavu sijevnuše nje¬ 
mu strelovitom brzinom stare priče, napomene iz na¬ 
vigacije po Južnom moru, deseci činjenica i sporednih 
fakata. Sjetio se Mendane, koji je obreo ova ostrva 
i dao im ime »Salomonska ostrva«, pošto je držao, 
da je ovdje naišao na čuvene majdane toga biblij¬ 
skoga kralja. Nekada su se ljudi smijali djetinjskoj 
lakovjernosti staroga moreplovca, a ipak je sada on, 
Bassett, stajao na rubu jedne jame, koja je potpuno 
nalikovala na afrikanske dijamantske majdane. 

A ipak ono, u što je on sada uperio svoj po¬ 
gled, nije bio nikakav dijamant. Sličnije je bilo biseru 
s dubokim duginim sjajem jednoga bisera, ali tako 
ogromnog, da svi biseri sviju vremena, skupljeni na 
jednom kupu, ne bi bili tako veliki. A imao je boju, 
kakvu nije nikakav biser niti išta drugo moglo imati, 
— imao je boju Crvenoga. A Bassett je smjesta 
došao do uvjerenja, da je to sam Crveni! Potpuna 
kugla od dvjesta stopa u promjeru, kojoj je najviši 
vršak ležao stotinu stopa ispod visine one visoravni. 
Boja joj je bila kao lakirana. Doista, mislio je, da 
je to lakiranje izvedeno ljudskim rukama, ali sa to¬ 
likim savršenstvom, da to nikako nisu mogli izvesti 
necivilizirani ljudi, kakvi su u ovom kraju živjeli« 
Sjajna trešnjova crven, kao da je bila naslagana 
crvena boja na crvenu. Sve se je blistalo na sunčanoj 
svjetlosti, kao da tinja sloj pod slojem od crvenila. 

Uzalud ga je Balata odvraćala od toga, da siđe 
dolje. Bacila se u prah, a kad je pošao stazom, koja 
se vijugala uz stijenu jame, išla je za njim zgurena 
i štekćući od straha. Bilo je jasno, da je crvena 
kugla iskopana iz zemlje kao neka dragocjenost. 
Bassettu pade na pamet malobrojno žiteljstvo svih 
dvanaest udruženih sela, kao i primitivno oruđe i 
metode, pa dođe do uvjerenja, da ni deset hiljada 

generacija ovoga plemena nije moglo iskopati ovu 
ogromnu udubinu. 

Dno jame bilo je zasuto ljudskim kostima, među 
kojima su ležali oštećeni i prelomljeni seoski kumiri 
od drveta i kamena. Neki između njih, označeni ne¬ 
pristojnim totemističkim komadima i znakovima, bili 
su izrezani od čvrstih debala, a visoki četrdeset do 
pedeset stopa. Bassett opazi, da nije bilo kumira, 
koji bi pretstavljali kornjače i morske pse, inače 
tako čestih u primorskim naseljima, a upravo ga 
je nagnalo u čudo, kad je opazio velik broj motiva 
sa šljemovima. Odakle su ovi divlji žitelji, usred 
mračnoga Guadalcanara, mogli poznavati šljemove? 
Zar su Mendanini ratnici nosili šljemove? Zar su 
doprli ovamo prije nekoliko stoljeća? A ako nisu, od 
koga su Bušmani dobili taj motiv? 

Gazeći preko isprebacanih kumira i kostiju 
s Balatom, koja je štektala iza njega, stiže on do 
sjene ogromne kugle i napokon je se dotakne šiljci¬ 
ma prstiju. Nije bila lakirana. Površina joj nije bila 
ni glatka, nego upravo hrapava i puna udubina; 
ovdje-ondje opažale su se i neke mrlje, znakovi od 
žege, rastaljena mjesta. Materijal, od kojega se 
kugla sastojala, bio je metal, ali takva mješavina, 
kakve on nije nikada vidio. Što se tiče boje, jasno 
se opažalo, da nije namazana, nego je metal tako 
od prirode bio obojen. 

Bassett pređe šiljcima prstiju, koje je dotle 
mirno držao na metalu, po površini kugle i osjeti,, 
kako je čitavo gigantsko čudovište primilo život i 
reagiralo. To je bilo nevjerojatno! Tako lagan doti¬ 
caj s ogromnom masom! 

A drhtala je uz dodir prstiju u ritmičkim vibra¬ 
cijama, koje su se obraćale u šušketanje i mrmore¬ 
nje, tako nježno, da je nalikovalo na šaputanje, koje 
je bilo meko kao da je živo. Dahtalo je kao vilinski 
rog, pa je Bassett osjećao, da bi tako moralo zvo¬ 
niti božansko zvono, kad bi moglo doprijeti preko 
svemira na zemlju. 

On pogleda na Balatu, da ju nešto zapita, ali 
je nju povalio na zemlju glas Crvenoga, što ga je 
on izazvao. Ležala je stenjući među kostima- Nato 
se on povrati pregledavanju čudovišta. Bilo je šuplje, 
a sastojalo se — po njegovom mišljenju — od ko¬ 
vine, koja na zemlji nije poznata. Ljudi su je u 
davnim vremenima s pravom nazvali »rođenom od 
zvijezda«. Mogla je doći samo sa zvijezda. A nije ni¬ 
pošto bila slučajna tvorevina. Bilo je to djelo umjet¬ 
nosti i razbora. Ono savršenstvo u obliku, ona šuplji¬ 
na nije mogla biti rezultat prostoga slučaja. Bez 
sumnje je bila proizvod drugih, neshvatljivih inteli¬ 
gencija, koje su fizički radile s kovinama. Bassett je 
buljio u kuglu, dok su mu se mozgom nagonile hipo¬ 
teze, tražeći razjašnjenje i povijest ovog dalekog 
putnika, koji se je kroz svemirsku noć dao na pusto¬ 
lovinu i našao put kroz zvijezde, pa se napokon 
ustobočio ovdje, iskopan od ljudoždera ovakav, ka¬ 
kav je bio — izglađen i lakiran u ognjenoj kupelji 
dviju atmosfera. 

No da li je boja bila proizvedena toplinom smi¬ 
ješane kakve poznate kovine? Ili je bila unutrašnja 
osobina same kovine? Bassett zabode šiljak svog 
džepnog noža u kovinu, da istraži materijal. Ali od¬ 
jednom čitava kugla zabruji moćnim šapatom, kao 
nekim prosvjedom, koji je zvučao kao zlato, ako 
šapat uopće može zazvučati, a zvuk se penjao i pa¬ 
dao, dok su se obje završne točke glasovne ljestvice 
prijetile, da će se krug sklopiti i udružiti u strahoviti 
grom, kakav je on toliko puta slušao iz daljine. 

Zaboravljajući na svaku opreznost, pa i na sam 
svoj život, a prenešen u ekstazu čudom ovog ne¬ 
shvatljivog! predmeta, zamahne on svojim nožem, 
da zabije dublji ubod u kovinu, ali ga Balata zadrži. 
U strašnom preneraženju i velikoj duševnoj boli, 
digne se ona na koljena, obuhvati njegova i stade ga 
preklinjati, neka se ostavi toga posla. Da ga odvrati 
od njegova nauma, zagrize se ona zubma u svoju 
podlakticu, da je krv odmah mlazom šiknula. 

On je jedva i opazio njezin očajni gest, kad ga 
je prožeo blaži osjećaj, pa se sam odrekao svoga 
nauma. Pred golemim otkrovenjem višeg života u 
svijetu zvijezda, srozao se — pred njegovim očima 
— zemaljski život na mikroskopske proporcije. Kao 
da je ona ružna Bušmanka kakav pas, pristupi on 
k njoj i prisili je, da s njim pođe oko kugle. Na 
sredini puta naiđe na nešto grozno. Između ostaloga 
prepozna on od sunca smežurane i osušene ostatke 
onog djevojčeta od devet godina, koje je slučajno 
povrijedilo osobni tabu slaboumnog poglavice Vn- 
gngna. A među ostacima nestalih ljudi, naiđe i na 
ostatke jednoga, koji još nije bio sasvim nestao. 
S pravom su Bušmani obožavali Crvenoga, jer su u 
njemu gledali svoj uzor, čiju su sklonost i pomirenje 
s njim nastojali zadobiti ovako krvavim žrtvama. 

Napokon naiđe on — još uvijek gazeći po ljud¬ 
skim kostima i po kumirskim kipovima, koji su bili 
razasuti na dnu ovog starog žrtvenog lirama — na 
spravu, s pomoću koje je Crveni razašiljao svoje 
zvukove, što su se razlijevali, daleko preko pojasa 
šume i travnih stepa sve do udaljenoga žala kod 
Ringmanu-a. Ta je sprava bila upravo tako jedno¬ 
stavna, kako je Crveni bio savršena umjetnina. Bio 
je to veliki, pedeset stopa dugački balvan, koji je 
okomito visio i na kojemu je stogodišnja prazno- 
vjerica narodna urezala čitave bogovske dinastije. 
Svaki je ovaj bog imao na glavi šljem i bio posta¬ 
vljen u ždrijelo jednog krokodila. Taj je balvan bio 
privezan užetima, spletenima od biljki-penjačica o 
jedan tronog, koji se je sastojao od tri velika debla, 
u koja su opet bile urezane iscerene bogovske gri¬ 
mase, komične za moderne umjetničke pojmove. 
S balvana su visila užeta, s pomoću kojih su ljudi 
mogli pokušati da zavitlaju balvanom i stave ga u 
pokret kao kakvo nihalo, kojim se udara o golemu 

kuglu. . . 

Ovdje je Ngurn izvršavao svoju vjersku službu, 
za sebe i za dvanaest plemena, koja su stajala pod 

njegovom vlašću. Bassett se grohotom nasmija gle¬ 
dajući na metalno čudovište, koje je doletjelo iz 
svemira, da postane božanstvom među ovim maj¬ 
munskim ljudožderima. Kao da je božanska riječ 
zapala u ogavni glib bezdana, koji leži ispod pakla; 
ka® da je Jehovin zakon položen na isklesano ka¬ 
menje u majmunskom kavezu kakvog zoološkog 
vrta; kao da je Besjeda na Gori održana u nekoj 
ludnici pred slaboumnim mahnicima. 

Od toga dana prošlo je nekoliko sedmica. Bas¬ 
sett je provodio noći na podu kolibe Đavola-đavola, 
posutom pepelom, i pod lubanjama, koje su se su¬ 
šile i kadile nad njegovom glavom. Sam je odabrao 
sebi to sklonište, jer je ova koliba bila »tabu« za 
žene, u koje one nisu smjele dolaziti, pa se tako 
mogao odbraniti od Balate, koja mu se sve žešće 
nametala i postajala sve opasnijom, što se je više 
uspinjao na nebo Južni Križ i sve bliže dovodio dan 
vjenčanja. Dane je Bassett provodio u jednoj mreži, 
koja je bila razapeta u hladovini velikoga kruhova 
stabla pred kolibom vračevom. Gdjekada se ovaj 
program i mijenjao, jer je u teškim napadima groz¬ 
nice provodio i noći i dane ležeći u kolibi s glavama. 
Uvijek se trudio da nadvlada groznicu, da ostane 
u životu i da postaje sve jači do dana, kad bi mogao 
preći stepu i džunglu i proturati se do obale, gdje 
bi eventualno naišao na kakvu škunu ili brod, koji 
traži radnike ili hvata robove, pa da može odnijeti 
među civilizirane ljude glas o vijesniku sa drugih 
planeta, koga obožavaju zvjerski ljudi usred crnoga 
Guadalcanara« # 

Pojedine noći proveo je Basset i pod vedrim 
nebom ležeći ispod kruhovca i promatrajući polaga¬ 
no zapadanje zapadnih zvijezda iza crnoga šum¬ 
skog zida. Pošto se nešto razumijevao u astrono¬ 
miju, nalazio je, kao bolestan čovjek, neko razono- 
đenje u razmišljanju o stanovnicima nepoznatih 
svjetova, onih beskrajno dalekih sunaca, čije bli¬ 
stave kućice život uvijek želi da dosegne, kad kao 

zastrašeni gost izađe iz tamnog zakloništa materije. 
Ali nije mogao razumjeti ni granice vremena ni ogra¬ 
de prostora. Njegovo čvrsto naučno vjerovanje u 
neprolaznost energije i materije nisu mogle potresti 
nikakove prevratničke spekulacije radiuma. Od po¬ 
stanka svijeta moralo je uvijek biti zvijezda. U 
kozmičkom fermentu moralo je razmjerno uvijek 
biti jednako, razmjerno od jednake ili iste supstan¬ 
cije, a mogli su se mijenjati samo hirovi fermenta. 
Sve se moralo pokoravati istim zakonima, koji su 
se utvrđivali ljudskim iskustvom. 0 tome je Bassett 
premišljao i došao do zaključka, da je na svim 
suncima moralo biti života, kakav se nalazi na pla¬ 
netu njegovog sunčanog sistema. 

Kao što je on sada ležao pod stablom kruhovca: 
inteligencija, koja je gledala preko zvjezdanog bez¬ 
dana, isto tako mora da bezbrojne oči, kakve su i 
njegove, neprestano proziru čitav svemir. Oči, koje 
su, doduše, drugačije, ali iza kojih ipak stoje inte¬ 
ligencije, koje se raspituju i traže ime i građu cje¬ 
lokupnosti. Uz ove misli osjećao je on srodnost svoje 
duše s odabranim i časnim ljudima, koji bez pre¬ 
stanka upiru svoje poglede u zvjezdani čilim bes- 
krajnosti. 

Ko su bila i što su bila ta daleka i viša bića, 
koja su sa svojim gigantskim, crvenim i zvučnim 
vjesnikom premostili beskrajne prostore? Bez sum¬ 
nje su već odavno pošli putanjom, na koju je čo¬ 
vjek stavio svoju tek u najnovije vrijeme — dakako: 
»najnovije« prama kalendaru Kozmosa. A da se 
uzmogne ovakav vjesnik poslati preko ponora pra¬ 
znog prostora, mora da su ta bića dosegla toliku 
umnu visinu, do koje se zemaljski čovjek pokušava 
progurati u suzama, radu i krvavom znoju kroz tamu 
i duševnu zbrku. A što su oni bili na svojim visinama? 
Jesu li dosegli bratstvo? Jesu li naučili, da slabost 
i opadanje narušavaju zakon ljubavi? Da li je život 
borba? I da li za čitav svemir važi nemilosrdni za¬ 
kon o prirodnom izboru? Da li su drugi njihovi re¬ 


26 


zultati i odavno stečena umnost utisnuti u ogromno 
metalno srce Crvenoga božanstva, pa samo čekaju, 
da ih prvi zemaljski čovjek pročita? 

Jedno je znao pouzdano: zvučna kugla nije 
bila kaplja crvene rose, koju je neko sunce u patnji 
streslo sa svoje lavske grive. U njoj je bio neki plan 
— nipošto slučaj — a sadržavala je u sebi govor i 
umnost zvijezda. 

Kakav stroj, kakvi elementi i kakva zauzdana 
sila, kakvi misteriji i sudbonosne moći mogu u njoj 
djelovati! Kad već u kakvom malom predmetu, kao 
što je kamen temeljac jedne zgrade, može biti 
toliko toga zatvoreno, onda svakako i u ovoj gole¬ 
moj kugli mora da je zatvorena velika povijest, bes¬ 
kraj nost za istraživanje, koja nadilazi sve ljuske 
zakone i formule i koja mora čovjeka -— individu¬ 
alno i kolektivno — uzdići iz dosadašnje dubine do 
nedosežnih visina čistoće i moći. Najveći je to dar 
sviju vremena nezasitnom čovjeku, koji teži za ne¬ 
bom sa zavezanim očima... A njemu, Bassettu, 
pala je u dio velika sreća, da bude prvi, koji je tu 
poruku primio od srodnika čovječjih sa svijeta zvi¬ 
jezda. Nijedan bijeli čovjek, a još manje ikoji pri¬ 
padnik drugih bušmanskih plemena nije još nikada 
vidio Crvenoga i ostao u životu. Tako je glasio za- 
kon, što ga je Ngurn razložio Bassettu. On je prije 
često mislio, da je to kao nekakovo krvno bratstvo. 
Ali je Ngurn svečano izjavio, da nije. Cak m krvno 
bratstvo nije Crveni uvažavao. Samo Čovjek, koji 
je rođen od ovoga plemena, mogao je Crvenoga 
vidjeti i ostati u životu. A sada, pošto je Bassettovu 
kažnjivu tajnu poznavala jedina Balata, kojoj je 
usne zapečatio strah, da bi mogla biti žrtvovana pred 
Crvenim, bila je situacija drugačija. Bassett se mo¬ 
rao pošto poto otresti grozničavih nastupa, koji su 
mu podgrizali fizičku snagu, oporaviti se i opet poći 
među uljuđene ljude. A onda će dovesti ovamo jed¬ 
nu ekspediciju, pa — makar moralo biti uništeno 

sve žiteljstvo Guadalcanara — izmamiti iz srca 
Crvenoga božanstva poruku sa drugih svjetova. 

Ali je Bassettova recidiva dolazila sve češće; 
između jednog i drugog nastupa osjećao se sve sla¬ 
bijim; periodi spavaće bolesti trajali su sve duže, 
dok naposljetku nije došao do saznanja, koje je po- 
melo sav optimizam njegove inače čvrste konstitu¬ 
cije: — da nikada više neće preći travnu stepu, 
proći opasnu džunglu i doseći morsku obalu. Dok se 
Južni Križ sve više penjao na zenit, tavorio je on i 
sahnuo toliko, da je i Balata znala, da će nesretnik 
umrijeti prije nego što svane njihov vjenčani dan . . . 
Ngurn je osobno pošao na hodočašće, skupljao ma¬ 
terijal za kađenje Bassettove lubanje i ponosno mu 
najavio umjetničko savršenstvo, koje će izvesti po¬ 
slije njegove smrti. 

Bassett se nije bojao smrti. Odviše polako i 
odviše duboko život se u njemu srozavao, a da bi se 
bojao konačnog ugasnuća. Zapadao je i dalje čas u 
besvijesno stanje, a čas ostajao u sanljivoj, nere¬ 
alnoj budnosti, u kojoj je mlitavo mozgao: da li je 
Crvenoga uistinu vidio ili je to bila samo fantazija 
za vrijeme jednog delirija« 

Napokon svanu dani, kad su se imale raspršiti 
sve magle i kad mu je mozak bio bistar i jasan kao 
zvono, pa je mogao svoju tjelesnu snagu hladno¬ 
krvno prosuditi. Nije mogao dići ni ruku, ni nogu. 
Kontrola mu je nad tijelom bila tako malena, da je 
jedva bio i svijestan o tom svom tijelu. Meso mu je 
doista lako prianjalo uz dušu, a duša mu je u tim 
kratkim časovima bistrine — baš po toj bistrini — 
znala, da je veliki konac života na dohvatu ruke. 
Bassett je to znao, a znao je i da je u potpunoj 
realnosti vidio rođenim očima Crvenoga, onog po¬ 
srednika i dojavitelja poruke između svjetova. Znao 
je i to, da on — Bassett — osobno neće nikada od¬ 
nijeti uljuđenom ljudstvu tu poruku, koja je tisuće 
i tisuće godina čekala u sredini Guadalcanara, da ju 
ko čuje. I Bassett skupi svu svoju duševnu i tjelesnu 

snagu i pozva Ngurna u hladovinu kruhovca, te ras¬ 
pravi sa starim vračem Đavolom-đavolom uvjete za 
posljednji svoj životni napor — za posljednju pu¬ 
stolovinu u životu. 

»Ja poznajem zakon, o Ngurne«, reče napokon. 
»Ko ne pripada tvome plemenu, ne može vidjeti 
Crvenoga i poslije toga sačuvati život. Ja i tako ne 
ostajem u životu. Zato neka me tvoji momci ponesu 
pred lice Crvenoga; ja ću ga tako vidjeti i čuti nje¬ 
gov glas, a onda umrijeti od tvoje ruke, o Ngurne. 
Na taj će se način udovoljiti tri stvari: — zakon, 
moja radoznalost i tvoja želja, da dođeš do moje 
glave što prije, na što sve tvoje priprave jedva 
čekaju«. 

Ngurn potvrdi glavom i reče: 

»Tako će biti najbolje. Ludo je, da bolestan 
čovjek, koji ne može ozdraviti, još tako kratko vri¬ 
jeme dalje živi. I za žive ljude je bolje, da on ode. 
U posljednje vrijeme bio si meni na veliki teret. Ne 
samo, da za mene nije bilo dobro, da govorim sa 
tako bijelim čovjekom, ali smo se već nekoliko mje¬ 
seci i vrlo malo zabavljali. Osim toga zauzeo si 
mnogo mjesta u kući s lubanjama, a dizao si buku 
kao svinja, koju kolju i pri tome si previše glasno 
govorio u svom materinskom jeziku, kojega ja ne 
razumijem. To me je mnogo smetalo, jer rado pre¬ 
mišljam o stvarima svjetlosti i tame, dok vrtim glave 
u dimu... Velika buka, koju si dizao, sprečavala 
me je u mozganju i istraživanju konačne mudrosti, 
koju hoću da istražim prije nego što umrem. Za 
tebe, nad kojim se već skupila tama, dobro je, da 
što prije umreš. A ja ti obećaj em, da u dugim da¬ 
nima budućnosti, dok budem vrtio tvoju glavu u 
dimu, niko od plemena neće ovamo zaći i buniti nas. 
Onda ću ti mnoge tajne saopćiti, jer sam ja čovjek 
starac i veliki mudrac, pa ću gomilati mudrost na 
mudrost, dok budem tvoju glavu u dimu vrtio«. 

I tako je bila složena nosiljka, pa je na rame¬ 
nima šestorice ljudi Bassett ponešen na posljednju 

malu pustolovinu, koja je za njega značila krunu 
čitave njegove životne pustolovine. Svojini tijelom, 
koje je još jedva osjećao, jer mu je čak i bol bila 
oduzeta, i sa svojim bistrim i vedrim razumom ležao 
je ispružen na nemirnoj nosiljci i gledao, kako po¬ 
kraj njega prolaze i nestaju svjetovi: — vidio je 
stablo kruhovca pred kućom Đavola-đavola, vidio 
tmuran dan pod isprepletenim šumskim krovom, 
mrko ždrijelo između planinskih vršaka, gorsko 
sedlo od hrapavog vapnenca i visoravan od crnog 
vulkanskog pijeska. 

Niz zmijoliki puteljak ponijeli su ga do velike 
jame i obišli blistavo užareno Božanstvo, koje se či¬ 
nilo spremnim, da smjesta pređe od boje i svijetla 
na melodiozno pjevanje i grmljenje, I ponesoše ga 
preko kostiju i klada žrtvovanih ljudi i kumira, 
ispred drugih žrtvovanih stvorova, koji su još živjeli, 
sve do tronoga i do ogromnog balvana, koji je visio 
u zraku. 

Ovdje se Bassett pridigao i s pomoću Ngurno- 
vom sjeo na nosiljci, ljuljajući se od slabine i zagle¬ 
dao se u Crvenoga svojim bistrim i nepokolebljivim 
očima, koje su sada sve vidjele. 

»Jedanput, o Ngurne«, reče on, ne skidajući 
oka sa blistave i drhtave površine kugle, na kojoj su 
se neprestano prelijevale crvene boje, spremne da 
svaki čas pređu u zveketanje, u svileno žuborenje, 
srebreno šaputanje i zujanje zlatnih struna; u meko 
dozivan je iz vilinskih krajeva — i u daleku, potmolu 
grmljavinu. 

»Ja čekam«, opomenu ga Ngurn iza duge stan¬ 
ke, držeći mirno u ruci oštri tomahawk, 

»Jedanput, o Ngurne, samo jedanput daj Crve¬ 
nome da progovori, kako bih ga mogao u isti čas i 
vidjeti i čuti«, reče Bassett. »A onda, kad ovako 
dignem ruku, a ti udari! Jer kad dignem ruku, pri- 
gnuču glavu i otkriti vrat za udarac. Ali kad se bu¬ 
dem zauvijek rastavljao sa svjetlošću dana, htio bih 

da pri tome čudesni glas Crvenoga moćno zabruji u 
mojim ušima«. 

»A ja ti obećaj em, da nijedna ljudska glava 
nije još nikada bila tako okađena, kao što će biti 
tvoja«, uvjeravao ga je Ngurn, dok je svojim ljudima 
davao znak, da potegnu konopce, koji su visjeli 
s balvana, i da ga stave u pokret. »Tvoja će glava 
biti remek-djelo među svima glavama, koje su meni 
dolazile do ruku«. 

Bassett se mirno smiješio maštanju starčevu. 
Izrezuckani balvan, koji je bio odmaknut od kugle 
više nego četrdeset stopa, bude pušten. Čas kasnije 
zapade Bassett u zanos zbog iznenadnog oslobo¬ 
đenja gromornoga zvuka. A kakav je to bio grom! 
Mekan i udružen s dragocjenošću svih zvučnih me¬ 
tala. Arhanđeli su govorili u njemu; bio je ljepši od 
svakoga pjeva; inteligencija natčovjeka sa drugih 
sunčanih svjetova govorila je iz njega. Bio je to 
božji glas: zavodljiv i zapovjednički. I neprestano se 
ponavljalo to čudo od metala, koji je sa zvijezda pao 
na zemlju! Bassett je rođenim svojim očima vidio, 
kako se boja za bojom pretvara u zvuk, dok se sva 
vidljiva površina ogromne kugle nije zadimila nečim 
podražljivim i pomičnim, o čemu on nije umio reći, 
da li je boja ili zvuk. 

Vrijeme je prolazilo. Napokon jedan nestrpljivi 
pokret Ngurnov dozva Bassetta k svijesti. Ovaj je 
naime bio sasvim zaboravio na starog Đavola-đavola. 
Jedna misao, koja mu je sijevnula kroz mozak, iza- 
zva prigušeni smijeh u Bassettovu grlu. Njegova 
puška-ptičarica ležala je pokraj njega na nosiljci. 
Nije trebao ništa drugo, nego da cijev puške prisloni 
uz svoju glavu i odapne, pa bi mu se glava razletjela 
u tisuću komada ... 

Ali zašto da prevari starca? — bila je prva mi- 
5 >ao Bassettova. Iako je stari Ngurn lov lovio na 
ljudske glave i bio više kanibalska zvijer i majmun 
nego čovjek, ipak se je — po Bassettovu mišljenju 
— ponio kao pošten čovjek. Ngurn je u svojoj vrsti 

bio jedan preteča .etike uviđavnosti i blagosti u čo¬ 
vjeku. Ne, odluči Bassett, bila bi velika nepravda i 
nepošten čin prevariti staroga vrača. Njegova glava 
pripadala je Ngurnu i Ngurn je imao pravo, da ju 
okadi i osuši. 

I kad je sada Bassett — kako je bilo dogo¬ 
voreno — podigao ruku i prignuo glavu tako, da je 
razotkrio sav vrat, zaboravio je na Balatu, koja je 
bila samo žena, ništa drugo nego žena, a pored toga 
još takva, da se za njom nije moglo planuti žudnjom. 
I ne osvrćući se, znao je, da se iza njegovih leđa 
diže oštri tomahawk. U tom času, prije svršetka, 
pade na Bassetta sjena Nepoznatoga, osjećaj blis¬ 
koga čuda, koje će razrušiti zidove oko svega, što se 
dade zamisliti. I kad je bio potpuno svijestan, da je 
zamah udarca već u zraku, i prije nego što se čelič¬ 
na oštrica zagrizla u meso i živce, gotovo mu se pri¬ 
činilo, da vidi pred sobom mirno lice Meduze, Istine. 
1 u istom trenu s ugrizom čelika, u spuštanju sutona, 
ukaza mu se na čas vizija: — vidio je svoju rođenu 
glavu, kako se polako i bez prestanka vrti u kući 
Đavola-đavola, nedaleko od stabla kruhovca ... 

THE PRINCESS 


O ganj je veselo gorio pred šumicom, a kraj ognja 
je ležao jedan čovjek, koji se također činio ve¬ 
seo, premda je strašno izgledao. Bila je to »skitnička 
šumica« na uskom komadiću zemlje, koji se prosti¬ 
rao između jednog željezničkog nasipa i jedne ri¬ 
jeke. Ali ovaj čovjek nije bio skitnica. Bio je tako 
duboko pao u ljudskom društvu, da nikakav po¬ 
šteni skitnica ne bi s njim sjedio kraj istoga ognja. 
Kakav novajlija, kakav neiskusni početnik na skit- 
ničkoj cesti, možda bi još i mogao sjesti do njega, 
ali samo na kratko vrijeme, dok ne bi vidio, s kim 
ima posla. Čak bi i proste bekrije i nevaljanci prošli 
pored njega. Prave protuhe, dugoprstići i mladi 
drumski kradljivci možda bi pretražili njegove 
prnje, da nađu koji komad penny-a ili nekoliko ni- 
kelskih groševa, a onda bi ga počastili nogojn i od- 
gurnuli. Čak bi se i najprostije pijanice smatrale 
kud i kamo više od njega. Taj je čovjek, naime, bio 
neka vrsta dvojnoga lica, degenerirani pijanac, koji 
je postao niko i ništa i koji je prama samom sebi 
imao tako malo poštovanja i ponosa, da bi mogao 
jesti i iz kakove svinjske kopanje. Bilo ga je, uistinu, 
strašno pogledati. Moglo mu je biti oko šezdeset 
godina, ali isto tako i devedeset. Ni truljar ne bi 
primio njegovih trulja. 

Pokraj njega ležao je rastvoren zavežljaj, koji 
se sastojao od jedne izderane kabanice. Na toj ka¬ 
banici stajala je jedna pocrnjela doza za pekmez, 
jedna iskrivljena limena boca za mlijeko i nešto, 
isto je donekle bilo zavijeno u smeđi papir, a po 

svoj prilici je sadržavalo komad psećeg mesa, ispro- 
šenog u kakvoj mesarnici- Bio je tu još komad 
mrkve, pregažen od točka na cesti, tri zelenkasta, 
natrula krompira i jedne kliješte, kojima se šećer 
vadi. Ovim kliještima falio je jedan komad, a bile 
su nađene negdje u jarku, što se jasno moglo vidjeti 
po blatu, koje se na njima ukrutilo u koru. 

Iz lica mu je probijala ogromna brada, zama- 
zano siva, koja se već godinama nije pročešljavala. 
Ova razbarušena brada trebala bi da bude bijela, 
ali je bilo ljeto, pa već dugo nije vidjela kiše. Ono 
što se od lica vidjelo, izgledalo je, kao da je na njemu 
nekada eksplodirala jedna ručna granata. Nos mu 
je bio, u svom iscijeljenom i iznakaženom obliku, 
na nekoliko načina razgrađen: — nosnog hrpta 
uopće nije bilo, dok mu je jedna nozdrva, u veličini 
graškova zrna, gledala prama zemlji, a druga, u ve¬ 
ličini crvendaćeva jajeta, dizala se nebu pod oblake. 
Jedno oko, koje je bilo normalne veličine, ali mutno 
i zamagljeno, gotovo je iskakivalo iz glave i nepre¬ 
stano — od staračke nemoći — suzilo i prokaplji- 
valo slanom tekućinom, dok je drugo (jedva nešto 
veće od vjeveričina oka, a isto tako neprijatno 
glatko) ležalo koso u kosmatoj brazgotini pod jed¬ 
nom obrvom, ispod koje je kost bila prebijena. A 
osim svega toga imao je još samo jednu ruku. 

A ipak je bio veseo. Na licu mu je poigravalo 
blago, čulno uživanje, dok se onom jedinom rukom 
grebao po leđima. Prevrtao je svoje mrvice, a onda 
se sjetio nečega i izvukao iz prsnoga džepa jednu 
apotekarsku bocu od pola litre. Boca je bila napu¬ 
njena nekom bezbojnom tekućinom, koju kad je po¬ 
gledao, zablistalo mu je jasnije ono maleno oko i 
kretnje mu nekako oživjele. On uze onu dozu, u kojoj 
je nekada bio pekmez, ustade i pođe nekoliko kora¬ 
čaj a do rijeke i povrati se s punom dozom zama- 
zane vode. U iskrivljenom limenom loncu pomiješa 
jedan dio vode sa dva dijela one tekućine iz apo¬ 

tekarske boce. Ovaj bezbojni fluid bio je medici- 
nalni alkohol, koji se u onom kraju zvao »alki«. 

Najednom se trgne, kad je razabrao polagane 
korake, koji su dolazili sa željezničkog nasipa prije 
nego što je on nategnuo da pije. Nato brižljivo po¬ 
stavi dozu među svoje noge, pokrije ju šeširom i sa 
strahom poče čekati, kakva mu se opasnost to pri- 
bližuje. 

Iz pomrčine izroni jedan čovjek, koji je bio 
isto tako zamazan i izderan, kao i on- Ovaj novi, 
kojemu je moglo biti pedeset, a možda i šezdeset 
godina, bio je strašno debeo. Nabrekao je na svim 
stranama. Kao da je bio nadut. Nos u obliku crve¬ 
noga luka bio je dug kao kakva odugačka mrkva. 
Očni kapci su mu se nadimali, a i plave oči su mu 
se nadimale kao za okladu s kapcima. Na mnogim 
mjestima bili su mu od debljine popucali šavovi na 
odijelu. Butovi su mu se spuštali sve do gležanj a, 
a razvučena guma na cipelama bila je puna njegova 
sala. I on je, očevidno, imao samo jednu ruku, nad 
kojom je, na ramenu, visio jedan razderani za¬ 
vežljaj, na kojemu je ostala debela kora gliba od 
posljednjega ležaja. Pošto je oprezno proučio čo¬ 
vjeka, što je sjedio pokraj ognja, i pošto se uvjerio, 
da mu od njega ne može prijetiti nikakova opasnost, 
sjeo je do njega. 

»He, djeđače«, pozdravi ga, ali onda odmah 
zastade, zablenuvši se u nozdrvu starčevu, koja je 
bila uperena prama nebu. »Reci mi, molim te, kako 
se ti s tim nosom, što ga nosiš na licu, možeš noću 
obraniti od rose?« 

Bradonja; promumlja nešto nerazumljivo du¬ 
boko u grlu, našto pljune u oganj, da pokaže, kako 
mu se to pitanje ne sviđa. 

»Boga mi«, naceri se Debeljak, — »ako bez 
kišobrana zapadneš u prolom oblaka, utopićeš se«. 

»Znam, znam, Debeljače«, promrmlja Bradonja 
umorno. »Nije meni to ništa novo, jer mi svaki 
magarac to govori«. 

»Ali držim, da piti još uvijek možeš«, stade ga 
umirivati Debeljak, pošto je u isto vrijeme počeo 
onom jedinom svojom rukom brzo razresavati uzao, 
koji je držao njegov zavežljaj. Nato izvuče na svi¬ 
jetlo »alki« u boci od pola litre. Ali ga koraci, kop 
su u pomrčini zatutnjali, prestraše, pa sakrije bocu 
među noge. 

A onaj, koji je sada dolazio, ne samo da je bio 
od istoga soja, nego i on — s jednom rukom- Nje¬ 
gov je izgled bio tako odvratan, da mu nisu pravo 
ni odzdravili, nego samo muklo zagroktali. Koscat, 
visok i tako mršav, da je izgledao kao lešina. Lice 
mu je bilo zamrljana mrtvačka glava i pretstavljala 
je tako odurnu sliku starosti, da ju takvu ne bi ni 
Dore mogao izmisliti. Usta bez zubi i s tankim usni¬ 
cama bila su okrutan i gorak prorez ispod velikog 
i savijenog nosa, koji se gotovo dodirivao dolnje 
čeljusti, a izgledao je kao kljun jastreba. Jedina 
mu mršava i iskrivljena ruka bila je čaporak gra¬ 
bežljive ptice. Okrugle i sive oči, koje su gledale 
čvrsto i bez žmirkanja, bile su gorke kao smrt, tužne 
i nemilosrdne. Njegov dolazak donio je hladnoću u 
društvo, pa su se Bradonja i Debeljak instinktivno 
primaknuli jedan drugome, da se zaštite od neočeki¬ 
vane prijetnje, koja im je došla s njegovom nazoč¬ 
nošću. Bradonja je uhvatio priliku, da — za svaki 
slučaj — neopaženo privuče k sebi jedan kamen, 
težak nekoliko funti. Debeljak je učimo isto to. 
Nato su obojica — osjećajući se krivima — od ne¬ 
prilike oblizali usne, dok su se uperene oci strasnoga 
došljaka zabadale čas u jednoga, čas u drugoga, a 
onda pogledavale na kamenje, koje su ona dvojica 
držala u pripravi. 

»Hu!« rukne grozni čovjek tako strahovito, da 
su Bradonja i Debeljak nehotice šakama pograbili 
svoje trogloditsko oružje. 

»Hu!« ponovi onaj i zađe svojim jedinim ča- 
porkom s brzom odlučnošću u džep svoga kaputa. 

»Baš ćete omastiti ruke mojom krvi, vi đavolski 
pigmejci!« 

Čaporak se izvuče iz džepa i ukaza se željezni 
kolut od šest funti težine, da se nađe za slučaj 
potrebe. 

»Pa slušaj, Dugonja, mi ne mislimo ni na ka¬ 
kovo zlo«, reče Debeljak dršćući. 

»A koji si đavo ti, kad mene naziviješ Dugo¬ 
njom?« zapita došljak režeći. 

»Ja? Ja sam samo Debeljak. A pošto vidim, 
da tebe još nikada nisam vidio —« 

»A ovo je po svoj prilici Bradonja, kojemu 
se u očima zapalila vesela i svečana svjetiljka, a 
nos mu se razmilio po čitavom junačkom obličju?« 

»Razmilio, razmilio«, promrmlja Bradonja, 
kojemu se duša malo stegla od nevoljkosti. »U mojoj 
dobi svaki nos može dobro poslužiti. A pored toga 
trebam kišobran, kad udari kiša, da se ne utopim 
— i tako dalje«. 

»Ja nisam navikao na društvo — i nije mi stalo 
do njega«, zamumlja Dugonja. Ali ako se vi, dva 
strašila, želite prilijepiti uz mene, onda pazite, što 
radite; to je sve, što vam imam reći. Pazite, što 
radite!« 

On izvadi iz džepa čik od cigare, što ga je po 
svoj prilici digao iz jarka uz cestu, i stade se spre¬ 
mati, da ga svečano stavi u usta. Ali onda najedan¬ 
put promijeni svoju namjeru, baci na drugove brzi 
pogled i razriješi svoj zavežljaj. Čas kasnije ukaza 
mu se u ruci apotekarska boca s »alki-em«. 

»Evo«, zaštekće — »moram vama nesretnicima 
dati malo da gucnete, premda imam u boci samo to¬ 
liko, da bih se jedva i sam mogao nakresati«. 

Gotovo se na njegovom uvenulom licu ukazalo 
blaže svjetlucanje, kad su ona dvojica ponosno digla 
šešire sa svojih boca i pokazala mu svoju zalihu. 

»Evo i malo vode za miješanje«, reče Brado¬ 
nja, nudeći mu dozu s prljavom vodom. »Baš se 






ovdje preko puta nalazi jedan svinjski obor«, doda, 
da se ispriča. »Ali vele —« 

»Hu!« prekide ga Dugonja, dolijevajući vodu 
u svoj napitak. »Pio sam ja još i goru vodu, nego 
što je nalazimo u oborima«. 

No kad su — svaki sa svojom dozom »alki-a« 
u ruci — sjeli da počnu piti, uzmu se skanjivati tri 
životne podrtine, koje su nekada bile ljudi, kao da 
se stide. 

Bradonja se prvi sabra. 

»Ja sam nekada sjedio za boljim sotrama«, 

poče se hvaliti- ^ • 

»S limenim dozama«, podruga mu se Dugonja. 
»Sa srebrnim!« popravi ga Bradonja. 

Dugonja dobaci Debeljaku upitan pogled. 
Debeljak klimne glavom. 

»Sa služinčadi«, reče Dugonja. 

»S gospodom«, popravi ga Bradonja. »Ja sam 
se rodio u gospodskom dvoru, i nikada se nisam 
vozio u drugom razredu na brodu. U kajuti i na prvoj 
palubi, nikada drugačije«. 

»A ti?« zapita Bradonja Dugonju. 

»Ja sam pio u zdravlje kraljice, Bog ju blago¬ 
slovio!« odgovori Dugonja bez krzmanja i bez pod- 

rugivanj a .kuhinjskim stolom«, pecne ga Debeljak. 

U isti mah maši se Dugonja svog željeznog ko¬ 
luta, a Bradonja i Debeljak svoga kamenja. 

»Samo se ne uzbuđujte!« reče Debeljak i ispusti 
svoje oružje iz ruke. »Nismo mi nikakav talog dru¬ 
štveni. Mi smo otmeni ljudi, pa treba da pijemo kao 

^ ^ »Hajde da proslavimo svoj sastanak!« predloži 

Bradonja. 

»Pošteno ćemo se napiti«, pristane Dugonja. 
»Već se je mnogo vode izlilo u more, otkad smo mi 
prestali biti pošteni ljudi, ali hajde da zaboravimo 
dugi put, kojim smo odonda išli, pa gledajmo, da 

legnemo pristojno u krevet, kako je svaki pristojan 
čovjek lijegao, dok smo mi još bili mladi«. 

»Moj je otac tako činio . . . tako činio«, reče De¬ 
beljak trudeći se, da se izražava biranim riječima, 
pošto su mu stare uspomene razbile davno zapeča¬ 
ćene mozgovne ćelije. Druga dvojica potvrdiše kli¬ 
man j em glave, da i oni potječu od sličnih otaca i 
podigoše svoje limene doze s alkoholom. 

* * * 


U onom času, kad je svaki od njih istrusio svoju 
bocu i izvadio drugu iz svojih zavezanih krpa, bile 
su im glave već dobrano ugrijane, premda još nisu 
stigli dotle, da kažu svoja prava imena. Ali se njihov 
engleski govor već bio popravio. Govorili su pravilno, 
a zlikovački jezik nije im više prelazio preko usana. 

»Takav sam vam, eto, ja!« izjavi Bradonja. 
Rijetko bi ko mogao preturiti preko svojih leđa ono, 
što sam preturio ja, pa sjediti ovdje pripovijedajući 
svoje doživljaje. A nikada se nisam mnogo brinuo 
za svoje blagostanje. Kad bi bilo istina, što govore 
moralisti i fiziolozi, bio bih ja već odavno među 
pokojnima. A s vama dvojicom isto je tako. Samo 
pogledajte: mi ločemo u ovoj starosti, kako se mladi 
ljudi nikad ne bi usudili i spavamo pod vedrim ne¬ 
bom na goloj zemlji, nikada nezaštićeni od zime, 
kiše i oluje; nikada se ne bojimo reumatizma i upa- 
ljenja pluća, koji bi mlade ljude doveli u bolnicu«. 

On zastane, da izmiješa sebi novi gutljaj, kad 
Debeljak prihvati riječ. 

»A dobro smo se provodili«, uze se hvaliti. »I 
kad počnemo govoriti o svojim milim i dragima« — 
citirao je Kiplinga — »onda smo na konju i jahali 
smo smjelo«. 

»U svoje doba«, nadopuni Dugonja njegov citat. 

»I te kako, i te kako!« potvrđivao je Debeljak. 
^>I bili smo ljubljeni od princesa — barem ja«. 

»Hajde, hajde! Pripovijedaj nam malo o toj 
ljubavi«, navaljivao je Bradonja* »Noć je mlada, 
pa zašto da svoje uspomene ne popratimo do kra¬ 
ljevskih dvora?« 

Debeljak se veselo prokašlja i uze misliti, kako 
bi najbolje započeo svoju pripovijest. 

»Morate znati, da sam ja od dobre porodice, 
Percival Delaney — da, znajte Percival Delaney nije 
bio nekada nepoznat u Oxfordu, ali nipošto zbog 
svoje učenosti, to moram ovoreno priznati; ali će ga 
se mladi veseljaci onoga vremena sjećati, ako su još 

u životu«. . i 

»Moja je porodica došla u Englesku još s Vi- 
limom Osvojiteljem«, prekide ga Bradonja;. pošto 
je Debeljaku — u znak priznanja za njegov uvod, 
pružio ruku. 

»Kako si ono rekao, da se zoveš?« zapita ga 
Debeljak. »Ne znam, da li sam te dobro razumio«. 

»Delarouse, Chauncey Delarouse. Ime kao i 
svako drugo ime«. 

Njih se dvojica porukovaše i baciše pogled na 

Dugonju. . 

»No, pa kad smo već kod pretstavljanja .. .« 
navali Debeljak. 

»Bruce (Brus) Cadogan Cavendish«, promumlja 
Dugonja mrko. »A sada, Percivale, produži pripo¬ 
vijest o svojim princesama i kraljevskim dvorima«. 

»O, bio sam vam ja đavo od momka«, udovolji 
Percival njegovoj želji. »U djetinjstvu sam se igrao 
sa zmajevima od papira, a kasnije se zabavljao 
sportom širom svijeta. A dok nisam izgubio svoju 
vitku liniju, igrao sam izvjesnu ulogu — u boksanju, 
polu, jahanju, rvanju i plivanju. U Australiji sam 
dobivao medalje za kroćenje divljih konja i za pliva¬ 
nje na četvrt milje uz vodu. Žene su iskrivljivale 
vratove okrećući se za mnom, kad sam prolazio. 
Ah, žene! Bog ih blagoslovio!« 

Pri tome Debeljak — Percival Delaney, ta ma¬ 
škara od čovjeka, prinese svoju nabuhlu ruku na 

nadute usnice i posla zvjezdanom nebeskom svodu 
zvučni poljubac. 

»A princesa!« produži on, odaslavši novi polju¬ 
bac zvjezdama. »Ona je, kao žena, bila isto tako 
lijepa, kako sam bio i ja kao muškarac. Isto tako 
ponosna i hrabra, isto tako bezbrižna i smiona. Bože 
sve ti — u vodi je ona bila vodena vila, morska božica. 
A što se aristokratske njene krvi tiče, bio sam ja 
parvenu i skorojević pokraj nje. Njeno kraljevsko 
poreklo moglo se pratiti sve do maglovitog starog 
vijeka. Ona nije bila kćerka bijeloga plemena. Bila 
je žutosmeđa sa zlatnosmeđim očima, a kosa, koja 
joj je sezala do koljena, bila je plavocrna i glatka i 
upravo se počela kovrčati, što ženskoj kosi daje na¬ 
ročitu privlačnost. O, nije ju ona začešljavala po 
novoj modi, kao što ju nisu začešljavali ni njeni 
pređi. Bila je naime Polinežanka, zlatnoga sjaja, 
umiljata kćerka polineskoga kraljevskog roda«. 

On ponovo zastane, da zvjezdama — u njenu 
uspomenu — opet pošalje rukom poljubac. Dugonja 
— Bruce Cadogan Cavendish — uluči tu prigodu, 
da dobaci: 

»Hu! Učenošću se baš ne možeš pohvaliti, ali 
si svakako u Oxfordu skupio lijepo jezično blago«. 

»A na Južnom Moru pobrao sam još ljepše 
blago iz rječnika ljubavi«, pristane Percival brzo 
uz njega. 

»Bilo je to na ostrvu Talofi, što znači: ljubav, 
ljubavno ostrvo, a to je ostrvo bilo njeno. Njezin 
otac, kralj, star čovjek, sjedio je s hromim nogama 
na rogožinama i cijeli dan i najveći dio noći — od 
žalosti, od čiste žalosti — pio »genever« iz jedne 
četverouglate boce. A ona, moja princesa, bila je 
jedino njegovo dijete, pošto su joj se braća, na po¬ 
vratku s ostrva Samoe, kamo su pošli u velikom 
čamcu, utopila u orkanu. A kod Polinežana imaju 
kraljevske žene prava kao i muževi« Njihove genea¬ 
logije se i vode samo po ženskoj lozi«. 

Ovo je potvrdio i Chauceney Delarouse i Bruce 
Cadogan Cavendish brzim klimanj em glave. 

»Aha«, reče Percival — »vidim, da vi obojica 
poznajete Južno More, pa zato neću morat utrošiti 
mnogo riječi, da uzmognete upoznati milotu moje 
princese: — princese Tui-nui od Talofe, princese 
s ostrva ljubavi«. 

On joj posla poljubac rukom, potegnu dobar 
gutljaj iz svoje doze i posla joj još jedan poljubac. 

»Ali je bila bojažljiva; često je dolepršala do 
mene, ali nikada dosta blizu. Kad god se moja ruka 
ispružila, da ju privuče k meni — hop, nije više 
bila ondje. Osjećao sam, kao nikad dotad i nikada 
otad, tisuće dragih, razbludnih ljubavnih muka, koje 
su bile uzaludne, ali su se uvijek vraćale, dozvane 
od same Božice Ljubavi«. 

»Koliko jezično blago!« promumlja Bruce Ca- 
dogan Cavendish prama Chaunceyu Delarouse-u, ali 
se Percival Delaney nije dao zastrašiti. Opet je 
poslao debelom svojom rukom poljubac u noć i pro¬ 
dužio s nježnošću i toplotom: 

»Nije bilo te zanosne muke, koju moja draga 
princesa nije nada mnom izasula — ona, koja je 
uvijek bila primamljiva razbluda, ali je uvijek lepr¬ 
šala izvan dohvata mojih ruku. Provodila me je kroz 
ljubavni pakao, kroz pakao, o kojemu Dante nije ni 
sanjao. Ah, one tropske noći, omamljive tropske 
noći pod našim palmama, kad je daleko žuborenje 
mora zvučalo kao tihi šum iz neke ogromne, tajan¬ 
stvene školjke, a ona, moja princesa, mojom čežnjom 
gotovo umekšana, žar moje ljubavi rasplamsala do 
ludila svojim smijehom, koji je zvonio kao srebrne 
strune, po kojima se kucka pupoljcima i cvijećem. 

(»Svojim rvanjem s majstorima-rvačima ) od 
Talofe najprije sam razbudio njeno zanimanje, a 
svojom smionošću u plivanju još ga pojačao. Jednim 
plivačkim okretom zadobio sam od nje više nego 
samo koketni smiješak i stidljivu bojažljivost hinje¬ 
nog uzmaka. 

»Toga dana lovili smo hobotnice sa morskog 
grebena. Vi zacijelo znate, kako se to lovi. Uz sti¬ 
jenu grebena zaronite pet ili deset lakata duboko 

— već prema tome, kako se duboko može zaroniti 

— i onda jednom palicom stanete bosti u pukotine 
koralne stijene, gdje naslućujete, da bi se hobotnice 
mogle skrivati. Vještina se sastoji u tome, da onom 
palicom, koja je otupljena na oba kraja, lijenu ho¬ 
botnicu dotle dražite, dok vam se ona svojim kra¬ 
kovima ne ovije oko palice, ruke i ramena. Onda je 
vaša, pa s njom izronite na površinu, udarite je 
jedanput po glavi, koja joj se nalazi na sredini tijela 
i bacite je u pripravljeni čamac * . . A možete mi 
vjerovati, da sam to mnogo puta učinio!« 

Percival Delaney na čas zastane promatrajući 
s prizrakom poštovanja na okruglom licu silnu sliku 
svoje mladosti. 

»Tako sam izvukao jednu hobotnicu s njenim 
krakovima, koji su bili osam stopa dugački, i to iz 
dubine od petnaest metara. Mogao sam se pod 
morem zadržavati puna četiri minuta. Mogao sam ja 
zaroniti i do trideset metara dubijine, da otrgnem 
jedno sidro, koje se bilo zakvačilo. Mogao sam se i 
natraške baciti u more sa dvadeset i pet metara 
visine —« 

»Prestani, molim te, i ne pričaj koješta!« opo¬ 
menu ga suho Chauncey Delarouse. »Bolje pripovi¬ 
jedaj o princesi. To uzburkava krv. Ja ju gotovo 
vidim pred sobom. Reci, boga ti, je li bila lijepa?« 

Mjesto riječima potvrdi to Percival Delaney 
poljupcem u zrak. 

»Rekao sam vam, da je bila morska vila. I bila 
je, doista. Znam, da je jedanput, kad se njezina 
jedrilica nasukala u jednom zatonu, plivala punih 
trideset i šest sati, dok je stigla na kopno. Ja sam 
je gledao, kad je ronila do trideset metara u dubljini 
i u svakoj ruci nosila po jednu bisernu školjku. Bila 
je čudo od djevojke. Divna, uzvišena! Rekao sam 


45 





vam, da je bila morska vila. Pa i bila je. Oh, kako 
bi uživao kakav Fidija ili Praksitele, da je mogao 
divotu njezina tijela učiniti besmrtnom! 

»A onoga dana, kad smo na grebenu lovili ho¬ 
botnice, bio sam gotovo bolestan za njom. Upravo 
lud — znam, bio sam lud za njom. Iz velikog čamca 
skakali smo u more i jedno uz drugo ronili u živu 
dubinu, onu hladnu i zelenu dubinu, a ona me je pri 
tome gledala i svojim očima još u veću mahnitost 
nagonila. Napokon, duboko, duboko pod vodom iz- 
gubio sam svijest i mašio se za njom. A ona, morska 
vila, izmakla mi se, a ja sam vidio smijeh na njenom 
licu, kad je odmicala. Odmicala je još u veću du¬ 
binu, a ja sam onda znao, da ću je imati, jer sam se 
nalazio između nje i između površine; no ona je 
počela svojom palicom za dražen je hobotnica čepr¬ 
kati po mutnom koralnom pijesku na dnu mora. 
Bila je to poznata varka, kojom se zavaravaju morski 
psi, da nas ne mogu vidjeti. A sada se poslužila tom 
varkom proti meni, da ju ja izgubim iz vida. A kad 
sam se povratio na površinu, bila je ona već gore, 
držala se rukom za čamac i smijala se. Nije ona 
uzalud bila princesa. Položila mi je ruku na rame i 
prisilila me, da ju slušam. Hajde da se malo igramo, 
— rekla je, — pa da vidimo, ko će uloviti najviše 
hobotnica: najveću i najmanju! Pošto smo se kladili 
u poljupce, možete i sami zamisliti, da sam odmah 
s rasplamtjelom dušom zaronio. 

»Nisam ulovio ništa. I nikada više nisam lovio 
hobotnice. Bili smo otprilike pet lakata duboko, pre¬ 
tražujući po koralnoj stijeni pukotine, kad sc do¬ 
godi ono veliko. Upravo sam bio pronašao leglo, u 
kojemu sam pouzdano držao, da ću naći životinju 
i uvjerio se, da je prazno, kad osjetim u svojoj bli¬ 
zini nešto neprijateljsko. Okrenem se i ugledam 
nešto, što nije bilo običan morski pas. Bio je četiri 
metra dugačak, svjetlucajući svojim mačjim očima 
kao zvijezda, koja se utapa — i po tome sam pre¬ 
poznao tigra-psa. Ni tri metra daleko od mene pre- 

iraživala je princesa palicom jednu pukotinu, a pas 
je uperio upravo na nju. Moje se misli brzo saberu 
u jednu jedinu iskru svijesti. Valjalo je ljudoždera 
odvratiti od nje — a što sam ja i bio drugo nego 
mahniti ljubavnik, koji sam se htio s najvećom sprem¬ 
nošću za nju boriti i umrijeti, a sa još većom radošću 
boriti i živjeti za nju? Samo pomislite: ona je bila 
divna žena, a ja sam za njom sav plamtio. 

»Premda mi je opasnost moje odluke bila jasna, 
žabo se u bok nemani tubasti šiljak moje palice, 
kao da sam želio obratiti pažnju kakvog poznatog 
prolaznika na sebe udarajući ga palcem u rebra. 
Nato se ljudožder okrene prama meni. Vi poznajete 
Južno More, pa znate da tigar-pas — upravo kao i 
onaj sivi medvjed na Alaski s golim licem — nikada 
ne uzmiče pred neprijateljem. Nekoliko hvati ispod 
morske površine bjesnio je dvoboj, ako se ovako 
nerazmjerna borba smije nazivati dvobojem. Prin¬ 
cesa, koja nije ništa opazila, uhvatila je jednu ho¬ 
botnicu i isplivala na površinu. Ljudožder se onda 
baci na mene. Ja sam se branio, udarajući ga objema 
pesnicama po nosu iznad onog otvorenog zubatog 
ždrijela, kada me on potisnu leđima o šiljaste ko¬ 
rale. Brazgotine mi se još i danas vide na leđima. 
I kad god sam htio, da pođem na njega, on me je 
potisnuo natrag, a ja, već bez zraka, nisam mogao 
tako dugo izdržati. Kad god je navalio na mene, 
ja sam ga odbio udarcima po nosu. I ostao bih ne¬ 
oštećen, da mi desna ruka nije izmakla i zašla mu 
do lakta u ždrijelo. I njegove se čeljusti sklopiše 
upravo ispod moga lakta. Vama su poznati zubi 
morskoga psa. Što oni spopadnu, to više ne puštaju. 
Moraju pregristi, ali ipak ne mogu debelih kostiju- 
Zato mi je samo ogulio meso od lakta do ručnog 
zgloba i time još jače razigrao svoj apetit. 

»Dok se je častio mesom moje desne ruke, za¬ 
turio sam mu palac svoje ljevice u očno duplje, da 
mu je oko odmah iscurilo. No to mi nije mnogo po¬ 
moglo. Meso ga je razbjesnilo. Htio je da se dokopa 

krvave batrljice moje desne ruke. Nekoliko puta 
sam ga odbio neozlijeđenom ljevicom. Nato on opet 
pograbi moju osakaćenu ruku i oguli s nje, sve do 
kosti, meso od ramena do lakta. Tako je dobio i 
drugi zalogaj mog svježega mesa. Ali dok se on tako 
sladio, izbijem mu ja palcem zdrave ruke i drugo 
oko«. 

Percival Delaney sažme ramenima i nastavi: 

»Ljudi sa čamca sve su to gledali i na glas 
hvalili moje junačko djelo. Još i dandanas pjevaju 
i pripovijedaju o meni. I dakako, o princesi«. Iza 
toga on zastane, učinivši kratku, ali značajnu po- 
čivku. »A princesa je nato pošla za mene . • . 0, jada 
i nevolje! Koliki vrtlog vremena i sudbine! Jedna 
francuska torpednjača stiže i sruši kraljevstvo na 
onom ostrvu. Danas ondje kralju je jedan neuki 
kolonijski žandar!« v 

On završi rečenicu i pripovijest prekrivši lice 
dnom mliječne svoje doze, iz koje je jako piće pro- 
grgoljio žednim gutljajima. 

Iza primjerene pauze uze sada riječ Chauncey 
Delarouse, vulgo Bradonja. 

»Ne pada mi ni na kraj pameti, da se hvalim 
mjestom, koje mi je odredilo moje poreklo, pošto 
sam se našao kraj ovoga ognja sa takovim ljudi¬ 
ma . . . koji su se slučajno ovdje našli. Ali mogu 
mirne duše kazati, da sam i ja nekada bio ugledna 
ličnost. Ali mogu dodati, da su me konji previše mi- 
lostivnih roditelja otjerali u tuđinu. Danas bih mogao 
pitati: da li su hridine kod Dovefa još uvijek bijele?« 

»Hu!« podsmjehne se Bruce Cadegan Caven- 
dish. »Domala ćeš još zapitati: ,Kako je starom ko¬ 
mandantu?’« 

»Mogu reći, da sam se u životu slavno proveo 
i da sve to nije mom željeznom zdravlju ništa na¬ 
škodilo«, doda Bradonja brzo. Ovakav, kakvog me 
vidite sa mojih sedamdeset godina, pokopao sam 
mnogoga žutokljunca, koji je bio isto tako veseo 

momak, kao ja, ali nije mogao ići u korak sa mnom. 
Doživio sam kojekakovih nevolja, dok sam bio 
mlad, a doživljavam ih i danas, gdje sam toliko 
ostario. Ali je bilo jedno vrijeme — ah, odviše 
kratko vrijeme — kad sam sjajno živio. 

»Ah, šaljem princesi svoga srca poljubac. Ona 
je bila uistinu princesa, Polinežanka, tisuću milja, a 
možda i više jugozapadno od Delaneyeva ljubavnog 
ostrva. Urođenici čitavog onog arhipelaga nazivali 
su ga ,Ostrvom dobre volje’- Ali pravo ime, koje su 
mu dali sami žitelji, moglo bi se točno prevesti sa 
,0strovo mirnoga smijanja’. Na karti se može naći 
lažno ime Manatomana, koje su mu dali stari more¬ 
plovci. Današnji putnici nazivlju ga , Raj em bez 
Adama’, a misionari ,Božje svjedočanstvo', jer su 
imali mnogo sreće s obraćanjem urođenika. Za mene 
je bilo rajem, pa će to uvijek i ostati. 

»Bilo mi je rajem, jer je ondje živjela moja 
princesa. Kralj je bio John Aribeli Tungi. Bio je 
punokrvni urođenik, a potjecao je od najstarijeg i 
najvišeg kraljevskog plemena, koje je moglo svoje 
poreklo pratiti još iz Manue, najstarijeg zavičaja 
ove rase. Bio je poznat i pod imenom ,John Odmet¬ 
nik’. Živio je dugo, a odmetao se često. Najprije su 
ga katolici pokrstili, pa je sve poganske idole raz- 
rušio i svaki tabu odbacio, rastjerao domaće sveće¬ 
nike, nekolicinu najotpornijih posmicao i poslao sve 
svoje podanike u crkvu. Iza toga je zapao u ruke 
trgovaca, koji su u njemu razbudili jaku žeđu za 
šampanjcem, pa je katoličke svećenike ekspedirao 
u New-Zeland. Velika većina njegovih podanika 
uvijek se povodila za njim, pa pošto je on sada 
ostao bez ikakove vjere, došlo je vrijeme velikih 
opačina, za kojega su svi južnomorski misionari 
njegovo ostrvo u svojim propovijedima nazivali 
Babilonom, No trgovci su mnogim šampanjcem po¬ 
kvarili njegovu probavu, pa se nekoliko godina 
kasnije predao — po riječima Evanđelja — u ruke 

metodistima, stao svoje podanike slati u crkvu i na 
obali među trgovcima uveo tako nove običaje, da im 
nije dozvoljavao ni da nedjeljom ispuše i jednu lulu 
pred svojim kućama, a jednoga je čak kaznio sa sto 
funti u zlatu, jer je jednog nedjeljnjeg prijepodneva 
prao palubu na svojoj škuni. Bilo je to doba strogih 
zakona, ali je možda bilo najstrože za samoga kralja 
Johna. Jednog lijepog dana istjera on metodiste, 
progna na Samou nekoliko stotina svojih podanika, 
koji su ostajali vjerni metodističkoj vjeroispovijesti 
i izmisli novu religiju, u kojoj je samom sebi dao 
iskazivati časti jednoga božanstva. Pri tome ga je 
potpomagao jedan renegat sa Fidži-a. lo je tako 
potrajalo nekih pet godina. Možda mu je bilo do¬ 
sadilo bogovati, a možda je došlo do toga., što je 
onaj Fidžijac pobjegao sa šest hiljada funti iz kra¬ 
ljeve blagajne — ali je novoformiranim wesleyan- 
cima*) pošlo za rukom, da kralja obrate na svoju 
sektu. I doista je on glavnog wesleyanskog misionara 
imenovao ministrom pretsjednikom, a trgovcima 
dao oštru opomenu- No napokon je kralj John spao 
sa zelene grane, kad su mu trgovci navijestili boj¬ 
kot. Državni prihodi srozaše se na. ništa, narod spade 
na prosjački štap, tako da kralj John nije mogao 
ni od najmoćnijeg plemenskog poglavice pozajmiti 

ni jednog šilinga. . ■ 

»Iza toga dođe vrijeme, kad je kralj ostario, 
počeo filozofirati, postao tolerantan i u duševnom 
pogledu atavističan. Protjerao je wesleyance, dozvao 
natrag prognanike sa Samoe, pozvao k sebi trgovce, 
proslavio sveopću ljubavnu svečanost, proklamirao 
vjersku slobodu i visoku carinu, povratio se oboza- 
vanju svojih predaka, iskopao iz zemlje kipove idola, 
postavio opet jednog osamdesetogodišnjeg svećenika 
»ta čelo i počeo se držati starinskih tabu-a. Sve je 
to godilo trgovcima i zavladalo je općenito blago¬ 

*) John Wesley, teolog i protestantski propovjednik engleski 
(rođen u Epworthu 1763.), osnovao je novu metodisticku sektu, 
koja se po njemu nazvala ,,wesleyanskom . 

stanje. Razumije se samo po sebi, da se većina nje¬ 
govih podanika opet povratila poganskom idolo- 
poklonstvu. No mali broj katolika, metodista i we- 
sleyanaca ostao je ipak vjeran svojoj vjeri, pa su 
održali nekoliko manje zamazanih crkvica. Ali se 
kralj John nije mnogo na to osvrtao kao ni na raz- 
vratnost trgovaca uz obalu. Dokle god su porezi bili 
uredno uplaćivani, bilo je sve dobro. Čak se nije 
ništa opirao ni kad je njegova žena, kraljica Ma- 
mara, postala metodiskinja i pozvala k sebi jednog 
malenog, uvelog, prijaznog baptističkog misionara sa 
gvaljavim nogama. Jedino je tražio, da se te putu¬ 
juće religije brinu same za svoje potrebe i da ne 
traže ni groša iz kraljeve blagajne. 

»A sada prelazi nit moje pripovijesti na uzor 
ženskoga savršenstva — na moju princesu«. 

Bradonja zastane, postavi svoju napola ispije¬ 
nu dozu, s kojom se dosad nesvijesno igrao, oprezno 
na zemlju i pošalje prstima svoje jedine ruke u zrak, 
jedan poljubac, koji se upravo čuo. 

»Ona je bila kći kraljice Mamare. Bila je pre¬ 
krasna žena. Odvajajući se od polinezijskog ženskog 
tipa, bila je gotovo eterična. Eterična, oplemenjena 
čistoćom, skromna kao ljubica, nježna i krhka kao 
ljiljan, a oči, iz kojih je blistala blagost, nalikovale 
su joj nebeskim ružama. Bila je sva kao cvijet, 
vatra i rosa. Imala je ljepotu gorskoga cvijetka i 
blagost golubinju. Bila je isto tako savršeno lijepa 
i pobožna u svom vjerovanju u Boga svoje majke, 
kojega je ondje uveo Ebenezer Naismith, baptistički 
misionar. Ali nemojte misliti, da ona nije bila ništa 
drugo osim blage duše, zrele za Abrahamovo krilo. 
Imala je ona najbiraniju žensku umiljatost. Bila je 
žena skroz naskroz, do najtanjih, drhtavih atoma. 

»A ja? Ja sam bio razbludnik s obale. Naj- 
raspušteniji ljudi nisu bili raspušteni kao ja među 
svim onim trgovcima. Mene su držali najpreprede- 
nijim igračem pokera. Ja sam bio od svih tamošnjih 

bijelih, smeđih i crnih ljudi najsmioniji, koji se 
usudio noću provesti kroz tjesnac Kuni-kuni- A to 
sam ja učinio mnogo puta po crnoj noći, po buri i 
uz razapeta jedra. Svakako sam bio na zlu glasu 
tamo na obali, gdje niko nije bio na dobrom. Bio 
sam silovit i opasan, te u prepirkama i veselicama 
nisam nikada uzmicao. Kapetani trgovačkih brodova 
nagovarali su najokorelije ljude iz najgorih jazbina 
na Južnom Moru, da me pićem sprave pod stol. 
Sjećam se jednog dernog Škota sa Novih Hebrida. 
Bila je udešena velika gozba.*Taj je Skot od toga i 
umro, našto smo ga mi spremili u bure ruma i otpre¬ 
mili ga u njegov zavičaj. Ovo je samo jedan primjer 
_ lijep primjer — da se vidi, kako smo se mi za¬ 
bavljali na obali ostrva Manatomane. 

»A što sam ja učinio jednoga dana? Pošao sam 
onamo, vidio princesu i zaljubio se u nju. Stvar je 
bila ozbiljna. Bio sam mahnit kao zec u mjesecu 
martu, a tada sam postao još mahnitiji« Prešao sam 
na njenu vjeru. Pomislite, šta to znači. Pomislite, 
što jedna djevojka može učiniti od jednog krepkog 
i opakog čovjeka. Preobrazio sam se. Očistio sam 
svoju dušu pred Bogom i povukao svoje ruke — u 
ono sam doba imao još dvije — od prljavog društva 
na obali, kad su se smijali ovom mom posljednjem 
koraku i htjeli saznati, što zapravo namjeravam. 

»Rekoh vam, da sam prešao na njenu vjeru 
i to strastveno i iskreno — i postao od tog viemena 
tolerantan prama svim drugim religijama. Otkazao 
sam svim svojim kapetanima radi nemorala, isto sam 
to učinio i sa svojim kuharom, a boljega od njega 
nikada nije ni bilo na Manatomani. Iz istog razloga 
otpustio sam i sve svoje punomoćnike. I prvi put 
u trgovačkoj povijesti vozili su moji brodovi — bi¬ 
blije. Sazidao sam sebi jednu pustinjačku kućicu u 
jednoj gradskoj ulici, koja je bila zasađena man- 
govim drvećem, tik uz kuću, u kojoj je stanovao 
Ebenezer Naismith. On mi je postao prijatelj i drug, 

pun dobrote i prijaznosti. A bio je to čovjek od 
glave do pete. I umro je kao čovjek mnogo kasnije, 
što bih vam sve rado pripovijedao, kad ta pripo¬ 
vijest ne bi iziskivala previše- vremena. 

»Ali nije bila tolika zasluga misionarova, ko¬ 
lika princesina, da sam svoju vjeru izražavao dje¬ 
lima, a naročito jednim, koje je bilo veće od svih 
drugih: — u novoj crkvi, našoj crkvi, crkvi Kraljice- 
majke. 

»Jedne večeri poslije zajedničke molitve (bio 
sam onda tek četrnaest dana obraćen) rekla mi je 
princesa; ,Naša jadna crkva; tako je malena, da 
naša vjerska općina neće nikada moći porasti. I krov 
joj prokišnjava, a moj otac, kralj John, neće ni groša 
da priloži, premda ima pretička u riznici, jer Mana- 
tomana nije siromašna. Mnogo se novca zaslužuje 
i mnogo razbacuje. Ja znam, što se govori o raspu¬ 
štenom životu na obali. Tek prije mjesec dana i ti 
si na kartanju izgubio više, nego što bi stajalo izdr¬ 
žavanje za našu siromašnu crkvu čitavu godinu 
dana’. 

, »A ja sam joj odgovorio, da je sve to istina, ali 
da od toga dana nisam okusio alkohola, ni uzeo 
karte u ruke. Rekao sam joj: neka krov odmah po¬ 
prave kršćanski drvodjelje, koji se imadu odabrati 
među radnicima njene crkvene općine. No nju je 
ispunjavala mnogo veća ideja, o kojoj bi Ebenezer 
Naismith mogao održati propovijed — ona je bila 
svetica i govorila je o velikoj crkvi, koju bi valjalo 
sagraditi: 

,Ti si bogat, pa imaš mnogo jedrenjaka i pa¬ 
robroda na dalekim ostrvima. Ja sam nešto načula 
o nekom velikom ugovoru, što si ga ti potpisao, da 
ćeš prevoziti radnike na njemačke plantaže u Upolu. 
Kažu, da si ti iza Sweitzera najbogatiji trgovac u 
ovim krajevima. Meni bi bilo drago, kad bi ti sav 
taj novac uložio u čast Boga jedinoga. To bi bilo 
plemenito djelo, a ja bih bila ponosna, da mogu 
poći za čovjeka, koji bi tako nešto učinio’. 

»Ja joj rekoh: neka Ebenezer Naismith počne 
propovijedati u tom smislu, da ću ja sagraditi crkvu, 
koja će biti dosta velika. 

.Velika kao katolička crkva?' zapita ona. 

»Bila je ruševna katedrala, koja je sazidana 
u doba, kad je sve stanovništvo bilo katoličko. Ve¬ 
lika stvar, ali sam ja bio zagrijan silnom ljubavi i 
obećao sam joj, da će naša crkva biti još veća. ,No 
to će stajati mnogo novaca', rekoh ja — ,a da se 
toliki novac zasluži, treba vremena'^ 

,Pa ti imaš mnogo novaca’, reče ona ,ljudi 

govore, da ti imaš više novaca nego moj otac, kralj . 

,Ja imam više kredita’, objasnim joj ja. ,No ti 
se ništa ne razumiješ u novac. Čovjek mora imati 
novaca, ako hoće da dobije kredita. Zato ja hoću, da 
s novcem i kreditom, što ga imam, raditi, da još više 
dobijem novca i kredita, pa da zidamo crkvu . 

»Da radim! To je i za mene samoga bilo izne¬ 
nađenje. Obilje vremena, do kojega čovjek dolazi, 
ako se odrekne pirovanja, kartanja i svih ostalih 
razonođenja na obali, upravo je golemo. A ja nisam 
gubio ni časa od svog dobivenog vremena, Čak sam 
radio preko toga vremena. Radio sam za šestoricu 
drugih. Postao sam pokretna sila. Moji kapetani plo¬ 
vili su brže nego ikada i zasluživali mnogo više, a 
moji nadzornici pazili su, da moji jedrenjaci ne troše 
vrijeme uludo. Ja sam opet pazio, da moji nadzornici 

paze. Đ 

»A bio sam dobar kao dobar dan. Sam Bog 
sveti zna, da sam bio tako dobar, da to više nije 
bilo ni lijepo. Moja je savjest bila tako dalekosežna 
i fino organizirana, da su mi već ramena bila nate¬ 
čena od silnog bremena. Čak sam pregledavao i 
svoje starije račune i platio Sweitzeru pedeset funti, 
za koliko sam ga prije tri godine prevario u jednoj 
prodaji na Fidži. I još sam mu dodao kamate na te 
novce. 

»Da radim! Zasadio sam šećernu trstiku — 
prvi nasad na Manatomani. Čitave brodove urode- 

nika dovozio sam s Malaite, jednog od Salomonskih 
ostrva, dok nisam skupio dvanaest stotina crnačkih 
robova za sađenje šećerne, trstike. Jednu sam škunu 
poslao čak na Hawai, da mi doveze jedan pokvareni 
šećerni mlin i jednoga Nijemca, koji je tvrdio, da 
se razumije u šećernu trstiku- I došao je i primao 
trista dolara mjesečne plaće, a ja sam se dao na 
popravljanje mlina. I popravio sam ga uz pomoć 
mehaničara, koje sam dovezao iz Queenslanda. 

»Dakako, da sam imao i jednog rivala. Zvao se 
Motomoe. Bio je od najčišće aristokratske krvi uz 
kralja Johna. Bio je punokrvni urođenik, stasit i 
lijep muž, koji je samo vrlo neprijatno buljio u čo¬ 
vjeka, koji mu se nije svidio. Buljio je i u mene, 
kad sam se počeo pokazivati u blizini kraljeve pa¬ 
lače. Raspitao se o mojoj prošlosti i počeo širiti 
najstrašnije pripovijesti o meni. Najgore je u stvari 
bilo, da je većina tih pripovijedaka bila istinita. Čak 
je otplovio u Apiju, da se obavijesti — kao da nije 
mogao mnogo toga saznati i na obali Manatomane. 
Podrugivao se tome, što sam se ja obratio i što sam 
polazio zajedničke molitve, a najviše se smijao mo¬ 
jim šećernim nasadima. Izazivao me je na dvoboje, 
a ja sam im se uklanjao. Onda mi se počeo prijetiti, 
pa sam u posljednjem trenutku saznao, da mi misli 
otsjeći glavu. Kako vidite, on je žudio za princesom 
kao i ja, ali sam ja ipak žudio više. Princesa je 
svirala u glasovir. Svirao sam nekada i ja. Ali joj to 
nikada nisam rekao, pošto sam jedared čuo, kako 
ona svira. Jadnica mislila je, da divno svira- Milo, 
ludo djevojče! Vama je poznato ono mehaničko lu¬ 
petanje sa jedan-dva-tri, tum-tum-tum. A sada ću 
vam pripovijedati nešto uistinu komično. Njeno je 
sviranje bilo divno — za mene. Kad je ona svirala, 
za mene su se otvarale dveri nebeske. Još se i sada 
gledam. Izmoren kao pas od rada poslije dnevnog 
rabotanja, ležao sam na rogožinama u verandi, zu¬ 
rio u nju za klavirom, zapadajući u potpunu blesa¬ 
vost blaženstva. Njeno uobraženje, da lijepo svira, 

bilo je jedini nedostatak u njenom savršenstvu, a ja 
sam je ljubio zbog toga nedostatka. Po torn nedo¬ 
statku dolazila je bliže u moju čovječansku blizinu. 
Kad je svirala ono svoje jedan-dva-tri (tum-tum- 
tum), dolazio sam ja od zanosa u deveto nebo. 
Umornost mi je popuštala, ja sam je ljubio, a moja 
je ljubav bila čista kao plamen ovog ognja, čista 
kao ljubav prama Bogu. Ne znam, da li ćete mi vje¬ 
rovati, ali mi se u mojoj divljoj zaljubljenosti na¬ 
metala misao, da je ovoj djevojci morao Bog u sve¬ 
mu biti sličan. « 

»Smijao se ti, Bruce Cadogan Cavendish, ko¬ 
liko te je volja, ali ti ja velim: ljubav je to, što ti 
opisujem. To je sve. Ljubav! A ljubav je nešto naj- 
veličajnije, najčišće i najotmenije, što čovjek može 
doživjeti. Znam, što govorim: — ja sam to doživio«. 

Bradonja, čije je okruglo vjeverično oko pod 
sraslim obrvama blistalo kao užarena kugla u du¬ 
bokoj džungli, zaustavi se u pripovijedanju, da 
srkne jedan umirujući gutljaj iz svoje mliječne doze 

i da smiješa novi obrok. , 

»Šećerna trstika«, poče on dalje i obrisa hrptom 
ruke ogromnu masu svoje zgruvane brade^ šećerna 
trstika sazrela je u onoj klimi za šest mjeseci, a ja 
sam upravo bio dogotovio mlin, da ju meljem. Da¬ 
kako, da nije sve u isti mah bilo zrelo, ali sam je ja 
i sadio na mahove, da ju uzmognem devet mjeseci 
bez prestanka mljeti, dok se neprestano iznova sa¬ 
dila i rasla- . . , 

»Za prvih dana koješta me je ozlojeđivaio. 

Ako se nisam ljutio zbog mlina, ljutio sam se zbog 
čega drugoga. Četvrtoga dana morao je moj prvi 
inženjer Ferguson na nekoliko sati obustaviti posao 
s mlinom, da na svojim strojevima nešto popravi. 
Imao sam neprilike i sa dovozom. Pošto sam naložio 
crncima (koji su u stroj bacali trstiku), da valj e 
zaliju limunovim sokom, poslao sam ih odjeljenjima, 
koja su rezala trstiku. Zato sam stajao sasvim sam 
na jednom kraju, kad je Ferguson stavio mlin u po¬ 

gon — i u tom času eto ti Motomoa, koji se odne- 
kuda doklatio. 

»Stajao je u norfolk-kaputiću sa nazuvcima od 
svinjeće kože i sa svim ostalim priborom, koji spada 
u toaletu modernoga fićfirića, i podrugivao se meni, 
kako stojim onako zamazan i -mastan preko ušiju 
kao kakav lađar. Pošto je valjak sada bio sav bijel 
od limunova soka, vidio sam jasno, u čemu je po¬ 
greška. Valjci nisu ležali paralelno. Na jednoj strani 
mrvili su i mljeli trstiku sasvim dobro, a na drugoj 
stajali daleko jedan od drugoga. Ja protisnem prste 
na drugoj strani, jer sam vidio, da mi veliki zupci 
ne mogu zahvatiti prste. Ali su ih odjedanput ipak 
zahvatili. Sa snagom od deset hiljada đavola spo- 
padoše ih i povukoše — i dakako, -razmrvili ih u 
kašu. Kao komad šećerne trstike pošao sam i ja 
istim putem. Nisam se mogao nigdje uhvatiti. Ni 
deset hiljada konja ne bi me mogli odvući natrag. 
Ništa me nije moglo zadržati. S rukom, prsima, ra¬ 
menima i glavom morao sam kroz stroj. 

»Boljelo je- Tako me je boljelo, da me više 
uopće i nije boljelo. Gotovo bih mogao reći, da sam 
bez ikakove tronutosti gledao, kako mi se razmr- 
skava ruka; kost po kost, šaka, zglob, podlaktica 
sve lijepo i po redu zalazilo je neumoljno u stroj. 
O, pioniru, koji si u zrak dignut od svoje rođene pe¬ 
tarde — o, tvorničaru šećera, razmrvljen od svog 
rođenog stroja za mljenje šeće.ra! 

»Motomoe instinktivno priskoči, podrugljivi 
smiješak iščezne mu s lica i ustupi mjesto izražaju 
groze. Ali onda razabra ljepotu situacije i stade se 
kesiti i ceriti. Ne, od njega se nisam imao nadati 
nikakovoj pomoći. Zar nije namjeravao da mi od¬ 
reže glavu? A i što bi mogao učiniti? I tako se nije 
ništa razumijevao u strojeve. 

»Iz sve snage mojih pluća viknem Fergusonu, 
da zaustavi stroj. Ali se moj krik izgubi u urlanju 
mašinerije. A ja sam stajao s rukom do lakata u 

stroju .. . Da, boljelo me je. Osjetio sam strahovite 
ubode, kad su se kidali pojedini nervi ili kad su 
s korenjem bili čupani napolje. Ali se sjećam, da 
mi se bol ipak pričinila začudo neznatnom. 

»Motomoe učini kretnju, koja je svratila moja 
pažnju na njega. U isti mah je na glas promumljao, 
kao da sam sebe prezire: ,Ja sam pravi magarac! 
Nato digne sa zemlje nož za rezanje trstike — vama 
je poznat oblik toga noža — velik je i težak kao 
kakav bojni mač. Već sam mu u duši zahvaljivao, 
što će me izbaviti iz moje nevolje. Ne bi imalo smi¬ 
sla, da polako sav uđem u stroj, dok mi i glava ne 
bude razmrvljena, a ruka mi je i tako bila već smr¬ 
vljena do polovice nadlaktice i stroj je radio dalje- 
Zato sam zahvalno prignuo glavu pred udarcem Mo- 
tomovim. 

,Dalje s glavom, idiote glupi! rikne on na 
mene. 

Sada sam tek razumio i pokorio se. Ja sam bio 
žilav čovjek, pa jejon morao dvaput udariti. Odre¬ 
zao mi je ruku upravo ispod ramena, odvukao me 
natrag i položio na trstiku. 

»Da, da — šećer se je kolosalno isplatio. Sa¬ 
zidao sam princesi crkvu, o koioj je u svojoj bogo- 
bojažljivosti sanjala ... i udala se za mene«. 

Bradonja donekle ugasi svoju žeđ, a onda doda 
još jednu konačnu napomenu: 

»Vajme i jao! A to je ujedno svršetak. Ipak 
sam živio, pa šaljem poljubac svoj princesi. Ona 
već odavno počiva u velikom mauzoleju kralja 
Johna, koji iznad doline Manone gleda na stranu 
zastavu, koja se leprša na zgradi britanskoga gouver- 
nementa . . .« 

Debeljak se saučesno kucne s njim i isto tako 
saučesno istrusi svoju malu dozu. Bruce Cadogan 
Cavendish buljio je s nepomirljivom gorčinom u 
vatru. Bio je on jedan od onih ljudi, koji su voljeli 
sami piti« Oko njegovih tankih usana, koje su stva¬ 

rale okrutan prorez njegovih usta, poigravali su 
trzaji podrugljivog smijeha, koji su razbudili pažnju 
Debeljakovu. Ovaj se najprije osigura, da li mu se 
izvjesni kamen nalazi na dohvatu ruke, a onda se 
obrati k njemu: 

»No, Bruce Cadogan Cavendishu, kako je s to¬ 
bom? Sada je na tebi red«. 

Dugonja najprije digne oči i zarije ih u De- 
beljakove, dok ovaj nije osjetio fizičku nelagodnost. 

»Ja sam proživio težak život«, zaštekće Du¬ 
gonja osorno. »Meni nisu poznate nikakove ljubavne 
pustolovine«. 

»Zaboga, nema čovjeka tvojega stasa i spo- 
Ijašnjosti, koji bi se mogao njima ukloniti«, polaska 
mu Debeljak. 

»A zašto da se o tome govori?« jekne Dugonja. 
»Gentleman se ne hvali svojim ljubavnim trium- 
fima«. 

»Ah, šta! Samo pripovijedaj!« navaljivao je 
Debeljak. »Noć je još mlada, a imamo još i što da 
nijemo. Delarouse i ja pridonijeli smo već svoj dio. 
Ne događa se to svaki dan, da se tri junaka, kakvi 
smo mi, sastanu i da se jedan drugom ispripovije¬ 
daju. Bez sumnje si i ti doživio barem jednu ljubavnu 
pustolovinu, koje se ne trebaš stidjeti«. 

Bruce Cadogan Cavendish izvuče svoj željezni 
kolut i stade premišljati, da li da razbije glavu De¬ 
beljaku ili da mu je ne razbije. A onda uzdahne i 
pusti kolut iz ruke. 

»No, pa dobro, kad baš silom hoćete«, popusti 
on, iako preko volje. »Upravo kao i vi, bio sam i ja 
od rijetke fizičke konstitucije. Pa još i sada mo^ao 
bih vas obojicu pićem oboriti pod stol onakve, kakvi 
ste bili u svojim najboljim godinama. Kao i kod vas, 
odigrao se moj početak daleko odavde i bio sasvim 
drugačije vrste, nego što mi je život danas. Ne može 
biti sumnje, da mi je otmeno moje poreklo udarilo 
svoj pečat. Ako bi koji od vas počeo o tom da se 
prepire . ..« Pri tome segne u džep svojom jedinom 

rukom, da potraži kolut. Ali ni jedan od njegovih 
slušalaca ne reče ni riječi niti ičim odade, da je pri¬ 
mijetio prijetnju. 

»Bilo je to tisuću milja zapadno od Manato- 
mane, na ostrvu Tagalagu«, nastavi on odjedanput 
s izrazom u licu, koji je očevidno odavao razoča¬ 
ranje, jer nije došlo do prepirke. »Ali vam najprije 
moram pripovijedati, kako sam došao na Tagalag. 
Iz razloga, koje ne mislim ovdje spominjati, i po 
putovima, koje ne želim opisivati, nalazio sam se na 
vrhuncu svoje muževnosti i na početku svoga đa- 
volstva (— u stadiju, u kojemu pobjegli oxfordski 
studenti i mlađi sinovi nisu bili nipošto bolji pred 
stolom totalizatorskim —) kao gospodar i posjednik 
jedne jedrilice, koja je bila tako poznata, da će u 
mojoj pripovijesti ostati neimenovana. Vozio sam 
crnačke robove sa jugozapadnog dijela Tihog Oce¬ 
ana i Koralnog Mora na plantaže u Havai i salitrene 
majdane u Chile«. 

»Dakle si ti bio onaj, koji je istrijebio sve ži¬ 
telj stvo na —«, izmače se Debeljaku nehotice preko 
usana. 

Bruce Cadogan Cavendish trgne sa strelovitom 
brzinom kolut iz džepa i samo da njime udari. . . 

»Produži«, reče Debeljak. »Sasvim sam zabora¬ 
vio, što sam htio reći«. 

»Bila je ono strahovito komična zemlja«, reče 
pripovjedač otegnuto i s potpunom ravnodušnošću. 
»Valjda ste čitali pripovijest o Morskom Vuku*)?« 

»Da nisi možda ti glavom bio onaj Morski 
Vuk?« upade mu u riječ Bradonja s nehotičnom 
sigurnošću. 

»Ne, ne, dragi gospodine«, zaštekće Dugonja. 
»Morski Vuk je mrtav, zar ne? A ja još živim«. 


*) Aluzija na Jack Londonov roman, koji je izašao kao 397. 
knjiga „Zab. Bibl.”. — Prev. 

»Razumije se, razumije se«, dopusti Bradonja. 
»Prije nekoliko godina pao je s bedema »Victorije« 
naglavce u glib i udušio se«. 

»Kako sam rekao — a ja ne trpim prekidanja«, 
nastavi Bruce Cadogan Cavendish — »bila je to 
tamo strašno komična zemlja. Ja sam bio na Taki- 
Tiki-u, jednom niskom ostrvu, koje politički pripada 
Salomonskom ostrvlju, ali ne geološki, jer su Salo- 
moni bregoviti. Etnografski pripada isto toliko Po¬ 
lineziji, koliko i Melaneziji i Mikroneziji, jer su se 
sve rase u južnom dijelu 1 ihoga Oceana onamo do- 
vezle u čamcima i pomiješale se na čudno zapleten 
i degeneriran način. Biološki rečeno: na Taki-Tiki-u 
stanuje talog ljudskoga izmeta. A ja poznajem ta¬ 
log i ono, o čemu govorim. 

»Bilo je strašno komično, vrijeme, koje sam 
ondje proveo, dok sam ronio za školjkama, lovio 
brizgavce (trepang), zamjenjivao kopru za željezne 
obruče, prevozio crnce itd. Na Fidžima su poglavice 
u ono doba još jeli ljudsko meso. Dalje prama za¬ 
padu bilo je još gore: — nakićeni mali crnci, da¬ 
kako, i oni su bili ljudožderi, kod kojih je kazan bio 
mastan i prepun«. 

»Kazan?« zapita Debeljak. Dugonja se ljutito 
tržne, a onaj onda brzo doda: »Znaš, ja nikada ni¬ 
sam zalazio tako daleko na zapad kao ti i Dela- 
rouse«. 

»Svi oni otkidaju glave, jer za njih glave imaju 
veliku vrijednost, naročito od bijelih ljudi. Tim gla¬ 
vama oni ukrašavaju kuće, u kojima skrivaju svoje 
čamce, a isto tako i domove Đavola-đavola. Svako 
selo ima jedan kazan i svi prilažu u nj. Ko nabavi 
glavu bijelog čovjeka, taj dobiva sve meso, koje se 
skupi u kazanu. Ako duže vremena ne dobije niko 
ništa, onda sadržina kazana vanredno naraste — 
strašno komično, zar ne? 

»I ja sam u tom pogledu nešto doživio. Jedan 
holandski kormilar bio je umro od crne vodene gro¬ 
znice. I tako sam ja dobio sadržinu kazana. Bili 

smo u ono doba usidreni kraj Lango-lui. Ja se, da¬ 
kako, nisam osobno ništa angažirao, nego sam samo 
izdao nalog Johnny-u, jednom svom veslaču. On je 
i sam bio crnac iz Port Moresby-a. On je mrtvom 
Holanđaninu otsjekao glavu i noću se otsuljao na 
kopno, dok sam ja pucao iz svoje puške, kao da 
tobože nišanim na njega. Dotrčao je do kazana 
s onom glavom i, dakako, dobio sav kazan. Razumije 
se, da sam ja sutradan poslao jedan veći camac sa 
dva manja, kao pratnju, po njega i po dobitak«. 

»A kako je kazan bio velik?« zapita Bradonja. 
»Ja sam slušao o nekom u Orli, koji je vrijedio 

osamdeset funti«. . . . j 

»Naiprije: četrdeset debelih svinja; svaka od 
njih vrijedna niz školjki prima-kvalitete, a takav niz 
vrijedi jednu funtu u engleskom novcu. Dakle točno: 
dvjesta dolara, a devedeset i osam nizova otprilike 
oko pet stotina. A osim toga dvadeset i dva sove- 
reigna u zlatu. Ja sam čitavu sadržinu podijelio na 
četiri dijela: jednu četvrtinu dao Johnny-u, jednu 
brodu, jednu meni kao reederu, a posljednju tako¬ 
đer meni kao kapetanu broda. Johnny se nije ni¬ 
pošto potužio. On još u svom životu nikada nije po¬ 
sjedovao toliko bogatstvo. Osim toga dao sam mu 
nekoliko starih košulja od postradalog kormilara. 
Držim, da glava kormilarova još i dandanas ukra¬ 
šava zaklonište, u kojemu se zaklanjaju camci«. 

»To baš nije kršćanski pogreb za jednoga 

kršćanina«, primijeti Bradonja. n . . n 

»Ali je unosan«, odgovori Dugonja. »Ostatak 
od kormilarova tijela morao sam zabadava baciti 
s palube morskim psima. A zar sam trebao baciti i 
njegovu glavu, vrijednu osam stotina dolara, io bi 
bilo zločinačko rasipanje i savršena glupost. 

»Svakako je bilo sve strašno komično tamo na 
zapadu. Da vam ne pripovijedam, kako sam na iaki- 
Tiki-u došao u nepriliku sa ono dvjesta crnaca, s ko¬ 
jima sam jedrio na rad u Queensland, i a o su me 
tražila dva engleska ratna broda — spomenucu 

samo, da sam za svoga putovanja promijenio i upra¬ 
vio brod prama zapadu sa namjerom, da svu bagažu 
izbacim na španjolske plantaže u Bangaru. 

»Bilo je baš vrijeme velikih orkana, koji su i 
nas zahvatili. Moja je škuna bila prvorazredna, pa 
sam držao, da će odoljeti i tajfunu. Ali još nikada 
nisam doživio onakove oluje! Razderala mi je brod 
na komade. Jarboli su bili naprosto istrgnuti, kućice 
na palubi razmrskane u iverje, reling prelomljen, a 
kad je već prošlo ono najgore, počeše nestajati plat- 
nice. Morali smo zakrpiti jedan čamac, koji nam je 
još bio preostao, pa kad se more utišalo, da se od¬ 
bijemo od propalog broda. Drvodjelja i ja bili smo 
posljednji, koji smo skočili u čamac, kad je brod 
utonuo. Bilo nas je samo četvoro«. 

»Zar ste izgubili baš sve crnce?« zapita Bra¬ 
donja. 

»Nekoliko njih plivalo je neko vrijeme«, odgo¬ 
vori Dugonja, — »ali ja ne vjerujem, da su doplivali 
do kopna. I mi sa čamcem trebali smo punih deset 
dana. A za cijelo to vrijeme hujao je vjetar iznad 
nas. A šta mislite da smo mi sa sobom imali u čam¬ 
cu? Samo nekoliko sanduka sa geneverom (borovi¬ 
com) u bocama i nekoliko sanduka s dinamitom. Ko¬ 
mično, zar ne? No kasnije je bilo još komičnije. Da¬ 
kako, imali smo jedno burence pitke vode, nešto 
usoljenog konjskog mesa i malo dvopeka, koje je 
bilo promočeno od slanoga mora. Samo toliko, da 
se održimo u životu do Tagalaga. 

»No u Tagalagu očekivalo nas je najveće raz¬ 
očaranje, što se dade zamisliti. Samo ostrvo iskače 
iz mora toliko, da se vidi već sa dvadeset milja da¬ 
ljine. To je vulkanski čunj, izrastao iz morske du- 
bljine. U jedan dio kratera zalilo se more i tako 
stvorilo krasno sklonište i luku. A to je i sve. Ondje 
ništa ne živi. Spoljašnje i unutrašnje stijene kratera 
odviše su strme. Na jednom komadu opažaju se, kao 
neka mrlja, otprilike tisuću kokosovih paoma. I to 
je sve osim nekoliko vrsta insekata. Nijedne četve- 

ronožne životinje, čak ni štakora. Strašno komična 
bilo je još i to, da uz onu množinu kokosovih oraha 
nije bilo nijedne kokosove rakovice. A sve, što je 
živjelo i moglo se jesti, bila su jata od barbuna u 
luci — najvećih, najdebljih i najfinijih barbuna, što 
sam ih ikada vidio. 

»Nas četvorica iskrcasmo se na obali i ulogo- 
rismo se pod kokosovim drvećem« Svoju smo smoč¬ 
nicu divno snabdjeli geneverom i dinamitom . . . Što 
se ne smijete? Velim vam, da je to veselo. Samo 
pokušajte držati dietu sa holandskim geneverom i 
nemiješanim sokom od kokosovih oraha. Od toga 
vremena ne mogu nikada pogledati na izlog kakvog 
slastičara. Ja, doduše, nisam jak u religiji kao 
Chauncey Delarouse, ali ipak imam neke primitivne 
pojmove, pa zamišljam pakao kao beskrajnu plan¬ 
tažu od samih kokosa sa sanducima, punima gene- 
vera, a napučenu samim brodolomcima. Veselo, zar 
ne? I sam bi đavo tamo zariknuo. 

»Vi znate, da su kokosovi orasi ono, što bi 
agronomi nazvali »neizjadnačenim obrokom«. Izveli 
su našu probavu malo iz ravnoteže. Mi smo se po¬ 
magali tako, da smo, čim bi nam glad zasvirao u 
želucu, gucnuli malo genevera. Pošto smo tako pro- 
kuburili nekoliko sedmica, došao je mornar Olaf na 
krasnu ideju. Sijevnula mu je u glavi, kad se do grla 
napunio geneverom, a mi, koji smo se nalazili u 
sličnom stanju, opazismo samo toliko, kako je on 
uzeo jednu dinamitsku patronu i jedan upaljivač i 
oteturao do čamca. 

»Meni se pričini, da je pošao u lov na ribu, ako 
naiđe na nju, ali je sunce strahovito peklo, pa sam 
se ja zadovoljio time, da se u sjeni izvalim i Olafu 
zaželim dobru sreću u lovu. Otprilike pola sata, po¬ 
što je on iščezao, začujemo eksploziju, ali se on nije 
vraćao. Mi smo počekali, dok zahladi poslije sun¬ 
čana zalaza, a onda smo našli na obali ono, što je od 
njega preostalo. Čamac je, doduše, bio ondje, ali 
Olafu nije bilo ni traga ni glasa. Nikada više neće 

jesti kokosove orahe. Mi odglavinjamo natrag i otki- 
nemo grlo novoj boci genevera- 

»Sutradan izjavi kuhar, da će i on radije poku¬ 
šati sreću s dinamitom, nego dalje podržavati život 
kokosovim orasima; iako se nije mnogo razumijevao 
u dinamit, razumijevao je i previše, što ima dalje 
očekivati od uživanja kokosa. Zato smo mi mjesto 
njega zatakli upaljivač u patronu i odabrali dobru 
žigicu, dok se on još zabavljao s bocom genevera. 

»Program je bio isti kao i dan prije. Jedan sat 
kasnije začuli smo eksploziju, a pod večer krenusmo 
prama čamcu, s kojega smo zgrebali još samo toliko 
kuharova mesa, koliko je trebalo za kršćanski 
pogreb. 

»Drvodjelja i ja čekali smo još dva dana, a 
onda smo žrijebom odlučili, ko će prije. On je došao 
na red. Oprostili smo se gorkim riječima, jer je on 
htio da sa sobom ponese još jednu bocu genevera, 
da se na putu može osvježavati, dok sam se ja ener¬ 
gično opirao takvom rasipanju plemenitoga pića. 
Osim toga je on već i bio toliko naderan, da je jedva 
išao. Svršio je isto onako, kao i njegova dva pret¬ 
hodnika samo s tom razlikom, da mi je iza sebe osta¬ 
vio mnogo više mesa i kostiju za pokapanje, jer je 
uzeo samo polovicu dinamitne šipke. Mene je po¬ 
služila sreća, da sam mogao izdržati do drugoga 
dana. Pošto sam se dobrano okrijepio, bio sam dosta 
hrabar, da se poslužim dinamitom. Trebao sam samo 
trećinu dinamitne šipke. Vi znate: kratki upaljivač, 
rascijepljen na kraju tako, da se može u nj postaviti 
* glavica jedne žigice. Time sam popravio metodu 

mojih prethodnika, pošto se oni nisu poslužili gla¬ 
vicom žigice, bio im je upaljivač previše dug, pa su 
morali — pošto bi opazili jato barbuna i upalili upa¬ 
ljivač, dinamit držati tako, dok upaljivač ne bi do 
kraja izgorio prije nego što ga odbace. Ako su ga 
odbacili prerano, onda je u istom trenutku planuo, 
kad se dotakao vode, pa su se ribe od iskre razbje- 


Z. B. 480. 

žale. Komična je stvar taj dinamit. Svakako ja osta¬ 
jem pri tome, da je moja metoda najsigurnija. 

»Nisam još ni pet minuta veslao, kad naiđoh na 
jato barbuna. Bili su lijepi, veliki i masni, pa sam ih 
već u duši gledao, kako ih pečem na vatri. Kad sam 
ustao sa žigicom u jednoj ruci, a sa dinamitnom šip¬ 
kom u drugoj, spletoše se moje noge. Možda je to 
bilo od genevera, a možda i od straha ili od gladne 
slabosti ili možda od svega toga zajedno, no svakako 
sam drhtao na cijelom tijelu. Dvaput mi se osujetio 
pokušaj, da se dinamita dotaknem žigicom. Napokon 
mi pođe za rukom, i ja začujem kako fitilj pucketa, 
pa ga pustim iz ruke. 

»Ja, doduše, ne znam, kako je bilo s mojim 
prethodnicima, ali svakako znam, kako je bilo sa 
mnom. Jeste li vi ikada uzabrali jednu jagodu, pa 
jagodu odbacili, a peteljku zatakli u usta? Eto, tako 
sam učinio ja. Bacio sam žigicu u more na barbune, 
a dinamit zadržao u ruci. A kad je dinamit eksplo¬ 
dirao, raznio mi je ruku do ramena«. 

Dugonja pogleda u dozu, da vidi, ima li u njoj 
vode, pa da ju pomiješa s alkoholom, ali ne nađe 
u njoj ni kapi. Zato ustane. 

»Ah, da«, zijevne on i spremi se, da siđe do 

rijeke. 

Poslije nekoliko minuta evo ga natrag. Borni - 
ješa prljavu riječnu vodu s primjerenom količinom 
alkohola, gucne jedanput i zagleda se u oganj s gor¬ 
kom sumornošću. 

»Dobro — a šta se dogodilo kasnije?« zapita 
ga Debeljak. 

»Ah«, odgovori dugonja — »onda sam se, da¬ 
kako, vjenčao s princesom«. 

»Ali, zaboga, ti si bio jedini čovjek, koji je pre¬ 
ostao, a princese uopće nije bilo nikakove!« klikne 
odjedanput Bradonja, našto se zbunjeno prekide. 

Dugonja je još uvijek buljio u oganj. 

Percival Delaney i Chauncey Delarouse pogle¬ 
daju se. Mirno i u svečanoj šutnji pomože svaki od 

njih jedinoj ruci drugoga, da mu se zaveže zavežljaj« 
Bez riječi prebaciše svoje zavežljaje preko ramena 
i iščezoše iz kruga svjetlosti. Nisu govorili ništa, dok 
se nisu uspeli na željeznički nasip. 

»Ovako nam se nijedan gentleman ne bi podru- 
gao«, reče Bradonja. 

»Da, ovako nam se nijedan gentleman ne bi 
podrugao«, pristane uz njega i Debeljak. 

THE CALL OF THE WILD 


i 

NA PUTU U PRIMITI VNOST 

B uck nije čitao novina, jer bi inače znao, da se 
kuha teška popara ne samo za nj, već za svakog 
izdržljivog psa jakih mišića i tople, dugačke dlake 
sve tamo od Puget Sounda, pa do San Diega. Bilo je 
to zato, jer su ljudi, tumarajući po arktičkoj tami, 
pronašli neku žutu kovinu i jer su parobrodarska i 
saobraćajna društva, iskorišćujući taj nalaz, pre¬ 
vozila tisuće ljudi na Daleki Sjever. Ti ljudi su 
trebali pse za svoje poslove i to pse jakih mišića i 
guste dlake, koja će ih zaštititi od studeni. 

Buck (Bek) je živio u velikoj kući u sunčanoj 
dolini Sv. Klare. Zvala se »zaselkom suca Millera«. 
Dizala se podalje od ceste, napola sakrivena drve- 
ćem, kroz granje kojega se mogao vidjeti široki, 
sjenoviti doksat, koji je opasavao sve četiri strane. 
Kući se prilazilo pošljunčenim puteljcima, koji su 
se vijugali kroz široke ledine i ispod isprepletenih 
grana visokih jasenova. Straga bijaše sve još pro¬ 
stranije, negoli sprijeda. Bile su tu velike staje, gdje 
se neprestano vrzlo oko desetak konjušara i posluž- 
nika, nizovi družins'kih kućica, obraslih vinj agom, 
cijeli redovi gospodarskih zgrada, zeleni pašnjaci, 
voćnjaci i gredice s jagodama. Bio je tu i jedan 
arteški zdenac i veliki cementirani basen, gdje su 
se sinovi suca Millera ujutro kupali i hladili za 
sparnih popodneva. 

Nad svom tom velikom domenom vladao je 
Buck. Tu se on rodio i tu je proživio četiri godine 
svoga života. Istina, bilo je tu i drugih pasa. Dru¬ 
goj ači je to nije ni moglo biti na tako prostranom 
posjedu, ali ti drugi nisu ništa računali. Dolazili su 
i odlazili, ćepili u prepunim kusnicama, ili pak ne¬ 
viđeni životarili u zaklonu kuće poput Tootsa, ja¬ 
panskoga psića ili Ysabele, meksikanskog hrta bez 
dlaka, — neobičnih stvorenja, koja bi rijetko kad 
promolila njušku kroz vrata ili stavila šapu na zem¬ 
lju. S druge strane bio je tu i čopor foxterriera, koji 
su znali iz svega grla lajati na Tootsa i Ysabelu, 
kad bi ih ovi gledali s prozora, sve dok ih ne bi 
protjerala četa sluškinja s metlama i krpama. 

Ali Buck nije bio ni pas-pokućar, ni pas-kusni- 
čar. Cijeli zaselak bijaše njegovo kraljevstvo. Ronio 
bi u cementni basen ili išao u lov sa sučevim sino¬ 
vima: pratio bi sučeve kperi Mollie i Alice na šetnje 
za dugih sutona ili rane zore: za zimskih noći ležao 
bi do sučevih nogu pred toplim kaminom u knjižnici; 
nosio bi na leđima sučeve unuke ili se valjuškao 
s njima po travi; pazio na njih na svakom koraku 
njihovih divljih pustolovina od basena pa do staje, 
dapače i dalje, sve tamo do voćnjaka i gredica. 
Među terrierima ponosno je stupao, a na Tootsa i 
Ysabelu uopće se nije ni osvrtao, jer on bijaše kralj, 

— kralj, koji kraljuje nad svim, što živi i diše na 
sučevom zaselku, skupa s ljudima. 

Otac mu, Elmo, gorostasni bernardinac, bijaše 
sučev nerazdruživi drug, a Buck je živo nastojao 
da kroči utrenikom svoga oca. Nije bio tako velik 

— težio je samo sto i četrdeset funti, — jer majka 
mu je bila od soja škotskih pastirskih pasa. Uza sve 
to njegovih sto i četrdeset funti, pored dostojanstva, 
koje mu je davao dobar život i opće počitanje, omo¬ 
gućavalo mu je, da nastupa zbilja kraljevski. Ove 
četiri godine svoga života proživio je zaista kao ka¬ 
kav aristokrat: bio je ponosan, dapače malo i sebi¬ 
čan, kao što to često bivaju ladanjski plemići zbog 

njihove insularne situacije. Ali on se je umio saču¬ 
vati da ne ostane obični kućni pas. Lov i kretanje 
na slobodnom zraku omogućili su mu, da ga se ne 
uhvati salo i da mu očeliče mišići. I njegove trke i 
ljubav za vodu bili su za nj lijek i čuvar zdravlja. 

Takav bijaše Buck pod kraj godine 1897., kad 
je otkriće zlata na Klondiku privuklo gomile ljudi 
iz cijeloga svijeta na zaleđeni Sjever. Ali Buck nije 
čitao novina i nije znao, da je Manuel, jedan od 
vrtlarovih pomoćnika, vrlo loše poznanstvo. Ma¬ 
nuel je imao jedan neiskorenljivi porok. Volio je 
igrati na kineskoj lutriji. A kod igranja imao je 
jednu prokletu slabost: — tvrdu vjeru u svoj sistem 
igranja, i to ga je sigurno upropastilo, jer za igranje 
lutrije po jednom sistemu treba novaca, dok plaća 
vrtlarskoga pomoćnika ne pretječe kraj troškova za 
ženu i brojno potomstvo. 

Onoga znamenitog dana, kad je Manuel po¬ 
činio svoju izdaju, sudac je baš bio otišao na skup¬ 
štinu vinogradara, a njegovi dječaci organizirali su 
nekakav atletički klub. Niko nije opazio, kako su 
on i Buck prošli kroz voćnjak, na ono, što je Buck 
mislio, da će biti obična šetnja. I osim jednoga sa¬ 
motnog čovjeka niko ih nije vidio, kad su stigli na 
malu postaju College Park. Taj samotni čovjek raz¬ 
govarao je s Manuelom i dao mu zvonkog novca. 

— Robu treba zamotati prije nego što je pro¬ 
daš, — promrmlja stranac, a Manuel uzme dvo¬ 
struki komad užeta i sveže ga oko Buckovog vrata 
ispod ogrlice. 

— Valja ga svezali dobro, da ne umakne, — 
reče Manuel, našto stranac nešto smrsi odobra¬ 
vajući. 

Buck je primio uže oko vrata s tihim dostojan¬ 
stvom. Istina, to mu se baš nije svidjelo, ali on je 
naučio, da se povjerava u ljude, koje pozna i da se 
oslanja na njihovo znanje, veće od njegovoga. Ali 
kad je s užetom dospio u strančeve ruke, on prije¬ 
teći zareži. Samo je nagovijestio svoje neraspolo- 

žcnje, jer je u svojoj gordosti mislio, da bi bilo pre¬ 
uzetno, da odmah zapovijeda. Ali na njegovo izne¬ 
nađenje uže mu se stegne oko vrata, suspregnuvši. 
mu dah. Naglim gnjevom on nasrne na stranca, koji 
ga već spreman dočeka, uhvati ga za gušu i spretnom 
kretnjom povali na leđa. Onda se uže stane nemilo¬ 
srdno stezati, dok se Buck bijesno opirao, isplažena 
jezika i uzaludno nadimljujući grudi. Nikad u svom 
životu nije niko s njim tako zlo postupao i nikad 
u svom životu nije on bio tako gnjevan. Ali snaga 
ga je ostavila; pred očima mu se smrklo i on više 
nije ništa znao, kad je dojurio vlak, a oba čovjeka 
ga bacila u jedan teretni vagon. 

Slijedeće, što je znao, bilo je, da ga jezik 
strašno boli i da se uporno drnda. Po promuklom 
fićuku lokomotive saznao je, gdje se nalazi. On je 
često putovao sa sucem, a da mu ne bi bio poznat 
osjećaj putovanja u prtljažnom vagonu. Otvori oči, 
iz kojih provali neobuzdani gnjev zarobljenoga kra¬ 
lja. Čovjek skoči, da ga ščepa za gušu, ali Buck bi¬ 
jaše brži. Uhvatio ga zubima za ruku i ispustio tek 
onda, kad je po drugi put izgubio svijest. 

— No taj me je ščepao, — reče čovjek pokazu¬ 
jući svoju nagriženu ruku namješteniku, koji je do¬ 
trčao na buku borbe. — Vozim ga za svog gospo¬ 
dara u San Francisco. Jedan veterinar tamo misli, 
da ga može izliječiti. 

Nakon toga noćnog puta taj) čovjek je vrlo 
rječito razgovarao sa sobom, u maloj krčmi u San 
Franciscu u luci. 

— Dobiću za nj najviše pedeset dolara, — 
mrmljao je on, — a ni za hiljadu ne bih htio još 
jednom proživjeti ovu noć. 

Ruka mu bijaše povezana krvavim džepnim 
rupcem, a desna nogavica bila mu razderana od 
koljena do stopala. 

— A koliko je onaj drugi dobio? — upita, 
krčmar. 

— Stotinu, — glasio je odgovor. — Nije htio, 
da ga dade ni za cent jeftinije. 

— To je sve skupa sto i pedeset, — računao 
je gostioničar. — A toliko, boga mi, vrijedi. 

Otmičar je razmotao rubac i stao razgledati 
svoju razderanu ruku. 

— Samo ako mi se rana ne upali. 

— To će ti se i dogoditi, jer si rođen za vje¬ 
šala, — nasmije se krčmar. — Ali daj pomozi mi 
još prije da ga izvučemo, — dometne. 

Omamljen, osjećajući neizrecive boli u grlu i 
na jeziku, napola mrtav, Buck se ipak pokušao oko¬ 
miti na svoje mučitelje. Ali oni ga oboriše na tle i 
stadoše tući, dok im nije uspjelo da skinu njegovu 
tešku gvozdenu ogrlicu s vrata. Onda mu skinuše 
i uže i baciše ga kao u neki kavez. 

Tu je odležao ostatak teške noći, nijeteći svoj 
bijes i povrijeđeni ponos. Nikako nije mogao shva¬ 
titi, šta to sve znači. Šta hoće s njim ti čudni ljudi? 
Zašto su ga zatvorili u taj uski kavez? Nije znao 
zašto, ali je bio sav slomljen nejasnom slutnjom 
nedaća, koje se počele na njega rušiti. Noću je ne¬ 
koliko puta skočio na noge, kad bi se otvorila vrata, 
misleći da će ugledati suca ili barem njegove dje¬ 
čake. Ali svaki put bi ugledao gostioničarove) lice, 
kako zuri na njega u mutnom svijetlu lojanice. I 
svaki put veseli lavež, koji je inače podrhtavao u 
Buckovom grlu, pretvorio bi se u divlje režanje. 

Ali gostioničar ga ostavi nasamu, a u zoru do¬ 
đoše četiri čovjeka i digoše kavez. »Opet novi mu¬ 
čitelji«, pomisli Buck, jer su to bili nacereni, odr¬ 
pani i prljavi ljudi: i on stane lajati na njih iza 
svojih rešetaka. Oni su mu se samo smijali i gurkali 
ga batinama, na koje je on navaljivao zubima sve 
dok nije uvidio, da to oni baš i žele. Nato je mrko 
legao i dopustio, da se kavez digne u vagon. Iza 
toga su on i kavez, u kojem bijaše zatočen, započeli 
put kroz mnogo ruku. Preuzimali ga željeznički 

činovnici; prevozili ga u druga kola; u čamcu ga 
zajedno sa sanducima i paketima prevezli na paro¬ 
brod; s parobroda ga opet prenijeli u veliko željez¬ 
ničko skladište, i konačno ga smjestili na brzi vlak. 

Kroz dva dana i dvije noći taj je vlak jurio za 
fićukavim lokomotivama; i kroz dva dana i dvije 
noći Buck nije ni jeo ni pio. U svom bijesu prvi po¬ 
kušaj približenja željezničkog osoblja dočekao je 
režanj em, a oni mu odvratili opet draženjem. Kad 
bi se bacio o rešetke, drhćući i dahtajući, oni mu se 
narugaše i ismijaše ga. Režali su i lajali poput psića, 
mahali rukama i kreveljili se. Buck je znao, da je to 
sve glupo, ali baš to ga je najviše vrijeđalo u nje¬ 
govom ponosu i gnjev mu je sve više rastao. Glad 
ga nije toliko morio, ali žeđa mu je zadavala tešku 
bol i razbuktavala mu bijes do grozničavog ludila. 
I zato ga je zlo postupanje bacilo u vrućicu, koju 
je još pojačala upala izranjenog i nateklog vrata i 
jezika. 

Samo se jednome radovao: užeta mu je nestalo 
s vrata. I pošto više toga užeta nema, on će im već 
pokazati. Nikad više mu neće staviti nijedno uže 
oko vrata. To je čvrsto odlučio. Kroz dva dana i 
dvije noći nije ni jeo ni pio, i kroz ta dva dana i 
noći patnja nakupio je cijelu zalihu bjesnila, koja 
će se srušiti na prvoga, koji mu dopane šapa. Krv 
mu je zalila oči i on se promijenio u bijesnog đavola. 
Tako se izmijenio, da ga ni sam sudac ne bi više 
prepoznao; i željezničari su lakše odahnuli, kad su 
ga iskrcali na kolodvoru u Seattle-u. 

Četvorica su oprezno prenijela kavez iz va¬ 
gona u maleno dvorište, okruženo visokim zidom. 
Iz kuće je izašao visok, krupan čovjek u crvenom 
sweateru, koji je potpisao primitnicu dostavljaču. 
Taj čovjek, pomislio je Buck, novi je mučitelj, pa 
zato bijesno navali o rešetke. Čovjek se okrutno 
naceri i donese jednu sjekiru i jednu kijaču. 

— Zar ćete ga već sad ispustiti? — upita do¬ 
stavljač. 

— Naravno, — odvrati čovjek, uzevši sjekiru, 
da rastavi kavez. 

Sva četvorica, koja su ga donijela, u tren oka 
se raspršiše na sve četiri strane i na sigurnom, vi¬ 
soko na zidovima ograde, spremiše se da proma¬ 
traju prizor. 

Buck jurne na drvo kaveza, koje se kalalo pod 
udarcima sjekire, zabivši zube u nj, trgajući ga i 
boreći se s njim. Gdje god bi sjekira pala izvana, 
bio je on iznutra, režeći i sikćući isto tako bijesno 
i nestrpljivo, da čim prije izađe, kao što je čovjek u 
crvenom sweateru mirno radio, da ga oslobodi. 

— No, evo ti, crvenooki vraže, — reče čovjek, 
kad je isjekao otvor dovoljno velik, da se može 
kroza nj provući Buckovo tijelo. I u isto doba odbaci 
sjekiru i pograbi desnicom kijaču. 

A Buck doista bijaše crvenooki vrag; spre¬ 
mivši se na skok, dlaka mu se nakostrušila, gubicu 
mu osula pjena, a zakrvarene oči poprimile luđački 
sjaj. Svih svojih sto i četrdeset funti bjesnila, na¬ 
petih bolnim mukama dvaju dana i noći, baci se on 
ravno na čovjeka. Ali usred skoka, baš kad su mu 
zubi htjeli ščepati čovjeka, dobio je udarac, da mu 
je cijelo tijelo zamrlo, a zubi mu škrinuli u bolu 
agonije. Prevalio se, srušivši se postrance na zem¬ 
lju. Nikad u svom životu nije još dobio udarca kija- 
čom, i zato cijelu proceduru nije razumio. Glasom, 
u kojem bijaše pola jauka, a pola režanja, on se 
opet osovio na noge i skočio u zrak. I opet se spusti 
udarac, a on se ponovo sruši na zemlju. Ovaj put 
je već zamijetio, da to sve dolazi od kijače, ali nje¬ 
govo ludilo nije poznavalo opreza. Dvanaest puta 
je navalio i isto toliko puta kijača je slomila navalu 
i oborila ga na tle. 

Nakon jednoga naročito žestokog udarca, samo 
se pridigao na noge, suviše smućen, da bi mogao još 
jednom navaliti. Nemoćno je nekoliko puta posrnuo; 
krv mu je tekla s njuške, gubice i ušiju, a njegova 

lijepa dlaka sva je bila zaprljana blatom i krvlju. 
Tada mu se čovjek prikuči i promišljeno mu zada 
strašan udarac po njuški. Sve patnje, koje je dotle 
pretrpio, bile su ništa u poređenju s prodirnim bo¬ 
lom ovoga udarca. S urlanjem, koje bijaše skoro 
lavovsko u svojoj gorčini, on opet nasrne na čo¬ 
vjeka. Ali čovjek, prebacivši kijaču iz desnice u 
ljevicu, hladnokrvno ga uhvati za donju čeljust i 
stane ga trzati i gurati na sve strane. Buck opiše 
puni krug u zraku, i još pola kruga i onda padne na 
zemlju, na glavu i prsa. 

Nasrnuo je još posljednji put. Ali čovjek ga 
udari jednim naročitim udarcem, kojim se hotice 
dosele još nije bio poslužio, i Buck jekne i klone 
sasvim bez svijesti. 

— Kažem ja uvijek: nema boljeg krotitelja 
pasa od vas, — klikne zanosno jedan od onih na 
zidu. 

Svijest se Bucku opet doskora vratila, ali nije 
i njegova snaga. Ležao je tamo, gdje je pao i odande 
promatrao čovjeka u crvenom sweateru. 

»Odgovara na ime Buck«, govorio je čovjek 
sam sa sobom čitajući pismo krčmarovo, kojim je 
najavio dolazak kaveza i psa u njemu. — No dobro, 
Buck moj, — nastavi on nasmijanim glasom, — mi 
smo se bili malo pozabavili i najbolje će biti da uz¬ 
memo stvari, kako jesu. Ti si naučio svoje, a ja znam 
svoje. Budi dobar pas i sve će biti dobro. Budeš li 
zločest, već ću ja to isprašiti iz tebe. Jesi li razumio? 

Dok mu je tako govorio, bez straha mu je po¬ 
tapšao glavu, koju je tako nemilosrdno izbio i prem¬ 
da se Bucku dlaka nehotice nakostrušila kod dodira 
njegove ruke, primio je on to tapšanje bez protesta. 
Kad mu je čovjek donio vode, stao je požudno piti, 
a onda uzeo kušati iz čovjekove ruke divno jelo od 
sirova mesa. 

Izbili ga (to je znao), ali ga nisu slomili. Uvidio 
je, da se ne može oduprijeti čovjeku s kijačom. Na¬ 

učio je svoju lekciju i cijeloga svoga vijeka nije je 
zaboravio. Ta kijača bijaše za nj otkriće. Bio je to 
za njega uvod u vladavinu primitivnih zakona i on 
je taj uvod prilično shvatio. Činjenice života stale 
su poprimati okrutnije lice; i on ih je počeo gledati 
sa svim urođenim znanjem svoje naravi, koje se tek 
sada počelo pravo buditi. Dok su tako dani prola¬ 
zili, dolazili su drugi psi, u kavezima i na uzicama, 
neki poslušno, neki bjesneći i boreći se baš kao i 
on; i gledao je, kako svi pomalo dolaze pod vlast 
čovjeka u crvenom sweateru. Mnogo puta je još pro¬ 
matrao brutalnu pretstavu, koju je i sam bio iskusio 
na svojoj koži; čovjek s kijačom je zakonodavac, 
gospodar, kojega valja slušati, premda se baš ne 
mora s njim pomiriti. Toliko se Buck nije nikad za¬ 
boravljao, premda je vidio izbijene pse, koji su se 
kasnije ulagivali čovjeku, mahali repom, kad bi ga 
ugledali, i lizali mu ruku. Vidio je također jednoga 
psa, koji se nije htio ni smiriti ni pokoriti; konačno 
je pao ubijen u borbi za prevlast. 

Često bi dolazili ljudi, stranci, koji su uzbu¬ 
đeno i bučno razgovarali na sve moguće načine sa 
čovjekom u crvenom sweateru. I kad bi oni izmije¬ 
nili među sobom novac, stranci bi odveli sa sobom 
jednoga ili više pasa. Buck se čudio, kuda to oni 
odlaze, jer se nikad više ne bi vraćali; ali strah pred 
budućnošću tako ga je snažno obuzeo, da se svaki 
put radovao, kad bi ostao neizabran. 

Ali došlo je konačno i njegovo vrijeme, u obli¬ 
ku sitnog suhonjavog čovjeka, koji je govorio lošom 
engleštinom i neprestano neobično klicao i vikao, 
što Buck nije nikako mogao razumjeti. 

— Do vraga! — kliknuo je, kad mu je pogled 
pao na Bucka. — To je snažan pas! No, pa koliko? 

— Tri stotine, i to na ruku, — otsjekao je čo¬ 
vjek u crvenom sweateru. — As obzirom na to, da 
plaćate vladinim parama, vama je prilično svejedno, 
zar ne, Perrault? 

Perrault se iskrevelji. Kako su cijene pasa 
skočile vrlo visoko zbog neobične potražnje, nije to 
bila prevelika svota za tako divnu životinju. A ka¬ 
nadska vlada niti će biti na gubitku, niti želi, da 
njezini poštari putuju sporo. Perrault se razumio u 
pse, i čim je pogledao Bucka, bio je načistu, da mu 
nema para među tisućama — »ni među deset tisuća« 
dometnuo je u mislima. 

Buok je vidio, kako su ljudi izmijenili novac i 
nije se ni najmanje iznenadio, kad je sitni čovjek 
odijelio od drugih Curly-a, jednoga dobroćudnog 
newfoundlandca i njega. Tu je Buck posljednji put 
vidio čovjeka u crvenom sweateru, a kad su Curly 
(Kerle) i on s palube »Narwhala« gledali na Seattle, 
bilo je to posljednje, što su vidjeli od toplih kra¬ 
jeva, Perrault je Curly-a i njega poveo dolje ispod 
palube i izručio jednom garavom orijašu, koji se 
zvao Franc^ois. Perrault bijaše Francuz, Kanađanin 
i tamnoput; ali Franpois bijaše kanadski mješanac 
i dvaput toliko tamnoput. Za Bucka bila je to nova 
vrst ljudi (a sudbina mu je namijenila, da vidi još 
mnogo takvih), i premda nije prama njima nikad 
osjetio nikakve naročite odanosti, ipak ih je vreme¬ 
nom stao poštivati. Ubrzo je spoznao, da su Perrault 
i Franpois čestiti ljudi, mirni i nepristrani u vršenju 
pravde, i da se predobro razumiju u pse, a da bi ih 
psi mogli varati. 

Ispod palube »Narwhala« Buck i Curly našli 
su još dva psa. Jedan bijaše velik snježno-bijeli 
pas sa Spitzbergena, kojega je bio doveo kapetan 
jednoga kitolovca, i koji je kasnije pratio jednu 
geološku ekspediciju na Barrensovo tijesno. Bio je 
naoko prijateljski, ali nekako podmukao, smiješeći 
se u lice, ali kujući već u glavi kakvu podvalu, na 
pr., kad je Bucku kod prvog ručka ukrao jelo ispred 
nosa. Kad je Buck skočio, da ga kazni, Franpoisov 
bič fićuknuo je zrakom, pogodivši najprije krivca; 
i Buck je lijepo natrag dobio svoju kost. »To je bilo 

lijepo od Franpoisa«, zaključi on, i mješanac odmah 
stekne veći ugled kod Bucka. 

Drugi pas niti se je brinuo za koga, niti su se 
drugi brinuli za njega; nije ni kušao, da štogod 
ukrade došljacima. Bio je neki otresiti mrkonja, koji 
je odmah nagovijestio Curly-u, da želi, da ga puste 
nasamu, i da će doći do rusvaja, ako ga ne ostave 
na miru. Zvao se »Dave«, i on je jeo i spavao, ili 
katkad zijevao, ne zanimajući se ni za što, pače ni 
onda, kad je »Narwhal« prolazio kroz »Tijesno 
Kraljice Charlotte«, da je sve skakao i ljuljao se i 
propinjao poput bijesne zvijerke. Dok su se Buck 
i Curly silno uzrujali, napola podivljali od straha, 
on je samo pridigao glavu, kao da mu je to sve do¬ 
dijalo, dobacio im ravnodušan pogled, zijevnuo i 
opet zaspao. 

Dan i noć lađa je podrhtavala pod neumornim 
trzanjem vijka i premda je jedan dan bio kao i 
drugi, Bucku je postalo očito, da postaje sve stude- 
nije. Napokon jednoga jutra, kad je vijak parobro¬ 
da utihnuo, na »Narwhalu« kao da je nastupila 
atmosfera uzrujanosti. On je to osjetio, baš kao i 
ostali psi, i odmah znao, da se sprema neka pro¬ 
mjena. Franc^ois ih je svezao i poveo na palubu. Kod 
prvoga koraka na hladnu zemlju, Buckove su šape 
propale u nešto bijelo, rahlo, vrlo nalik mulju. 
Otskočio je natrag, zarežavši. To bijelo padalo je iz 
zraka. On se otresao, ali ono je i dalje padalo na nj. 
Radoznalo ga je onjušio, a onda malo liznuo jezi¬ 
kom. Peklo je poput ognja, a slijedećeg trena već 
je nestalo. Tome se čudio. On opet pokuša, ali 
s istim rezultatom. Gledaoci prasnu u bučan smijeh, 
a on se zastidi, sam ne znajući zašto, jer je to bio* 
prvi snijeg, što ga je vidio. 


Z. B. 480. 

II 


ZAKON Kl JAČE I PANDŽA 

B uckov prvi dan na obali uc Dyea bijaše poput 
avetinske noći. Svaki sat donosio je nove udare 
i nova iznenađenja. Bio je iznenada izbačen iz krila 
civilizacije i gurnut u žarište primitivnosti. Nije tu 
bilo mekušnog sunčanog života, gdje čovjek samo 
planduje i uživa. Nije tu bilo mira, ni odmora, ni 
počivanja, ni časka sigurnosti. Sve bijaše akcija i ko¬ 
vitlan je; svaki čas bijahu život i svako udo u opa¬ 
snosti. Bijaše imperativna nužda, da bude svaki tren 
na oprezu, jer ti psi i ljudi nisu bili gradski psi i 
ljudi. Sve su to bili sami divljaci, koji nisu pozna¬ 
vali drugog zakona osim zakona kijače i pandže. 

Nikad nije vidio, da se psi tako bore kao što su 
se borile te vučje spodobe, i prvo njegovo iskustvo 
pružilo mu je nezaboravljenu pouku. Istina, bilo je 
iskustvo, koje nije pretrpio na vlastitoj koži, jer dru¬ 
gačije ne bi dalje živio, da se uzmogne njime okori¬ 
stiti. Žrtva bijaše Curly. Smjestili ih kraj dugačkoga 
skladišta, gdje se Curly svojim prijaznim načinom 
približio jednom vučjaku veličine poodrasla vuka, ali 
ipak za polovicu manjem od sebe. Nije tu bilo nika¬ 
kve opomene: samo jedan skok poput munje, me¬ 
talni zvek zubi, isto tako nagli skok u stranu, i 
Curlyjevo lice bijaše razderano od oka do gubice. 

Bio je to vučji način borbe, udar i skok u stra¬ 
nu; ali bilo je tu još i nešto više. Trideset ili četrde¬ 
set vučjaka jurne na mjesto i okruži borioce pozor¬ 
nim i nijemim krugom. Buck nije shvaćao te tihe 
pozornosti, a ni požude, kojom su se ti psi obliza- 
vali. Curly navali na svog protivnika, koji opet udari 
i otskoči. Zatim navali, na neobičan način, svom sna¬ 
gom drugi, tako da se Curly skotrljao. Nikad se više 
nije osovio na noge. Na to su čekali vučjaci, koji su 
borbu gledali. Navalili su na Curly-a lavežom i reža- 

njem i prekrili ga, uz jauk njegove agonije, svojim 
nakostrušenim tjelesima. 

To je došlo tako nenadano i tako neočekivano, 
da se Buck prenerazio. Vidio je Spitza samo, kako 
plazi svoj crveni jezik kao da se smije; vidio je 
Fran^oisa, kako je, mašući sjekirom, skočio sred 
rulje pasa. Tri čovjeka s kijačama pomagali su mu, 
da ih rasprši. Nije za taj posao trebalo mnogo vre¬ 
mena. Dva minuta pošto je Curly pao, već se po¬ 
sljednji napadač izgubio. Ali Curly je ležao bez ži¬ 
vota u krvavom, izgaženom snijegu, skoro sasvim 
razderan na komade. Taj prizor se Bucku često ka¬ 
snije javljao u snu poput more. Dakle, tako je tu. 
Nema tu poštene borbe. Kad jedanput padneš, 
s tobom je svršeno. Dobro, dakle, on će već paziti, 
da ga niko ne obori. Spitz je plazio jezik i opet se 
smijao, i od toga časa Buck ga je zamrzio žučlji- 
vom i smrtnom mržnjom. 

Još prije nego što se oporavio od udarca, koji 
mu je zadala tragična Curlyjeva pogibija, doživio 
je drugi udarac. Fransois je pričvrstio na njega ne¬ 
kakvu spravu od užeta i kopče. Bila je to orma, kao 
što je kod kuće vidio, da se stavlja na konje. I kao 
što je vidio konje da rabota ju, tako je i on sad mo¬ 
rao; odvezao je Fran^oisa na saonicama do šume na 
rubu doline, i vratio se s tovarom ogrevnoga drva< 
Premda je teško bio povrijeđen u svom dostojanstvu 
time, što su ga učinili teglećim živinčetom, ipak je 
već bio previše pametan, a da bi se pokušao buniti. 
Upr’o se svom voljom i stao vući što je bolje mogao, 
premda mu je to sve bilo strašno novo i neobično. 
Fran^ois bijaše strog, zahtijevajući bezodvlačnu po¬ 
slušnost, i svojom kandžijom je odmah to isticao,, 
dok je Dave (Dev), koji bijaše iskusan vozač, svaki 
put ugrizao Bucka za stražnje stegno, kad bi po¬ 
griješio. Spitz bijaše vođa, također vrlo iskusan, i 
kako nije mogao uvijek lako ščepati Bucka, katkad 
bi oštro i prekorno zarežao ili iskusno bacio svu 

svoju težinu u pravac, da povuče Bucka onamo, kuda 
treba da ide. 

Buck je lako učio i kombiniranom poukom svo¬ 
jih drugova i Fran^oisa ubrzo postigao lijep napre¬ 
dak, Još prije nego što su se vraćali u logor, znao 
je već dobro, da mora stati na usklik »He!«, da treba 
dalje krenuti na poziv »Mush!« i da valja tegliti po¬ 
strance i da valja uzeti dobar razmak, kad natova¬ 
rene saone idu nizbrdo. 

Ova su tri psa doista dobra, — kazao je 
Fran 9 ois Perraultu. — Taj Buck vuče doista kao 
đavo. Naučio je brzo da se nije moglo brže. 

Popodne, Perrault, kojemu se žurilo, da čim 
prije krene dalje sa svojom poštom, vratio se sa još 
dva psa. Zvali su se »Billee« i »Joe«, a bili su braća, 
i obojica pravi pravcati vučjaci. Ali premda su bili 
sinci jedne majke, bijahu ipak raznolični kao dan 
i noć. Billeejeva pogreška bila je pretjerana do¬ 
broćudnost, dok je Joe, nasuprot, bio vrlo mrk i ne¬ 
pristupačan, vječno režeći i zlobno zirkajući. Buck 
ih je dočekao drugarski. Dave se na njih nije ni 
osvrtao, dok je Spitz nasrnuo najprije na jednoga, 
a onda na drugoga. Billee je miroljubivo najprije 
mahnuo repom, a kad je zamijetio, da tu nikakva 
miroljubivost ne pomaže, potrčao je i stao lajati 
(još uvijek pomirljivo), kad su oštri Spitzovi zubi 
zadrli u njegov bok. Ali ma koliko Spitz kružio, Joe 
se tako brzo vrtio oko svoje osi, da mu je uvijek 
stajao nasuprot, nakostrušene dlake, zabačenih ušiju, 
režeći, grizući, đavolski krijeseći očima — prava 
slika borbene strahote. Bio je tako strašan, da je 
Spitz bio prisiljen da napusti pokušaj, da ga disci¬ 
plinira; ali da prikri je svoj neuspjeh, opet navali 
na miroljubivog Billee-a i natjera ga sve do ruba 
logora. 

Pod veče Perrault je dobavio još jednog psa, sta¬ 
rog vučjaka, dugačkog i suhonjavog, s licem punim 
ožiljaka od rana i jednim jedinim okom, koje se 
krijesilo smionošću, nalagajući počitanje. Zvao se 


Solleks, što je značilo na indijanskom jeziku »Bi¬ 
jesni«. Kao i Dave, ni on nije ništa pitao, ništa da¬ 
vao, ništa očekivao; i kad je polagano i promi¬ 
šljeno došao među njih, čak ga je i sam Spitz pu¬ 
stio na miru. Imao je jednu nastranost, koju je 
na nesreću baš Buck morao otkriti. Nije volio, da 
mu se iko približi sa strane, na koju je bio slijep. 
Ali mu je tu uvredu Buck nehotice nanio, a ta mu 
je indiskretnost dala dobru pouku, jer je Solleks 
poput vihora jurnuo na njega i u leđa ga ugrizao 
sve do kosti. Zauvijek poslije toga Buck se klonio, 
da mu priđe sa slijepe strane, i do konca njihovog 
drugovanja nije među njima dolazilo više ni do ka¬ 
kve kavge. Kao Dave, imao je Solleks očito samo 
jednu ambiciju, da ga ostave nasamu; premda je 
Buck tek kasnije saznao, da i jedan i drugi imaju i 
više životnih ambicija. Te se noći Buck našao pred 
velikim problemom spavanja. Čador se, rasvijetljen 
svijećom, toplo žario sred bijele ravnice; i kad je 
on po njegovom mišljenju sasvim naravski ušao u 
nj, i Perrault i Fran 9 ois stanu ga bombardirati kle¬ 
tvama i kuhinjskim oruđem, dok nije, oporavivši se 
od svoje konsternacije, nečujno pobjegao iz čadora 
na studen . . . Duvao je leden vjetar, koji ga je 
bolno svrdlao u ranjenom ramenu. Legao je u sni¬ 
jeg i pokušao spavati, ali je doskora ustao na noge 
sav drhćući od studeni. Jadan i neutješan, stao je 
vrludati među čadorima, ali je svagdje bilo jednako 
studeno. Tu i tamo bi jurnuo na njega koji divlji 
pas, ali nakostrušena njegova dlaka i režanje (to je 
brzo naučio) brzo su druge urazumili, pa ga pustili 
da mirno prođe. 

Napokon se nečemu dosjetio. Vratio se, da 
vidi, kako su se zapravo smjestili njegovi drugovi. 
Na njegovo iznenađenje, njih je bilo nestalo. Opet 
je stao šalabazati po velikom logoru, tražeći ih uza¬ 
lud. Zar su se sakrili u čadore? Ne, to nije moguće, 
drugačije ne bi bili njega najurili iz čadora. Pa gdje 
bi onda mogli biti? Drhćući, podvivši rep, sav 


85 




izgubljen, kružio je bez cilja oko čadora. Najednom 
mu snijeg popusti ispod prednjih nogu i on pro- 
pane. Nešto mu se stalo trzati podj nogama. On 
otskoči, nakostrušen i režeći, zaplašen neviđenim i 
nepoznatim. Ali prijateljsko režanje ga umiri i on 
se vrati, da stvar razgleda. Do nosnica mu dopre 
val toploga zraka: tu pod snijegom, savivši se u 
klupče, ležao je Billee. Umiljato je ječao, čineći sve 
da pokaže svoju dobru volju i namjeru, dapače da 
liže Buckovo lice svojim toplim vlažnim jezikom. 

Još jedna lekcija. Dakle tako to oni čine? Buck 
odabere sebi mjesto, i s mnogo prtljanja i suvišne 
muke uspije mu, da za se iskopa rupu. Za tren oka 
toplina njegovoga tijela napunila je onaj mali pro¬ 
stor i on zaspi. Dan je bio dug i naporan, pa je za¬ 
spao tvrdo, premda je režao i ječao, moren zlim 
snima. 

Nije otvorio oka, dok ga nije probudila buka, 
kojom se logor dizao na noge. U prvi mah nije znao, 
gdje je. Kroz noć je sniježilo i Buck je bio posve 
zatrpan snijegom. Snježni ga je zid tištao sa sviju 
strana, i nenadano ga obuze silan strah — strah 
pred divljom zvijeri, kojoj će postati plijenom... 
Bio je to znak, da se vraća kroz vlastiti život k ži¬ 
votu svojih predaka: jer je on bio civilizirani pas, 
pa nije znao, što je to »plijen«. Svi mišići njegovoga 
tijela grčevito se stisli, dlaka na vratu i leđima in¬ 
stinktivno mu se naježila, i on je s okrutnim urlikom 
skočio ravno u zasljepljivi dan, u snijeg, koji je 
lepršao oko njega poput munjevitog oblaka. Još 
prije no što se spustio opet na noge, ugledao je pred 
sobom bijeli logor i odmah se sjetio, gdje je; sjetio 
se svega, što je prošlo od časa, kad je krenuo na 
šetnju s Manuelom, pa do rupe, koju si je iskopao 
prošle noći. 

Fran^ois je s pokličem pozdravio njegovu 
pojavu. 

— No, što sam rekao? — viknuo je gončin 
pasa Perraultu. — Taj Buck uči brzo, da se ne može 
bolje. 

Perrault samo ozbilno klimne glavom. Kao po- 
štar-kurir kanadske vlade, noseći važne poruke, na¬ 
stojao je, da si osigura najbolje pse, i naročito se 
radovao tome, što se mogao dokopati Bucka. 

U roku od jednoga sata dopremio je još tri 
vučjaka za svoju pasju spregu, tako da ih je u sve¬ 
mu bilo devet, i za daljnja četvrt sata, bili su već u 
ormi i na putu prema Dyea Cannonu. Buck se rado¬ 
vao, što su krenuli, i premda je napor bio velik, nije 
mu bio baš neugodan. Iznenadila ga bodrost, koja 
je obuzela cijeli team, a koja je prešla i na njega; 
ali ga je još više iznenadila promjena, koja se za¬ 
mijetila kod Dave-a i Solleksa. Bili su to psi, sasvim 
preobraženi putem. Nestalo je kod njih svake pa¬ 
sivnosti i ravnodušnosti. Sad su bili živahni i aktivni, 
zauzeti, da posao dobro napreduje, i užasno razdra- 
ženi na sve, što bi izazivalo zbrku, zastoj ili zakaš¬ 
njenje. Krčenje puta kroz snijeg kao da je bio 
vrhovni izražaj njihovoga bića i kao da jedino za 
to žive i jedino u tome nalaze naslade. 

Dave bio je odmah pred saonama, pred njim 
je vukao Buck, a iza njega dolazio Solleks; ostali 
psi teama bili su upregnuti sprijeda, u jedan niz 
sve do predvodnika, koju je dužnost obavljao Spitz. 

Bucka su namjerice postavili između Dave-a 
i Solleksa tako da može učiti. Kako je bio darovit 
učenik, valja priznati, da su i oni bili sposobni uči¬ 
telji, nikad mu ne dopuštajući da dugo oklijeva u 
zabuni, potkrepljujući svoje lekcije oštrim zubima. 
Dave bijaše skladan i vrlo mudar. Nikad ne bi na¬ 
pao Bucka bez uzroka, a nikad ga ne bi ni propustio 
bocnuti, kad je za to bila potreba. Kad ga je opleo 
Fran9oisov bič, Buck je došao do zaključka, da je 
bolje popraviti se, nego ustrajati u svome. Jednom, 
za kratke stanke, kad se zapleo u remenje i zategao 
polazak, napali su ga i Dave i Solleks i dali mu 

dobru lekciju. Ubuduće je Buck dobro pazio, da se 
to ne ponovi; i prije nego što je dan minuo, tako 
se već dobro razumio u svoj posao, da su ga drugovi 
uopće sasvim prestali gristi. Fran^oisov bič sve je 
rede pucketao nad njim, a Perrault ga je dapače 
počastio uhvativši njegove šape, pomno ih proma¬ 
trajući. 

Bio je to težak put na Cannon, kroz Sheep 
Camp, pored klisura i šuma, kroz ledenjake i snjež¬ 
ne jaruge, duboke stotine stopa, pa preko velikog 
razvoda Chicoot, koje tvori pravu branu prema tuž¬ 
nom i pustom Sjeveru. Uspjelo im je da prilično 
brzo svladaju put kroz lanac jezera, koja su ispu¬ 
njavala vulkanske kratere, tako da su kasno u noć 
stigli do velikog logora na dnu Jezera Bennet, gdje 
su tisuće zlatolovaca gradili čamce, da se spuste 
u njima niz vodu u proljeće, kad leda nestane. Buck 
si je opet izdubao rupu u snijegu i zaspao snom iz¬ 
morenoga radnika, ali su ga prerano probudili još 
za mraka i potpregli s ostalim drugovima pod saone. 

Toga su dana prevalili četrdeset milja, jer je 
put bio već prokrčen; ali slijedećega dana, i kroz 
mnogo daljnjih dana, morali su sami da si dalje 
krče put, da teže rade i tegobni je provode vrijeme. 
U pravilu je Perrault išao na čelu povoza, toptajući 
snijeg snježnim cipelama, tako da psima bude lakše. 
Fran^ois, upravljajući saonama sa stražnje grede, 
katkad bi mijenjao s njim posao, ali ne prečesto. 
Perraultu se žurilo, i on se ponosio svojim poznava¬ 
njem leda, što je bilo, uostalom, neophodno potreb¬ 
no, jer je led bio vrlo tanak, a gdje ga nije bilo, 
tamo su tekle brzice. 

Dan za danom, tako u beskraj, Buck je vukao 
saone. Uvijek bi kretali dalje još za mraka, a prva 
zora zatekla bi ih već na putu, daleko od prijašnjega 
logora. I uvijek bi udarali nov logor već iza sutona, 
pojedavši malo suhe ribe, i klupčeći se u snijeg za 
spavanje. Buck bijaše proždrljiv. Ono podrug funte 
sušene ribe, što bi dnevno dobivao, nestalo bi, kao 

da pada u zdenac. Nikad nije imao dosta i vječno je 
patio od bolova glada. A drugi psi, jer su bili manji 
i navikli već na taj život, dobivali su samo jednu 
funtu i bili su ipak u dobrom stanju. 

Ubrzo je Buck izgubio svu onu ceremonijalnost, 
koja bijaše značajkom njegovoga nekadašnjega ži¬ 
vota. Isprva je odmjereno jeo, ali je uvidio, da mu 
drugovi, brzi proždrljivci, uvijek preotmu dio nje¬ 
gove porcije. Obrana tu nije ništa pomagala. Dok 
se za ostatak borio s dvojicom ili trojicom, nestalo 
ga je brzo u ždrijelu ostalih. Da to više ne bude, 
naučio se jesti isto tako brzo kao i ostali. A glad 
ga doskora prisili, da se nije više mnogo osvrtao na 
to, što pripada njemu, a što drugima. Sve je proma¬ 
trao i učio. Kad je opazio Pike-a, novog psa, okret¬ 
noga zloćka i kradljivca, kako je kriomice ukrao 
komad šunke, dok se Perrault okrenuo, slijedećega 
dana Buck je to isto učinio, pobjegavši s lijepim 
komadom... Došlo je do velike graje, ali na njega 
niko nije posumnjao; mjesto Bucka dobio je porciju 
batina Dub, jedan nespretnjaković, kojega su uvijek 
uhvatili na djelu. 

Ta prva krađa označila je, da je Buck sposo¬ 
ban, da se održi u životu u neprijateljskoj sjever¬ 
noj okolini. Bio je to jasan znak njegovoga prilago¬ 
đivanja, njegove sposobnosti, da se složi s promije¬ 
njenim prilikama, a da toga ne bi bilo, čekala bi ga 
brza i užasna smrt. Osim toga, bio je to početak 
opadanja ili raspadanja njegove moralne naravi, 
jedne suvišne stvari, zapreke u okrutnoj borbi za 
opstanak. Sve je to bilo vrlo lijepo u južnim kraje¬ 
vima, gdje vladaju zakoni ljubavi i drugarstva, gdje 
se poštuje privatno vlasništvo i lični osjećaji; ali 
na Sjeveru, pod zakonima kijače i pandža, bio je 
luda svako, ko se obazirao na takve stvari, a ukoliko 
bi ih se Buck držao, jasno je vidio, da bi sigurno 
propao. 

Doduše Buck nije to sve promozgao. Ali je 
postao sposoban: to je bilo sve, i nesvijesno se pri- 

lagodio novom načinu života. Svega svoga vijeka, 
ma kako bilo neobično, nikad se nije klonio borbe. 
Ali kijača čovjeka u crvenom sweateru nabila mu 
je temeljitiji i primitivniji zakonik. Kao civiliziran, 
on bi bio mogao umrijeti za kakav moralni razlog,, 
na primjer u obrani jahaće palice suca Millera: ali 
potpunost njegove decivilizacije sad se očitovala 
u njegovoj sposobnosti, da pobjegne od obrane ne¬ 
kih moralnih principa i da tako spasi svoju kožu. 
Nije krao od zabave ili naslade, već zato, jer mu je 
zavijalo u želucu. Nije robio otvoreno, \eć krao 
potajno i prevejano, iz respekta pred kijačom i 
pandžama. Jednom riječi; sve što je činio, činio je 
zato, jer je bilo lakše učiniti nego ne učiniti. 

Njegov razvoj (ili nazadovanje) bijaše brz. 
Mišići su mu postali tvrdi poput gvožđa; postao je 
neosjetljiv za svaku običnu bol. Postigao je unu¬ 
tarnju kao i vanjsku ekonomiju. Mogao je jesti sve, 
ma kako bilo ogavno ili neprobavljivo, a kad je 
jednom pojeo, njegovi želučani sokovi svarili su sve 
do posljednjih stanica hranivosti; a krv mu je ipak 
provodila hranu do krajnjih dijelova tijela, pretva¬ 
rajući je u najčvršće i najjače tkivo. Vid i njuh ne¬ 
obično su mu se izoštrili, a sluh mu postigao takova 
savršenstvo, da je i u snu čuo najslabiji šum i znao, 
da li znači mir ili opasnost. 

Umio je zubma izgristi led, kad mu se naku¬ 
pio u šape; a kad je bio žedan, a nad vodenim 
otvorom napravio se deblji led, on ga je probijao svo¬ 
jim prednjim šapama. Ali najjače se razvila njegova 
sposobnost, da nanjuši vjetar i da ga prorekne još 
jedan dan prije. Ma kako nepomičan bio zrak u 
času, kad bi on dubao svoju rupu u snijegu, vjetar, 
koji se kasnije digao, zatekao bi ga u dobrom i si¬ 
gurnom zaklonu. 

Ali on nije sve to učio iskustvom, već su davno 
zamrli instinkti u njemu opet bili oživjeli. Od njega 
su otpale sve generacije pripitomljenih predaka. 
Nekim nejasnim putevima sjetio se mladosti svoga 

plemena, vremena, kad su divlji psi u čoporima 
jurili kroz djevičanske šume i na bijegu ubijali svoj 
plijen. Nije za nj bila teška zadaća, da se bori na 
oštar, brz i nagao način kao vukovi. Na taj su se na¬ 
čin borili njegovi zaboravljeni pretšasnici. Oni su 
požurili njegov stari život u njemu, i stari trikovi, 
koji su se hereditarnošću bili uvriježili u njegov soj, 
bijahu sad i njegovi trikovi. Dolazili mu bez ikakvog 
napora ili otkrića, kao da ih je oduvijek znao. A 
kad bi za hladnih noći podigao njušku prema zvjez- 
dama i stao otegnuto, na vučji način zavijati, kroza 
nj' su njegovi preci, danas mrtvi i prašina, pridizali 
njušku k zvjezdama i tužno zavijali kroz stoljeća .. . 
Njegova pjesma bijaše njihova pjesma, pjesma, koja 
je odražavala njihove jade i govorila, što za njih 
znači tišina, studen i mrak. 

I kao najbolji dokaz, kako je život krhka stvar, 
budio se kroz njega stari poj i postao opet njegov; 
i poj se taj vratio zato, jer su ljudi otkrili na sje¬ 
veru žutu kovinu i jer je Manuel bio vrtlarov po¬ 
moćnik, kojemu plaća nije dostajala pored žene i 
djece za njegove male nastranosti. 

III 

PREVLAST PRAZVIJERI 

P revlast prazvijeri bila je jaka u Bucku, a pod 
teškim prilikama života postajala je sve jačom. 
Ali rasla je u potaji. Njegovo novo stečeno znanje 
davalo mu je i promišljenost i prisebnost. Previše 
je bio zaokupljen prilagođivanjem k novom načinu 
života, a da bi bio prkosan, pa ne samo da nije za- 
podijevao kavge, već je se dapače klonio, koliko je 
to bilo moguće. Izvjesna promišljenost karakterizi¬ 
rala je njegovo držanje. Nije bio za žustrost i pre¬ 
nagle akcije; i u žučijivoj mržnji između sebe i 
Spitza nije pokazivao nikakve nestrpljivosti, kloneći 
se svakog izazivanja. 

S druge strane, vjerojatno baš zato, jer je slutio 
u Bucku opasnoga takmaca, Spitz nikad ne bi 
prepustio prilike, da mu ne pokaže svoje zube. 
Dapače je malo i zastranio od svoga načina, hucka- 
jući Bucka, vječno tražeći zadjevice i borbu, koja 
se mogla svršiti samo smrću jednoga ili drugoga. 
Moguće da bi i bilo došlo do toga na početku puta, 
da se nije desio jedan neželjeni slučaj. Pod kraj 
toga dana bili su se utaborili na mračnom jednom lo- 
gorištu na obali jezera Le Barge. Oštar snijeg, vjetar, 
koji je rezao poput razbijeljenoga noža i tmina, sve 
ih je to prisililo, da se utabore. Ali teško da bi 
mogli naći gorega mjesta. Straga im se dizale oko¬ 
mite stijene klisura, pa su Perrault i Fran^ois bili 
prisiljeni da nalože vatru i da razastru svoje vreće 
za spavanje na ledu samoga jezera. Čador su osta¬ 
vili u Dyea, da im bude lakši put. Par komadića 
drva dalo im je mali oganj, koji se ugasio u okop- 
njelom snijegu tako, da su morali pojesti večeru 
u mraku. 

Buck si je složio brlog tik do same klisure. 
Bilo mu je tu tako voljko i udobno, da mu se nikako 
nije dalo izaći, kad je Fran^ois dijelio ribu, raskra- 
vivši je najprije malo na ognju. Ali kad je Buck 
pojeo svoju porciju i vratio se, našao je, da mu je 
gnijezdo zaposjednuto. Po prkosnom režanju smje¬ 
sta je razabrao, da je taj drznik Spitz. 

Dosad se Buck klonio sukoba sa svojim nepri¬ 
jateljem, ali ovo, što je sada uradio Spitz, bilo je 
previše. U Bucku se pobunila zvijer. Nasrnuo je na 
Spitza bijesom, koji je iznenadio obojicu, a Spitza 
naročito, jer je on iz svega svog iskustva s Buckom 
naučio, da mu je protivnik neobično plašljiv pas, 
koji može da se održi samo radi svoje neobično 
velike težine i obujma. 

I Fran^ois se iznenadio, kad su obojica poput 
strijele jurnula iz spornoga gnijezda, i smjesta na¬ 
slutio pravi razlog kavge. »A—a—ah!« klikne on 
Bucku. — »Daj mu samo po repu! Daj mu, lopovu!« 

Ali i Spitz se raspalio. Tresao se od bjesnila 
i nestrpljivosti, sveudilj kružeći napred i natrag, 
tražeći priliku, da zaskoči protivnika. Ali Buck nije 
bio ništa manje oprezan i ništa manje žestok, tako¬ 
đer tražeći dobru priliku. Ali u taj par dogodi se 
nešto neočekivano, nešto što je cijelu njihovu borbu 
za prevlast odgodilo u budućnost nakon mnogo na¬ 
pornih milja puta i rabote. 

Jedna Perraultova kletva, zvek kijače po ko¬ 
stima, prodiran krič bola, i borba je prestala. Na¬ 
jednom se otkrilo, da se u logoru pojavile neke otr¬ 
cane, avetinske pojave — gladni psi, njih četvero 
ili petero, koji su nanjušili logor iz kakvoga podaljeg 
indijanskog zaselka. Uvukli se unutra, dok su se 
Spitz i Buck borili, i kad su oba čovjeka skočila 
s kijačama, oni se oduprli. Sasvim su pobjesnili, na¬ 
njušivši hranu. Perrault je zatekao jednoga, kako je 
zabio svoju glavu u sanduk s hranom. Kijača. mu se 
teško spustila na rebra životinje, a i pored nje, tako 
da se sanduk raspukao. U čas par izgladnjelih 
beštija stao se boriti za hljeb i salo. Kijača je samo 
udarala. Cičali su i lajali pod kišom udaraca, ali su 
se ipak dalje borili, dok nije nestalo i posljednje 
mrvice. 

Međutim, začuđeni psi vozari iskočili su iz 
svojih duplja, ali se odmah našli napadnuti od 
bijesne najezde. Nikada još Buck nije vidio takvih 
pasa. Činilo se, kao da će im ko*sti probiti kožu. Bili 
su pravi pravcati kosturi, zaodjeveni izlizanom ko¬ 
žom, vatrenih očiju i lomnih pandža. Ali ludilo 
glada učinilo ih je strašnima, neodoljivima. Nije im 
se moglo oduprijeti. 

Već kod prvog juriša psi teama bili su potis¬ 
nuti prema klisuri. Bucka su opkolila tri vučjaka, 
i u tren oka bio je već izranjen na glavi i leđima. 
Borbena buka bijaše užasna. Billee je kao obično 
ječao. Dave i Solleks, kojima je curila krv iz rana, 
hrabro su se borili jedan uz drugoga. Joe je grizao 
bijesno poput demona. Jednom mu se zubi zaboli u 

prednju nogu jednoga vučjaka i pregrizli mu kost. 
Pike u tren oka skoči na osakaćenu životinju i pre¬ 
bije joj šiju svojim brzim zubima. Buck je ščepao 
jednog silovitog protivnika za gušu, a krv ga samo 
prelila, kad su mu zubi pregrizli žile kucavice. 
Njezin topli tek u ustima još ga je jače raspalio. 
Bacio se na drugoga, ali je u isti čas osjetio, kako 
se zubi zabijaju u njegovu vlastitu gušu. To ga je 
Spitz bio izdajnički napao sa strane. 

Perrault i Fram^ois, očistivši svoju stranu 
logora, pojure da spase svoje pse-vozare. Divlji val 
izgladnjelih zvijeri uzmakne pred njima i Buck se 
oslobodi. Ali bilo je to samo za čas. Oba su čovjeka 
bila prisiljena, da potrče natrag da spase zalihe, na 
koje su se vučjaci sada opet bacili. Billee, sav za- 
plašen borbom, skočio je preko divljeg koluta i po¬ 
bjegao na led. Pike i Dub pošli mu za petama, a za 
njima preostali čopor. Kad se Buck skupio, da skoči 
za njima, u posljednji čas zamijeti, kako je Spitz 
jurnuo na njega s očitom namjerom, da ga obori. 
Ako ga sruši s nogu, među onom gomilom vučjaka, 
sva je nada za nj pokopana. Ali mu je uspjelo, da 
izdrži udar Spitzova juriša i da se pridruži svojim 
drugovima na jezeru. 

Kasnije se svih devet pasa skupilo i pošlo da 
traži zaklon u šumi. Premda ih nije niko progonio, 
bili su ipak u tužnom položaju. Nije bilo nijednoga, 
koji ne bi bio izranjen na četiri-pet mjesta, a neki 
su bili i teško ranjeni. Dub bijaše teško povrijeđen 
na stražnjoj nozi; Dolly, posljednji pas, koji je 
pridružen teamu u Dyea, bio je sav razderan na 
vratu; Joe je izgubio jedno oko, a dobroćudni Billee, 
s odgriženim jednim uhom i razbijenih rebara, samo 
je kvičao i cičao kroz noć* Pred zoru otšepesali su 
do logora, odakle su se napadači već bili izgubili, 
a ljudi sjedili zlovoljni. Pola njihove zalihe živeža 
bilo je propalo. Vučjaci su ispregrizali užeta, orme 
i pokrivače. Ništa, što god je moglo poslužiti za 
hranu, nije bilo izbjeglo njihovom oku. Proždrli su 

i par Perraultovih kožnih mokasina, dapače i dvije 
stope remena s Fran^oisovog biča, I on je tužno od¬ 
bacio izgriženi bič i okrenuo se k svojim izranjenim 
psima. 

— Ah, prijatelji moji, — govorio je blago. — 
Mogu i da pobjesne od tih silnih rana! Može, do 
vraga, i to da se zbude! Šta misliš, Perraulte? 

Kurir samo sumnjičavo zaklima glavom. S ob¬ 
zirom na to, da je valjalo još prevaliti četiri stotine 
milja do Dawsona, nikako mu se nije mogla svidjeti 
pomisao, da bi se među njegovim psima mogla po¬ 
javiti bjesnoća. Nakon dva sata kletvi i psovanja 
napokon je orma bila popravljena, a izranjeni team 
na putu, bolno se probijajući kroz najteži dio puta 
do Dawsona. 

Rijeka Thirty Mile nije bila zaleđena. Divlja 
bujica odupirala se studeni, i samo na pličinama i 
na mirnijim mjestima mogao se led nekako uhvatiti. 
Trebalo je šest dana samrtnoga posla, da se prevali 
tih trideset milja. Bijaše to strašan put, jer na 
svakom koraku stajao je na kocki život ljudi i pasa. 
Desetak puta Perrault, krčeći put, propadao je kroz 
ledene mostove, a spašavala ga samo dugačka mot¬ 
ka, koju je tako nosio, da bi se uvijek ispriječila 
preko rupe, koju bi probilo njegovo tijelo. A kako 
je bila jaka studen, a toplomjer bilježio pedeset 
stupnjeva ispod ništice, nakon svakog takvog pro¬ 
padanja kroz led valjalo mu je stati, naložiti vatru 
i osušiti promočene haljine. 

Ali ništa ga nije moglo zaplašiti. Baš zato, jer 
ga nije ništa moglo zaplašiti, bio je i izabran za vla¬ 
dinog kurira. Ulazio je u svaki riziko, odlično gura¬ 
jući svoje sitno lice kroz studen i probijajući se od 
zore do mraka. Polazio bi da pregledava put sve 
po krhkom ledu, koji se samo rušio pod njegovim 
nogama. Jednom su tako provalile i saone, zajedno 
s Dave-om i Buckom, i bili su već napola premrzli 
i utopljeni, kad su ih izvukli van. Valjalo je naložiti 
redovitu vatru, da im se spasi život. Led ih je bio 

sasvim oklopio i ljudi ih prisilili, da neprestano 
skaču između vatre, da se nekako otope i ugriju. 

Drugi put se opet prevalio Spitz, povukavši za 
sobom cijelu spregu sve do Bucka, koji je svim 
svojim silama povukao natrag, s prednjim šapama 
na skliskom rubu prolomljenoga leda, koji je pucke¬ 
tao oko njega. Ali za njim bio je Dave, koji je isto 
tako snažno vukao natrag, a ! za saonama bio je 
Franc^ois, potežući natrag, da su mu sve pucali 
zglobovi. 

I opet se led prolomio pred njima i za njima, 
i nikuda se nije više moglo osim kakvim čudesnim 
skokom na klisuru. Ali ih je Perrault spasio čudom, 
dok je Fran^ois molio baš za to čudo. Perraultu je 
uspjelo, da ih sve prenese, sve: pse, ormu i tovar 
na rub klisure. Fransois je stigao onamo posljednji, 
iza saona i tovara. Onda je opet trebalo tražiti mje¬ 
sto, gdje da se spuste, i spustili se konačno pomoću 
užeta, i noć ih je našla opet na rijeci samo četvrt 
milje daleko od mjesta, odakle su u zoru krenuli. 

Međutim su došli do Hootalinqua i dobroga 
leda, ali Buck bijaše već sav premoren. Ostali psi 
bili su u istom stanju; no Perrault, da nadoknadi 
izgubljeno vrijeme, gonio ih je od zore do mraka. 
Prvi su dan prevalili trideset i pet milja do Big 
Salmona; slijedećega dana opet trideset i pet milja 
do Little Salmona; treći dan, četrdeset milja, stigoše 
konačno do Five Fingersa. 

Buckove šape nisu bile tako čvrste i tvrde po¬ 
put šapa ostalih pasa. One se razmekle kroz tolike 
generacije od dana, kad je posljednji njegov divlji 
praotac bio pripitomljen od nekog špiljskog ili 
riječnog čovjeka. Cijeli dan cupkao je u agoniji, a 
kad su se utaborili, legao je smjesta kao mrtav . . . 
Premda je bio strašno gladan, nije se ipak mogao 
ni maknuti, da primi svoju porciju ribe, koju mu je 
Fran^ois morao donijeti. Nakon toga je gončin pasa 
svaki dan poslije večere trljao kroz pola sata 
Buckove šape i žrtvovao vrh svojih mokasina, da 

napravi četiri mala mokasina za Bucka. To je bila 
velika olakšica, pa se i mrko Perraultovo lice raz¬ 
vuklo jednog jutra kao u neki smijeh, kad je Fran- 
qois zaboravio Bucku staviti mokasine, a pas legao 
poleđice i moleći, mahao nogama po zraku, otkla¬ 
njajući, da se dade upreći bez njih. Kasnije su mu 
šape otvrdnule, a ponošenu njegovu obuću tada su 
bacili. 

U Pelly, jednog jutra, kad su uprezali pse, 
Dolly, koji se nikad nije isticao, najednom pobjesni. 
Odao je svoje stanje zategnutim, bolnim, vučjim 
urlanjem, da se svim psima samo nakostrušila dlaka, 
a onda skočio ravno na Bucka. Ovaj još nikada nije 
vidio pobješnjeloga psa, pa nije ni osjećao nikakvog 
razloga, da se boji bjesnoće; ali smjesta je osjetio, 
da se događa nešto strašno, i obuzet paničnim 
strahom, pobježe. Jurio je ravno preda se, a Dolly, 
na jedan korak, neprestano za njim; ali je Buckov 
strah bio takav, da ga Dolly nije mogao dostići. 
Probio se kroz šumoviti rub obale otoka, poletio 
dolje prema nižem dijelu, projurio kroz kanal, pun 
gruboga leda do drugog otoka, došao i do trećega, 
zaokrenuo natrag prema glavnoj rijeci i u svom 
očaju stao ju prelaziti. I cijelo to vrijeme, premda 
se nije nijednom ogledao, mogao je čuti Dollyjevo 
dahtanje i režanje za sobom. Četvrt milje dalje 
Frangois ga zovne k sebi i on podvostruči svoju trku 
natrag, još uvijek za jedan skok napred, bolno dahta- 
jući za zrakom i polažući svu svoju vjeru u to, da. 
će ga Fran^ois spasiti. Gončin pasa držao je sprem¬ 
nu sjekiru, i kad je Buck projurio kraj njega, sje¬ 
kira se oborila na glavu pobješnjelog Dollya. 

Buck je posrnuo preko saona, iznuren, ne¬ 
moćan, boreći se za dah. To je bila prilika, na koju 
je čekao Spitz. Skočio je na Bucka i dva puta mu 
se zubi zaboli u nemoćnoga protivnika, zadrli i 
istrgli mu meso sve do kostiju. Ali u taj tren zvizne 
Fran^oisov bič, a Buck je imao užitak da gleda, 

kako Spitz dobiva batine, kakvih još nijedan pas nije 
okusio. 

— Pravi je vrag u tom Spitzu! — primijeti 
Perrault. — Jednog dana još će nam usmrtiti Bucka. 

— Ali su u Bucku dva vraga! — odvrati Fran- 
9ois. — Cijelo ga vrijeme promatram. Pazi samo: 
jednoga dana on će pomahnitati, a onda je Spitzu 
svanuo crni petak. To je sigurno. Ja to znam. 

Od toga dana planuo je rat među njima. Spitz 
kao predvodnik i priznati vođa sprege, osjetio je, 
da mu prevlast ugrožava taj neobični pas iz južnih 
krajeva. I Buck mu se činio čudnim, jer kraj svih 
južnih pasa, što ih je on poznao, ni jedan se nije 
pokazao valjanim na poslu u snijegu. Bili su pre¬ 
veliki mekušci, premirući od rabote, studeni i glada. 
Buck bijaše izuzetak. Samo se on znao održati, do- 
rastavši vučjacima u snazi, divljaštvu i vještini. Bio 
je umješan pas, a opasnim ga učinila činjenica, da 
mu je kijača čovjeka u crvenom sweateru izbila iz 
glave svaku sljepariju i preuranjenu žudnju za pre¬ 
vlast. Bio je mudar i znao je čekati svoje vrijeme 
sa strpljenjem, koje je otkrivalo njegovu primitiv- 
nost. 

Bilo je neizbježivo, da će doći do borbe za 
prvenstvo. Sam Buck je to želio. Želio je to, jer mu 
je ležalo u naravi, pošto ga je čvrsto obuzela ona 
bezimena, neshvatljiva gordost rada i vodstva 
gordost, koja drži pse u naporu do posljednjega 
daha, koja ih goni, da radosno umiru u spregiikoja 
im lomi srce, kad ih izbace iz potprega. Ta gordost 
se očitovala kod Dave-a i kod Solleksa, kad su vukli 
prvi pred saonama sa svom svojom snagom; ta gor¬ 
dost ih je obuzimala, kad se dizao logor, pretvarala 
ih iz mrzovoljastih i tmurnih bića u živahna, ambi¬ 
ciozna stvorenja; ta gordost ih je držala za cijelo 
vrijeme puta i ostavljala tek pod veće u logoru, 
bacivši ih natrag u mrki nemir i nezadovoljstvo. Ta 
gordost dizala je i Spitza, tjerala ga u nasrtaj na 
pse, koji bi pogriješili, kvarili, ili se ne bi u zoru 

dali u spregu. Ta gordost napunjala ga također 
strahom pred Buckom kao eventualnim budućim 
predvodnikom, A to bijaše i Buckova gordost. 

Stao je otvoreno ugrožavati Spitzovo predvod- 
ništvo. Stavljao se između njega i životinja, koje je 
htio kazniti. I to namjerice. Jedne noći napao je 
dubok snijeg, i ujutro Pike, vječni zabušant, nekamo 
je nestao. Sigurno se sakrio u duplje pod hrpu sni¬ 
jega. Fran^ois ga je uzalud zvao i tražio. Spitz je 
podivljao od bjesnila. Jurio je kroz logor njuškajući 
i kopkajući na svakom mjestu, gdje je bilo moguć¬ 
nosti da se sakrio, režeći tako strašno, da ga je Pike 
čuo i zadrhtao u svom skrovištu. 

Ali kad su ga konačno otkrili, a Spitz nasrnuo 
na nj, da ga kazni, Buck je isto tako bijesan jurnuo 
među njih. Bijaše to tako neočekivano i tako pre- 
vejano udešeno, da je Spitz uzmaknuo i zateturao. 
Pike, koji je sav drhtao, ohrabrio se pred tom 
otvorenom pobunom i skočio na svog prevaljenog 
vođu. Buck, za kojega je »fair play« postao zabo¬ 
ravljenim zakonom, također je skočio na Spitza. Ali 
Fran9ois, koji se najprije smijao tom incidentu, u 
taj čas je namjerio svoj bič sa svom snagom na 
Bucka. Ali Buck se uza sve to nije dao od svoga 
oborenoga suparnika, tako da je moralo stupiti u 
akciju i bičalo. Napola omamljen udarcem, Buck je 
posrnuo u stranu, dok je Spitz za to vrijeme dao 
dobru lekciju buntovnom Pike-u. 

Slijedećih dana, dok su se sve više primicali 
Dawesu, Buck je dalje nastavio da se zapleće iz¬ 
među Spitza i grešnika; ali bi to činio, kad nije 
Frangoisa bilo u blizini.. S pritajenom Buckovom 
pobunom pojavila se i razmahala opća insubordi- 
nacija. Dave i Solleks ostali su nezaraženi, ali osta¬ 
tak sprege zapao je iz zla u gore. Sve je pošlo ra¬ 
kovim tragom. Vladale su vječne svađe i trvenja. 
I svemu je bio na čelu Buck. Fran^ois je vječno 
morao na njega paziti, jer se gončin pasa neprestano 
bojao, da ne dođe do borbe na život i smrt između 

obojice; a znao je, da će do te borbe doći prije ili 
kasnije, i više nego jedne noći buka borbe i svađe 
među psima istjerale su ga iz njegove vreće za spa¬ 
vanje, sve u bojazni, da su se Buck i Spitz uhvatili 
u koštac. 

Ali prilike za to nije bilo, i oni su jednoga 
mračnog popodneva uljezli u Dawson, ostavivši 
veliki dvoboj za poznija vremena. Bilo je tu mnogo 
ljudi i bezbroj pasa, i Buck je sve našao za poslom, 
Činilo se, da je to već u naravi stvari, da psi moraju 
raditi. Cijeli dan su glavnom ulicom vozili gore 
dolje dugački teamovi, i cijelu noć su zvečali njihovi 
zvončići. Vozili su gradivo i ogrevno drvo, pa onda 
zemlju, uopće obavljali sav posao, koji su u Dolini 
sv. Klare obavljali konji. Tu i tamo je Buck naišao 
na kojega južnjačkog psa, ali uglavnom sve je to 
bio divlji vučjački soj. Svake noći, redovito, u de¬ 
vet, u dvanaest i u tri sata zapjevali bi oni svoj 
noćni poj, jezovitu i divlju pjesmu, kojoj bi se Buck 
pridružio s užitkom. 

Sred hladnog plamucanja polarnoga svijetla, 
kad su zvijezde plesale svoj ledeni ples, a zemlja 
ležala nijema i zaleđena pod snježnim pokrovcem, 
taj poj vučjaka mogao bi se shvatiti kao izbitak ži¬ 
vota, samo što je bio intoniran u mračnoj ljestvici, 
s otegnutim naricanjem i polu-uzdasima, pa je tako 
bio više vapaj za životom. Bijaše to stara pjesma, 
stara, kao što je star i sam njihov soj — jedna od 
prvih pjesama mlađega svijeta u danima, kad su 
pjesme bile tužne. U njoj je drhtao jauk bezbrojnih 
generacija, ona žalba, koja je toliko dirala Bucka. 
Kad bi jecao i uzdisao, jecao je s bolom života, koji 
su osjećali i njegovi praoci, i strah i tajanstvo pred 
hladom i mrakom, što ga je on osjećao, osjećali su 
i njegovi preci. I to, da ga je ta pjesma tako dirala, 
bijaše najbolji dokaz, kako se potpuno vratio kroz 
vremena ognjjšta i krova do grubih začetaka života 
u špiljskim vremenima. 

* * * 

Sedam dana iza ulaska u Dawson, krenuli su 
natrag preko strme obale prema Yukonu, udarivši 
na Deyea i Salt Water, Perrault je odnosio depeše, 
koje su bile sigurno ništa manje važne od onih, koje 
je donio; također ga je bila obuzela putna gordost, 
i on je odlučio, da prevali rekordni put te godine. 
Više stvari mu je u tome pogodovalo. Tjedan dana 
odmora pomoglo je, da su se psi oporavili. Put, što 
su ga oni bili prokrčili, još su utoptali pozniji put¬ 
nici. Osim toga redarstvo je uredilo na dva ili tri 
mjesta skladišta s hranom za pse i ljude, pa se zato 
lako putovalo. 

Već za jedan dan stigli su u Sixty Mile, pre¬ 
valivši pedeset milja; a drugi dan zatekao ih je već 
na Yukonu na putu prema Pellyu. Ali to divno 
hitro putovanje nije prošlo bez velikih neprilika 
za Frangoisa. Uporna revolta, koju je poveo Buck, 
sasvim je razorila solidarnost sprege. Potstreknuti 
Buckom, bundžije su vukli svaki na svoju stranu. 
Ni Spitza se nisu više tako bojali kao predvodnika. 
Izgubilo se staro strahopočitanje i već su napadaji 
na njegov autoritet postali svakidašnja stvar. Pike 
mu je jedne večeri ukrao pola ribe, i proždr’o je pod 
Buckovom zaštitom. Druge opet noći napali su Dub 
i Joe Spitza onemogućivši mu, da im odmjeri za¬ 
služenu kaznu. (Dapače, dobroćudni Billee postao 
je manje dobroćudan i nije više onako bojažljivo 
ječao kao prije. Buck nikad da bi se približio Spitzu 
bez režanj a i prijetnje. Njegovo držanje postalo je 
nalik izazovnom stavu kakvoga napržice, često za¬ 
dirkujući Spitza baš pred njegovim nosom. 

Slom discipline djelovao je na sve pse u njiho¬ 
vom međusobnom odnošaju. Više nego ikad prije 
svađali se i grizli među sobom, tako da se logor 
pretvorio u pravi pakao. Samo su Dave i Solleks 
ostali nepromijenjeni, premda su i oni postali raz¬ 
dražljivi poradi vječnih trzavica. Frangois je samo 
sipao neobične barbarske kletve, bijesno toptajući 
snijeg u nemoćnom gnjevu i čupajući si kosu. Kan- 

džija mu je neprestano fićukala među psima, ali 
je od toga bilo malo hasne. Cim bi okrenuo leđa, sve 
je opet bilo pri starom. Dok bi ošinuo Spitza, Buck 
bi izazivao cijelu spregu. Fran^ois ,je vrlo dobro 
znao, što je na stvari, a Buck je znao, da on zna; 
ali Buck bijaše opet suviše prepreden, da bi se dao 
uhvatiti na djelu. Kad je bio u spregi, radio je vjer¬ 
no, jer je rad za nj postao nasladom; ali mu je još 
veću nasladu činilo, kad bi mu uspjelo zapresti 
kavgu među drugovima. 

Kad su stigli na ušće Takheena, jedne noći 
poslije večere, Dub je istjerao iz duplja jednoga 
polarnog zeca, ali ga nije uspio ščepati. Za čas je 
cijela sprega bila uskomešana. Stotinu yarda po¬ 
dalje bio je logor Sjeverne Policije, s pedeset pasa„ 
samih vučjaka, koji su se smjesta pridružili lovu. 
Zec je pojurio prema rijeci, zavukao se u mali po¬ 
tok, a onda na zamrzio korito. Lako je jurio preko 
sježne površine, dok su se psi probijali kroz glavno 
korito. Buck je vodio hajku od šezdeset pasa, sve 
zavoj za zavojem, ali ga nije mogao dostići. Upr o 
je požudno ječeći i jureći svojim sjajnim tijelom, 
skok za skokom u mutnoj, bijelo;« mjesečini. I skok 
za skokom, poput neke blijede ledene aveti, letio 
je pred njim polarni zec. 

Sva ona srha starih instinkata, koja u izvjesnim 
periodama goni ljude iz bučnih gradova u šume i na 
ledine, da ubijaju pomoću olovnih kuglica, izbačenih 
kemičkim plinom: krvava požuda, slast ubijanja-— 
sve je to obuzelo i Bucka, samo beskrajno intimnije. 
Jurio je na čelu čopora, goneći zvijerku, živo meso, 
da ju ubije vlastitim zubima i zaroni njušku sve do 
očiju u toplu krv. 

Postoji zanos, koji tvori vrhunac života, i po¬ 
nad kojega se život ne može više dići. I takav je 
paradoks živovanja, da taj zanos dolazi, kad je biće 
najviše živo i dolazi kao potpuni zaborav, da uopće 
živi. Taj zanos i ta zaborav života javljaju se kod 
umjetnika, kad ga obuzme plamen stvaranja; javlja 

se kod vojnika, kad juri opojen borbom po ratištu; 
a javio se i kod Bucka, kad je vodio čopor, zapje¬ 
vavši stari vučji krik, hiteći za hranom, koja je živa 
i koja bježi pred njim kroz mjesečinu. Ćutio je du¬ 
bine svoje naravi, osjećao, kako dijelovi naravi, 
dublji od njegovog »ja«, zalaze natrag u početak 
vremena. Svladao ga nagli izbitak života, plimski 
val živovanja, savršena naslada svakog pojedinog 
mišića, zgloba, žile, što nisu mrtvi, da su bodri i 
jaki, izrazujući se u pokretu, neobuzdanom bijegu 
pod zvjezdama preko lica mrtve tvari, koja se ne 
miče. 

Ali Spitz, hladan i proračunan dapače i una]- 
uznositijim časovima, odvoji se od čopora i jurne 
preko uskog kraka zemlje, gdje je potok tvorio po¬ 
veći zavoj. Buck to nije znao i kad je zaokružio za¬ 
voj, a ledena avet zeca još uvijek brzala pred njim, 
ugledao je, kako je druga i veća ledena avet sko¬ 
čila s visoke obale neposredno pred zeca. Bio je to 
Spitz . .. Zec nije mogao okrenuti, a kad su mu se 
bijeli zubi zaboli u leđa, kriknuo je glasno, kao što 
bi kriknuo čovjek pogođen na smrt. Na taj zvuk, 
krič Života, koji se lomi u zagrljaju Smrti, cijeli 
čopor za Buckom udari u pjesmu radosnicu. 

Buck nije kriknuo. Nije ni uzmaknuo, već na¬ 
srnuo na Spitza, rame o rame, tako naglo, da je 
promašio gušu. Prevalili se jedan preko drugoga u 
prašni snijeg. Spitz se odmah osovio na noge, kao 
da i nije bio oboren, gurnuvši Bucka u leđa i otsko- 
čivši. Dvaput mu zubi zveknuše poput čeličnoga 
ždrijela zamke, dok je otskočio, da zauzme bolji 
stav. 

U tren oka Buck je sve shvatio. Čas je kucnuo. 
Došla je borba na život i smrt. Dok su tako kružili 
jedan oko drugoga, režeći i zabacivši uši, pozorno 
motreći na svaki zgodan tren, Bucku se cijeli prizor 
učinio sasvim poznatim. 

Činilo mu se kao da se svega sjeća, — bijele 
šume i zemlje i mjesečine i jeze borbe. Nad bjelinom 

i tišinom lebdio je avetinski mir. Nije bilo ni najti¬ 
šeg pokreta zraka — ništa se nije micalo, niti list 
zadrhtao, a vidljiva se sapa pasa mirno i sporo di¬ 
zala ravno u leden zrak. Ti psi, koji nisu bili ništa 
drugo već slabo pripitomljeni vukovi, brzo su svršili 
sa zecom; i sad su se prikučili, obrazovavši krug, 
pun očekivanja. I oni su bili tihi, samo su im se oči 
krijesile, a sapa polako dizala. Taj prizor pradavnih 
vremena nije se Bucku činio nimalo novini ili ne¬ 
običnim. Bilo je to kao da je uvijek tako bilo, u na¬ 
ravnom poretku stvari. 

Spitz bijaše iskusan borac. Od Spitzbergena 
kroz Arktik, preko Kanade i Berrensa izašao je na 
kraj s najrazličitijim psima i stekao nad njima pre¬ 
vlast. Mržnja mu bijaše žučijiva, ali nikad slijepa. 
U strasti razaranja i trganja nikad nije zaboravljao, 
da mu je protivnika obuzela ista strast trganja i 
razaranja. Nikad nije nasrtao, dok nije bio spreman, 
da primi navalu; nikad nije jurišao, dok nije naj¬ 
prije osigurao taj juriš. 

Uzalud je Buck nastojao da zabije svoje zube 
u vrat velikoga bijelog psa. Kad god bi mu zubi sje- 
kutići udarili za mekšim mesom, suzbili bi ih Spit- 
zovi zubi. Zub je zveknuo o zub, žvale se razderale 
i raskrvarile, ali Buck nije mogao da suzbije obranu 
svoga protivnika. Napokon se raspali i okruži Spitza 
vihorom nasrtaja. Od časa do časa segnuo bi mu 
pod bijeli vrat, gdje je život kucao ispod površine, 
ali bi ga svaki put Spitz suzbio i uzmakao. Zatim 
Buck, nasrnuvši kao prema vratu, najednom spusti 
glavu i poput ovna grune prema bokovima protiv¬ 
nika, da ga tako prevali. Ali uvijek bi promašio, 
jer bi Spitz otskočio u stranu. 

Spitz je bio netaknut, dok je s Buka na neko¬ 
liko mjesta curila krv. Borba je postajala očajnom. 
I cijelo to vrijeme tihi vučji krug čekao je da završi, 
čim jedan pas bude oboren. Kad je Buck stao uzmi¬ 
cati, Spitz se dao na jurišanje. Jednom se Buck već 

prebacio, a cijeli krug od šezdeset pasa samo se 
trgnuo; ali smjesta se Buck osovio na noge, skoro u 
zraku, a krug se opet stišao čekajući dalje. 

Ali Buck je imao jedno svojstvo, koje ga je 
činilo velikim: — maštu. Borio se s instinkom, a 
umio se isto tako dobro boriti i s pameću. Jurnuo 
je, kao da će ponoviti stari udar u leđa, ali u po¬ 
sljednji tren prižeo se uz snijeg i onda odozdo na¬ 
srnuo. Zubi mu uhvatili Spitzovu lijevu prednju 
nogu. Jeknuo je prasak pregrižene kosti, a bijeli mu 
se pas suprotstavio na tri noge. Tri puta ga je po¬ 
kušao oboriti, a onda opet ponovio svoj krik i slo¬ 
mio mu desnu prednju nogu. Usprkos bola i nemoći 
Spitz se bijesno borio za goli život. Vidio je tihi 
krug vatrenih očiju, isplaženih jezika, srebrenu sapu 
kako se diže u vis. Znao je, da vreba na njega, kao 
što je i on u sličnim krugovima vrebao na poražene 
protivnike u prošlosti. Samo što je ovaj put bio 
on poražen. 

Za nj ni>e bilo nade. Buck bijaše neumolan. 
Milosrđe bijaše stvar, koja je mogla imati vrijed¬ 
nosti u blažoj klimi. Krug oko njih se tako stegao, 
da je mogao osjećati dahtanje vučjaka na svojim 
bedrima. Mogao ih je vidjeti, kako su već čučnuli za 
skok, s očima uperenima na Spitza ... No sada kao 
da je nastupila stanka. Svaka životinja bila je ne¬ 
pomična, kao da se skamenila. Samo je Spitz drhtao 
i ježio se, sve većma glavinjajući, užasno režeći kao 
da misli tako zaplašiti neposrednu smrt. Zatim Buck 
opet skoči i otskoči: ali ovaj put napokon je rame 
grunulo o rame. I tamni krug posta crnom mrljom 
na mjesečnom snijegu, čim je Spitza nestalo iz vida. 
A Buck je stajao i gledao, kao snažna prazvijer, 
koja je ubila s užitkom. 

IV 


TKO JE DOŠAO DO PREVLASTI? 

H a? Šta sam ja kazivao? Kazao sam pravo, kad 
sam rekao, da su u Bucku dva đavla. 

Tako je Franc^ois zborio slijedećega jutra, kad 
je otkrio, da je Spitza nestalo i da je Buck osut 
ranama. Privukao ga je k ognju i kraj svijetla ih 
pogledao. 

— Taj se Spitz paklenski borio, — reče Per- 
rault, pregledavši razjapljen je rane i oderotine. 

— Buck se bori kao dva đavla, — odvrati 
Fran^ois. — A sad će biti sve dobro. Nema više 
Spitza, pa neće biti više ni nemira, to je sigurno. 

Dok je Perrault spremao logorsko oruđe i to¬ 
vario saone, gonič pasa prezao je pse. Buck otko- 
raca do mjesta, koje bi bio Spitz zauzeo kao pred¬ 
vodnik; ali Fran^ois ne zamijetivši ga, doveo je 
Solleksa do žuđenoga mjesta. Po njegovom mišlje¬ 
nju, Solleks je bio najbolji od preostalih pasa. Ali 
Buck je nasrnuo na Solleksa, potjerao ga natrag i 
stao na njegovo mjesto. 

— He? He? — klikne Fran^ois, potapšavši ga 
bodro. — Vidider toga Bucka! On je ubio Spitza, 
pa misli, da mora preuzeti i njegov posao. 

— Hajde, u kraj, ubico! — klikne on, ali Buck 
ni da bi se maknuo. 

Nato je gonič uhvatio Bucka za vrat, i premda 
je pas opasno režao, odvukao ga na stranu i stavio 
na mjesto predvodnika Solleksa. Stari se pas tome 
očito baš nije radovao, otvoreno pokazajući, da se 
boji Bucka. Fran^ois bijaše tvrdoglav, ali čim se 
okrenuo, Buck je opet otjerao Solleksa, kojif se, 
uostalom, nije ni ljutio, da mora otići. 

Fran^ois se razbjesni. 

— No čekaj samo, lopove, ja ću ti pokazati! 
— klikne on, vrativši se s debelom kijačom u ruci. 
— Nikad još nisam vidio takvog psa, kao što je ta{ 

Buck! — klicao je on. — Ne, još nikad! Boga mi,, 
vrijedan je tisuću dolara! Ha! Šta ti veliš, Per- 
raulte? 

Buck se sjetio čovjeka u crvenom sweateru, i 
polako stao uzmicati: nije ni pokušao nasrnuti, kad 
su još jednom doveli Solleksa na mjesto predvod¬ 
nika. Ali je neprestano kružio izvan dohvata kijače, 
gorko i gnjevno režeći; i dok je kružio, pazio je na 
kijaču, da joj uzmogne izmaći, ako je Fran^ois baci, 
jer sad je već bio oprezan, kad se radilo o kijačama. 

Gončin pođe za svojim poslom i zovnu Bucka, 
kad se spremio, da ga postavi na njegovo staro 
mjesto pred Dave-om. Buck uzmakne dva-tri ko¬ 
raka. Frangois pođe za njim, našto pas opet dalje 
uzmakne. Nakon takvog natezanja kroz neko vri¬ 
jeme, Fran9ois odbaci kijaču, misleći, da se Buck 
boji batina. Ali Buck nije više krio svoje pobune. 
Htio je, ne da izmakne batinama, već da preuzme 
predvodništvo. Pripadalo ga je po pravu. Zaslužio 
ga je i s manjim se neće zadovoljiti. 

Upleo se Perrault. Vitlali su ga tako njih dvo¬ 
jica skoro dobar sat. Bacali za njim kijače. Izmakao 
lm. Kleli ga, i oca i mater mu i cio njegov rod do 
najdaljeg praoca, svaku dlaku na njegovom tijelu i 
svaku kap krvi u njegovim žilama; a on je na kletve 
odgovarao režanj em i držao se izvan njihovog do¬ 
hvata. Nije pokušao da pobjegne, već samo uzmicao 
oko logora, jasno pokazujući, da će se vratiti i biti 
dobar, ako se udovolji njegovoj želji. 

Fran^ois sjedne i počeše se za uhom. Perrault 
pogleda na uru i uze opet kleti. Vrijeme je letilo; 
već bi trebalo, da su jedan sat na putu. Fran^ois se 
opet počesao. Klimao je glavom i smješkao se ku¬ 
riru, koji je slegnuo ramenima u znak, da su pobi¬ 
jeđeni. Onda Fran9ois pođe do Solleksa i zovne 
Bucka. Buck se nasmijao, kako se već psi smiju, ali 
još je uvijek stajao postrance. Fran^ois nato razri¬ 
ješi remenje sa Solleksa i stavi ga natrag na nje¬ 
govo staro mjesto. Cijela sprega stajala je potpre- 

gnuta i spremna za polazak u jednoj neprekidnoj 
liniji. Nije bilo više drugog mjesta nego na čelu. 
Fran^ois ga pozove, našto Buck dokasa i, slavodo¬ 
bitno se smješkajući, stupi na čelo sprege. Čim mu 
je orma bila pričvršćena, saone potrče za psima. 

Domala je gončin razabrao, da je on potcijenio 
Bucka, kad ga nije htio postaviti za predvodnika. U 
jedan mah preuzeo je Buck dužnosti vođe: gdje je 
trebalo trijeznog suda, brze odluke i bezfcdvlačne 
akcije pokazao se superiornijim čak i od samog 
Spitza, kojemu Fran 9 ois nikad nije vidio premca. 

Ali Buck je samog sebe natkrilio u stvaranju 
zakona za svoju pasju četu i za svoje održanje. 
Dave i Solleks nisu mnogo haj ali za promjenu u 
vodstvu. To se njih nije ticalo. Njihova je zadaća 
bila jedino u tome, da vuku, da vuku saone sa svim 
svojim silama. Dok ih nisu u tome smetali nisu se 
brinuli, što se inače događa. Dobroćudni Billee nije 
se opet mnogo osvrtao, ko je predvodnik, samo da 
vlada red. Ali ostali psi sprege za posljednjih dana 
pokolebane Spitzove vladavine postali su osorni i 
silno se iznenadili, kad ih je Buck počeo tjerati u 
red. 

Pike, koji je vukao odmah iza Buckovih peta, 
i koji nikad nije ni za-jedan stepen upotrebio više 
svoje težine kod vučenja, nego što je baš morao, 
brzo je dobio jaku lekciju radi svoga ljenčarenja: i 
prije nego što je minuo prvi dan, vukao je već jače 
nego ikad prije u svom životu. Prve noći u logoru 
opet je izvukao kraći kraj Joe — onaj isti mrkonja, 
kojega nije mogao Spitz nikad stjerati u red. Buck 
ga je jednostavno oborio na tle svojom premoćnom 
težinom, i onda ga tako dugo grizao, dok nije za je¬ 
čao, moleći milost. 

Opće raspoloženje sprege brzo se popravilo. 
Opet je zadobila svoju pređašnju solidarnost, i psi 
su opet vukli složno kao jedan. U Rink Rapidu na¬ 
bavljena su još dva urođenika vučjaka: Teek i 

Kaona, a brzina, kojom ih je Buck urazumio, upravo 
je zapanjila Fran^oisa. 

A Perrault bi samo klimnuo glavom. Htio je 
samo da postigne svoj rekord i doista se svakim da¬ 
nom sve više primicao cilju. Put je bio izvrstan, tvrd 
i nabijen; nigdje nije bilo novoga snijega, koji bi 
zametao tragove. Nije bilo ni prestudeno. Tempera¬ 
tura pala je do pedeset ispod ništice i ostala tu za 
cijelo vrijeme putovanja. Perrault i Fran^ois mije¬ 
njali su se u vodstvu i upravljanju saona, a psi bili 
u izvrsnom stanju, tako da nije dolazilo do čestih 
zastajkivanja. 

Rijeka Thirty Mile bila je prilično pod ledom 
i oni su u jedan dan prevalili daljinu, za koju su u 
prvom početku utrošili deset dneva. U jednom mahu 
prevalili su šezdeset milja od Jezera Le Barge do 
brzice White Horse. Kroz Marsh, Tagish i Bennet 
(sedamdeset milja između jezera) projurili su tako 
brzo, da se onaj, koji je odostrag upravljao psima, 
morao užetom privezati za saone. I posljednje noći 
druge sedmice oni pređu preko Bijeloga Klanca i 
stanu silaziti prema moru; svijetla Skaguay-a i bro¬ 
dova zrcalila im se do nogu. 

Bijaše to doista rekordan put. Kroz četrnaest 
dana dnevno su prosječno prevaljivali četrdeset 
milja. Kroz tri dana Perrault i Frangois ponosno su 
šetali gore-dolje po glavnoj ulici Skaguay-a, prima¬ 
jući sa svih strana pozive na veselice, dok je njihova 
sprega cijelo vrijeme bila središtem divljenja gomile 
gončina i psetara. Ali doskora je došlo do jedne ve¬ 
like kavge u gradu i publika se tako opet okrenula 
k novim idolima. 

Međutim su došli i službeni nalozi. Fran^ois 
je zovnuo Bucka k sebi, zagrlio ga i stao nad njim 
plakati. I to je bilo posljednje, što je Buck vidio 
od Fran^oisa i Perraulta. Kao i ostali ljudi, i oni su 
zauvijek nestali iz Buckova života . . . 

Jedan škotski mješanac preuzeo je njega i nje¬ 
gove drugove i u društvu sa desetak drugih pasjih 
sprega, krenuo je napornim putem opet u Dawson. 
Nije sad bilo lako putovanje, niti rekordno vrijeme, 
već mučna pečalba, s teškim teretom pozadi: bio je 
to pasji poštanski vlak, noseći riječ iz vanjskoga 
svijeta onim ljudima, koji su tražili zlato u sjeni 
Pola. 

Buck baš nije volio taj posao, ali ga je dobro 
snosio, počinjući poput Dave-a i Soileksa osjećati 
gordost u radu, i gledajući da njegovi drugovi, bez 
obzira na to, da li dijele njegovo raspoloženje, vrše 
u redu svoju dužnost. Bijaše to jednoličan život, koji 
se odvijao upravo s mašinelnom pravilnošću. Jedan 
dan bijaše kao i drugi. U izvjesno vrijeme svakoga 
jutra izašli bi kuhari, naložila se vatra, pojeo zaju¬ 
trak. Onda, dok bi neki spremali logor, drugi bi 
uprezali pse i bili bi već jedan sat na putu, dok bi 
nestalo jutarnjeg sutona pred svijetlom dana. U 
noći udarao bi se opet logor. Nekoji bi lovili buhe, 
drugi sjekli drvo i grane za ležaje, a ostali pak 
vukli vodu ili donosili led za kuhanje. I pse su hra¬ 
nili. Za njih to bijaše najvažniji dio dana, a kad su 
psi pojeli svoju ribu, mogli su i šalabazati po taboru 
zajedno s drugim psima. 

Tu je bilo i bijesnih megdandžija, ali u tri okr¬ 
šaja s najborbenijim Buck je opet zadobio prven¬ 
stvo, tako da bi sve izmicalo pred njim, čim bi samo 
nakostrušio dlaku ili iskesio zube. 

Ali je možda nadasve volio leći kraj vatre, 
podvivši poda se stražnje noge, a prednje ispru¬ 
živši preda se, pridići glavu i saneno se zagledati u 
ogauj. Katkad je tako razmišljao o velikoj kući suca 
Millera u sunčanoj Dolini Sv. Klare, i o cementira¬ 
nom basenu, o Ysabeli, meksičkom hrtu bez dlake i 
pekingežaninu Tootsu; ali još češće se sjećao čo¬ 
vjeka u crvenom sweateru, Curlyjeve smrti, velike 
borbe sa Spitzom i dobrih stvari, koje je jeo i koje 
će još jesti. Ne da bi ga morila kakva nostalgija. 

Sunčani kraj bijaše za njega vrlo nejasan i dalek i 
takve uspomene nisu imale nad njim nikakve snage. 
Mnogo su jača bila sjećanja njegove hereditarnosti, 
koja su još i nikad neviđene stvari činila pozna¬ 
tima; instinkti (koji bijahu samo sjećanja njegovih 
predaka, pretvorena u navike) u pređašnjim da¬ 
nima zamrli, a kasnije se opet prenuli i oživjeli. 

Katkad, dok je tako ležao zureći saneno u 
plamene, činilo mu se, da su ti plameni drugi jedan 
oganj i da, ležeći kraj toga drugog ognja, vidi dru¬ 
goga i drugojačijeg čovjeka, nego što je taj kuhar- 
mješanac pred njim. Taj drugi čovjek ima kraće 
noge i dulje ruke s mišicama više glomaznim i čvo- 
ravima, nego zaobljenima i elastičnima. Kosa toga 
čovjeka bijaše dugačka i čupava, a čelo sasvim ni¬ 
sko. Odavao je od sebe neobične zvukove i kanda se 
silno bojao tmine, u koju je neprestano zurio, držeći 
u ruci, koja mu je visjela između koljena i stopala, 
kijaču s teškim kamenom, pričvršćenim na kraju. 
Bio.je sasvim skoro gol, samo se zaogrnuo oko leđa 
izderanom, opaljenom kožom; ali tijelo mu bijaše 
vrlo dlakavo. Na mnogim mjestima, preko prsi ju i 
leđa, pa na vanjskoj strani ruku i bedara gotovo ga 
osulo gusto krzno. Nije stajao uspravno, već malo 
sagnut napred u bedrima, na nogama, koje su se sa¬ 
vijale u koljenima. Cijelo mu je tijelo prožimala 
izvjesna napetost i otskočnost, nešto mačje, brza 
spremnost kao u bića, koje živi u vječnom strahu 
pred vidljivim i nevidljivim stvarima. 

Drugi put bi taj dlakavi čovjek čučao kraj 
vatre s glavom među nogama i spavao. Nalaktio bi 
se tada na koljena, dok bi dlakave ruke sklopio nad 
glavom, kao da se misli njima zakloniti od kiše. I 
iza te vatre, u okrugu tmine, Buck je mogao vidjeti 
mnoge žive žeravice, dvije po dvije, uvijek dvije po 
dvije, za koje je znao, da su oči velikih zvijeri. I 
mogao je čuti probijanje njihovih tjelesa kroz gu- 
štaru, i buku, koju čine noću. I sanjajući tako na 
obali Yukona, s lijenim očima žmirkajući u vatru, 

na te zvukove i slike drugoga svijeta, dlaka mu se 
kostrušila duž leđa sve do vrata, dpk ne bi tiho i 
prigušeno zacvilio ili u po glasa zarežao, a kuhar 
bi tad viknuo: »Hej, Buck, probudi se malo!« Nato 
bi onoga drugoga svijeta nestalo, a pravi mu se svi¬ 
jet vratio u oči, i on bi tad uštao i zijevnuo i prote- 
gao se kao da je spavao. 

Teško bijaše to putovanje, to teglenje pošte, i 
naporna je rabota sve većma morila životinje. Sa¬ 
svim su propali i olinjali, kad su stigli u Dawson i 
trebalo bi desetak dana ili barem jedna sedmica, 
da se odmore i oporave. Ali za dva dana krenuše 
opet niz Yukon s velikim tovarom pisama. Bili su 
umorni, gončini nezadovoljni, a da stvar bude još 
gora, svaki je dan sniježilo. To je značilo zametene 
putove, jače trenje na klizaljkama i da psi moraju 
jače vući; valja još priznati, da su gončini bili vrlo 
čestiti i da su činili sve, što su mogli za životinje. 

Svake noći najprije bi poslužili pse. Dobivali 
su svoje jelo prije nego što su gončini jeli i nijedan 
se momak ne bi zavalio prije u svoju vreću za spa¬ 
vanje, dok ne bi pregledao noge psima, koje je go¬ 
nio. Uza sve to snaga ih je sve to većma ostavljala. 
Od početka zime prevalili su osamnaest stotina mi¬ 
lja vukući kroz cijelo vrijeme saone; a osamnaest 
stotina milja ne prolazi bez traga ni kod najja¬ 
čega. Buck se je držao, goneći svoje drugove na 
rad i podržavajući disciplinu, premda je i on bio 
strašno izmoren. Billee je redovno svake noći u snu 
cvilio i ječao. Joe bijaše žučljiviji, nego ikad prije, 
a Solleks bijaše nepristupačan, i sa slijepe i sa dru¬ 
ge strane. .. 

Ali najviše je patio Dave. Nešto nije bilo 
s njim u redu. Postajao je sve više mrk i razdraž¬ 
ljiv, a kad bi udarili logor, smjesta bi si iskopao 
duplje, gdje bi ga i gončin morao nahraniti. Kad bi 
jednom bio ispregnut i legao, ne bi mogao stati na 
noge, dok ne bi sutradan došlo vrijeme za prezanje. 
Katkad za vrijeme vožnje, kad bi ga trgao nenadani 

zastoj kod saona ili pak valjalo jače potegnuti, bol¬ 
no bi stao lajati. Gončin bi ga pregledao, ali ništa 
nije pronašao. Svi su se goniči zainteresirali za nje¬ 
gov slučaj. Raspravljali su o njemu za ručka i za 
posljednje lule prije spavanja i jedne su noći odr¬ 
žali vijeće. Doveli ga iz njegovog logora k vatri i sti¬ 
skali ga i pipali, dok nije mnogo puta zalajao. Nešto 
nije bilo s njime u redu u unutrašnjosti, jer nigdje 
nisu mogli ustanoviti nijednoga preloma kosti. 

Međutim, kad se doprlo do Cassiar Bara, bio 
je već tako slab, da je neprestano padao putem. 
Škoćanin zaustavi povorku i ispregne ga iz povoza, 
potpregnuvši slijedećega psa, Solleksa, do saona. 
Odlučio je, da omogući Dave-u da se odmori trčeći 
za saonama. Ali ma koliko bio bolestan, Dave-u 
nije bilo pravo, što su ga ispregli, stao je lajati i 
režati i kad je vidio, da su Solleksa upregli na nje¬ 
govo mjesto, bolno je zacvilio. Bijaše povrijeđena 
njegova gordost rada, i premda smrtno bolestan, 
nije mogao podnositi, da drugi pas preuzme njegovu 
dužnost. 

Kad su saone opet krenule dalje, pojurio je 
mekim snijegom pored utrenika, napadajući Sol¬ 
leksa zubima, nasrćući na njega, kušajući ga pre¬ 
valiti u snijeg s druge strane, težeći zauzeti njegovo 
mjesto, cijelo vrijeme cvileći, lajući i plačući od 
gnjeva i bola. Mješanac ga je pokušao prognati u 
kraj bičem: ali pas se nije osvrtao na udarce, a gon¬ 
čin pak nije imao srca, da ga jače ošine. Dave nije 
htio da trči mirno za saonama, gdje bi mu bilo lak¬ 
še, već je dalje šepesao uz saone u mekom snijegu, 
gdje je napredovanje bilo vrlo teško, dok nije sa¬ 
svim iznemogao. Onda je pao i ostao tamo ležeći i 
jezovito cvileći, kad su saone kraj njega proletjele. 

S posljednjim ostatkom sila uspjelo mu je, da 
se odvuče za njima, dok povoz nije ponovo stao: 
tada je opet pobrzao na svoje mjesto i zastao kraj 
Solleksa. Njegov gončin zaostao je na čas, dok je 
zapalio svoju lulu kod susjednog vozara. Onda se 

vratio i potjerao pse. Oni su povukli neobično lako, 
a onda u čudu okrenuli glave i stali. I gončin bijaše 
iznenađen; saone se naime nisu ni makle. On zovne 
svoje drugove, da vide neobičnu stvar. Za stanke je 
Dave bio pregrizao oba remena Solleksove orme i 
stao ravno pred saone na svoje staro mjesto. 

Očima je zaklinjao, da ga tamo ostave. Gončin 
bijaše zapanjen. Njegovi su drugovi stali razgova¬ 
rati o tome, kako ima slučajeva, da psima srce puk¬ 
ne od bola, kad im se uskrati rad, i spominjali po¬ 
znate takve slučajeve, gdje su psi, prestari za po¬ 
sao, ili izranjeni, umrli, jer su ih ispregli ispod 
saona. Zato su zaključili, da učine djelo milosrđa, 
pa kad Dave i onako mora da umre, da mu se omo¬ 
gući, da umre na putu, zadovoljan i srčan. I tako 
su ga opet upregli, i on stane ponosno, opet kao 
nekoć vući, premda je znao ne jednom jeknuti od 
bola, koji ga je u nutrašnjosti izjedao. Nekoliko je 
puta pao, da su ga drugi vukli putem; jednom su i 
saone prešle preko njega, da je nakon toga još i 
šepesao na jednu nogu. 

Ali izdržao je, dok su stigli do logora, gdje 
je njegov gončin spremio za nj mjesto kraj' vatre. 
Kad je granulo jutro, bio je već preslab, da nastavi 
put. Za uprezanja pokušao se odvući do svoga vo- 
zara. Grčevitim naporima uspravio se na noge, za¬ 
teturao i pao. Nato je stao puzati polagano prema 
sprezi, gdje su stajali njegovi drugovi. Pridizao je 
prednje noge, vukao za sobom cijelo tijelo, opet 
zastao i opet uznapredovao par palaca. Ali ga je 
snaga ostavila i posljednji njegov drug, kad je pro¬ 
jurio kraj njega, vidio ga je, kako dahćući leži u 
snijegu zureći za njima. I čuli su ga, kako tužno 
zavija, dok nisu nestali iz vida za jednim zavojem. 

Tu je podvoz stao. Škoćanin je polagano 
upravio korake prema logorištu, odakle su čas prije 
bili krenuli. Ljudi su prestali razgovarati. Prasnuo 
je jedan revolverski hitac. Čovjek se brzo vratio. 
Kandžije su pucnule, praporci veselo zazvečali, a 

saone pojurile dalje utrenikom: — ali Buck je znao, 
kao i svi drugi psi, šta se dogodilo tamo za zavojem 
rijeke .. . 

V 

MUKE SNJEŽNOGA PUTA 

T rideset dana nakon odlaska iz Dawsona, pošta 
je s Buckom na čelu stigla u Skaguayu. Bili su 
svi u jadnom stanju, izmučeni i premoreni. Buckovih 
stotinu i četrdeset funti srozalo se na sto i petnaest. 
Ostali njegovi drugovi, premda lakši, relativno su 
još više izgubili na težini od njega. Zločesti Pike, 
koji je prije često uspješno znao varati gradeći se, 
da je ranjen u nogu, sad je uistinu šepesao. I Sol- 
leks je šepesao, a Dub imao veliku ranu na leđima. 

Svi su bili strašno izranjeni na nogama. Ela¬ 
stični mišići im nestali. Noge im se teško spuštale, 
savijajući se- pod tijelom i podvostručujući napore 
dnevnog puta. Bijahu smrtno izmoreni. Ali nije to 
bila umornost, koja dolazi od kratkoga, no jakog 
napora, od kojega se može oporaviti stvorenje za 
par sati; bijaše to samrtna premorenost, posljedica 
polaganog i trajnog napora kroz više mjeseci rabote. 
Nije tu bilo više nikakve pričuvne snage. Sve je 
bilo utrošeno do posljednjeg ostatka. Svaka mišica, 
svaka žila, svaka stanica, sve bijaše izmoreno, na 
smrt izmoreno. A bilo je to prirodno. U manje od 
pet mjeseci prevalili su dvadeset i pet stotina milja, 
a za posljednih osamnaest stotina samo su se osam 
dana odmarali. Kad su stigli u Skaguayu, bili su 
pri kraju snage. Jedva su se vukli na nogama, pola¬ 
gano tegleći saone. 

— No, hajde, jadnici! — gonio ih je vozar, 
dok su se vukli kroz glavnu ulicu Skaguaye. — Na 
koncu smo. Sada ćemo se dugo odmarati. Dakako, 
lijepo ćemo se odmarati. 

Vozari su doista očekivali, da će biti tu duži 
odmor. I oni sami su prevalili dvanaest stotina milja 

samo sa dva dana odmora, pa su i po naravi stvari 
i po pravu zaslužili, da sad malo planduju. Ali 
toliko je ljudi navalilo na Klondike, i toliko je bilo 
ljubovca, žena i svojte, da ih je već opet čekalo 
brdo pošte; a bilo je tu i službenih naloga. Svježi 
psi s Hudson-Baya imali su da izmijene one sasvim 
nemoćne. Tih se valjalo riješiti, a kako život pasa 
vrijedi vrlo malo naspram dolara, prodavali su ih 
u bescijenu. 

Prošla su tri dana, za koja su Buck i njegovi 
drugovi tek pravo osjetili, kako su zbilja umorni i 
slabi. Onda u zoru četvrtoga dana dođu dva čovje¬ 
ka, preko iz Unije, i kupe ih zajedno s opremom za 
par dolara. Ljudi su se među sobom nazivali »Hal« 
i »Charles«. Charles bijaše srednjih godina, bjelo- 
putan, slabih i vodenastih očiju i borbeno zafitiljenih 
brkova, koji su skrivali mlohave usne. Hal bijaše 
momče od devetnaest-dvadeset godina s velikim 
Coltovim revolverom i lovačkim nožem za pašom, 
koji je bio načičkan nabojima. Taj pojas bijaše naj- 
karakterističnije na njemu. Otkrivao je njegovu 
ranjavost — plahu i neizrecivu ranjavost. Oba čo¬ 
vjeka nikako nisu spadala u taj kraj i niko ne bi 
mogao riješiti tajnu, zašto su došli na taj pusto¬ 
lovni Sjever. 

Buck je čuo cjenkanje, vidio, kako su ti ljudi 
dali novaca vladinom agentu i znao odmah da su 
Škoćanin i ostali gončini zauvijek otišli iz njegova 
života za Perraultom i Franpoisom i ostalima, koji 
su otišli još prije. Kad su povezli njega i njegove 
drugove u logor novih vlasnika, Buck je ugledao 
jedne saone, napola složeni šator, neoprane zdjele, 
sve u najvećem neredu; ugledao je također i jednu 
ženu. Muškarci su je zvali »Mercedes«. Bila je 
Charlesova žena i Halova sestra — svi skupa 
divna obitelj. 

Buck ih je znalački promatrao, dok su raspre- 
mali čador i tovarili saone. Po njihovim kretnjama 
se vidjelo, da troše mnogo snage, ali da rade bez; 

ikakve metode. Čador su smotali u nespretni za¬ 
vežljaj, tri puta veći nego što bi trebao da bude. 
Limeno posuđe pospremili su neoprano. Mercedes 
je neprestano bila muškarcima na smetnju, a ne¬ 
prestanim svojim pripovijedanjem očito dijelila sa¬ 
vjete i prigovore. 

Kad su stavili zavežljaj s odjećom na prednji 
dio saona, ona im predloži, da ga stave straga; a 
kad su ga stavili straga i prekrili s nekoliko drugih 
zavežljaja, otkrila je ona nekoliko zaboravljenih 
stvari, koje trebalo spremiti baš u tu vreću, tako 
da se opet sve moralo istovariti. 

Iz susjednoga čadora došla su tri čovjeka i 
promatrala, smijući se i namigujući jedan drugome. 

— No vi vučete sa sobom lijepu prtljagu, — 
reče jedan od njih; — neću da se baš miješam u 
vaše poslove, ali ja ne bih na vašem mjestu vucario 
sa sobom taj. čador. 

— Šta vam ne pada na um! — klikne Merce¬ 
des, uhvativši se afektirano rukama za glavu. — 
Kako bih ja uopće mogla živjeti bez takvog čadora? 

— Već je skoro proljeće i neće više biti stu¬ 
deno, — odvrati čovjek. 

Ali ona odlučno odmahne glavom i Charles i 
Hal stave još posljednju svoju kramariju na vrh 
tovara. 

— Mislite li, da će ići? — upita jedan od 
gledalaca. 

— A zašto ne bi išlo? — uzvrati Charles pri¬ 
lično otresito. 

— Pa ništa, ništa, — primijeti smjesta pomir¬ 
ljivo čovjek. — Samo sam se čudio. Čini mi se, da 
će biti malo preteško. 

Charles okrene leđa i pograbi uzde, kako je 
najbolje umio, što naravski nije bilo ni iz daleka 
dobro. 

— Naravski, psi mogu s lakoćom vući takvu 
gromadu po vas dan, — potvrdi drugi gledalac. 

— Sigurno, — reče Hal s ledenom udvornošću, 
uhvativši jednom rukom polugu za upravljanje sao- 
nama, a drugom mahnuvši bičem. — Napred! — 
klikne. — Napred! 

Psi skoče i upru o prsno remenje, potežući par 
časaka, a onda popuste. Nisu mogli da maknu saone 
s mjesta. 

— Lijene mrcine, no ja ću im pokazati, — 
vikne on pripravivši se da ih počne lupati bičem. 

Ali se u to uplete Mercedes. 

— Ah, Hal, nemoj, — klikne, pograbivši njegov 
bič i kušajući mu ga oteti. — Jadne životinje! Moraš 
mi obećati, da nećeš biti s njima grub na putu, jer 
ja inače neću poći ni koraka dalje. 

— No ti mi se baš razumiješ u pse, — otrese 
se brat na nju. — Pusti me samo na miru! Velim ti: 
lijene su to mrcine, i treba im dobro namazati leđa, 
dok ih makneš s mjesta. Tako treba s njima. Pitaj, 
koga te volja. Eno one ljude. 

Mercedes umolno pogleda prema tim ljudima, 
a na lijepom joj se licu doista zamjećivalo gnušanje 
pred boli. 

— Slabi su kao sjene, ako već hoćete da znate, 

_ dođe odgovor od jednog gledaoca. — Snaga ih 

je sva izdala, eto pa to je. Treba da otpočinu. 

— Do sto vragova s počivanjem! — opsuje 
golobradi Hal; a Mercedes, čuvši kletvu, samo uz¬ 
dahne. 

Ali bila je ipak porodično stvorenje i ona 
smjesta istupi na obranu svoga brata. 

— Ne osvrći se na ono, što veli taj čovjek, — 
dobaci mu ona. — Goniš naše pse, pa čini, što mi¬ 
sliš, da je najbolje. 

I opet Halov bič ošine pse. Oni se upru o prsno 
remenje, zariju noge u tvrdi snijeg, sasvim se prižmu 
k njemu, napevši svu svoju snagu. Ali saone su sta¬ 
jale kao da su usidrene. Nakon dva uzaludna poku¬ 
šaja, psi su stajali sasvim zadahtani. Bič je divlje 
fićukao, kad Mercedes opet istupi. Ona poklekne 

do Bucka, sa suzama u očima, i ovije mu ruke oko 
vrata. 

— Dragi, dragi jađniče, — stala je sažalno 
naricati; — ali zašto ne povučeš snažnije . .. onda 
te ne bi tukli. 

Buck je nije volio, ali se osjećao suviše pe- 
čalno, da bi joj se mogao oduprijeti, uzevši i to kao 
dio dnevne jadne rabote. 

Jedan gledalac, koji je do toga časa stiskao 
zube, da ne plane, nije mogao više izdržati, nego 
vikne: 

— Deveta mi je briga, šta će biti s vama, ali 
radi pasa hoću da vam kažem, da im možete uvelike 
pomoći pomaknuvši saone. Ta primrzle su vam se 
uz snijeg. Uprite svom snagom o kormansku polugu, 
desno pa lijevo, da izvučete saone iz leda. 

Učine treći pokušaj i ovoga puta, poslušavši 
savjet, uspije Halu da izbije van saone, koje su se 
bile primrzle uz snijeg. Prenatrpane i glomazne 
saone jurnu napred, jer su Buck i drugovi očajno 
vukli pod kišom batina. Neko stotinu yardi dalje 
staza je zaokretala i strmo se spuštala u glavnu 
ulicu. Tu je trebalo vanredno iskusnog čovjeka, da 
održi u ravnoteži pretovarene saone, a Hal nije bio 
takav čovjek. Kad su zaokrenuti, na zavoju saone 
se prevale prosuvši polovicu tereta kroz rijetka 
užeta. Psi se nisu dali zaustaviti. Olakšane saone 
kotrljale se prevaljene za njima. Bili su bijesni radi 
lošeg postupka i nepravednog tovara. Buck je kao* 
poludio. Nagnao je u trk, a cijela sprega za njim. 
Hal je vikao: »Stoj! Stoj!« ali se oni nisu na nj 
osvrtali. On se spotakne i pane. Prevaljene saone 
jurnu ulicom prosipljući svuda naokolo ostatke to¬ 
vara uz grohotan smijeh stanovnika Skaguaye. 

Milosrdni građani pohvatali su pse i pokupili 
razasute stvari. Također su dali savjete. Polovicu 
tereta i dva puta toliko pasa treba, ako misle do¬ 
prijeti do Dawsona, tako su im rekli. Hal, njegova 
sestra i šurjak, zlovoljno su slušali pospremajući 

ćador i nabacane stvari. Najviše su se ljudi smijali 
limenim konzervama, jer konzervna hrana na du¬ 
gačkom nordijskom putu bijaše nemoguća stvar. 

Treba da još povezu hotelske prostirače«, — pri¬ 
mijeti jedan podrugljivac. Polovica od svega toga, 
što vozite, biće vam previše. Bacite do vraga taj ča- 
dor i sve te tanjure, — jer ko će i kako će ih uopće 
prati na putu? Za Boga miloga, zar mislite da putu¬ 
jete u Pullmanovom vagonu?« 

I tako je išlo neumolno odbacivanje svega su¬ 
višnoga. Mercedes je stala plakati, kad je morala 
otvoriti sanduke i bacati van svoje haljine. Plakala 
je i naricala generalno, a nad svakom stvari još i 
napose. Sjedeći na tlu, obujmila je koljena rukama 
i jecala naginjući se napred i natrag. Tvrdila je sve¬ 
udilj, da ne ide ni koraka dalje, ni za deset Charlesa. 
Zaklinjala je sve i svakoga, ali konačno otrla oči i 
stala odabirati stvari, koje su joj bile doista po¬ 
trebne. I u svom žaru, svršivši sa svojim stvarima, 
stala je razmatrati stvari i svojih muškaraca, pro¬ 
šavši kroz njih poput tornada. 

Kad se to svršilo, prtljaga je doduše spala na 
polovicu, ali je još uvijek bila obilata. Charles i Hal 
izašli su pod veće van i kupili još sest pasa. Tako je 
sprega pored šestorice iz stare družbe, te Teeka i 
Kaona, vučjaka kupljenih u Rink Rapidsu za vri¬ 
jeme rekordnoga puta, ponarastao na četrnaest pasa. 
Ali ti novi psi, premda odmoreni, nisu puno vrijedili. 
Tri su bili kratkodlaki lovački psi, jedan bijaše new- 
foundlanac, a dva neodređene pasmine. Ti došljaci 
čini se, da se nisu ni u što razumjeli. Buck i njegovi 
drugovi gledali ih preko ramena, i premda ih je brzo 
naučio, gdje im je mjesto i što ne smiju činiti, nije 
mu uspjelo da ih nauči, što im valja činiti. Posao im 
uopće nije prijao. Osim dva psa bez prave pasmine, 
svi su bili kao začuđeni i poraženi neobičnom divljom 
okolinom, u koroj su se našli i zlim postupkom, na 
koji su naišli. 

S tim beznadnim i izgubljenim došljacima, sa 
starom spregom, iznurenom zbog puta od dva¬ 
deset i pet stotina milja neprekidnoga puta izgledi 
u budućnost nisu bili baš povoljni. Međutim, oba 
muškarca bila su sasvim dobre volje. A osim toga 
bijahu i ponosni. Pa kod njih je sve na veliko, eto 
imaju četrnaest pasa. Vidjeli su, kako druge saone 
odlaze za Dawson i kako se vraćaju iz Dawsona, ali 
nikad nisu vidjeli saona sa četrnaest pasa. Međutim 
u samoj naravi putovanja po dalekom sjeveru bio 
je i uzrok, zašto nije nikad četrnaest pasa vuklo 
jedne saone, naime zato, jer jedne saone nisu mogle 
vući hranu za četrnaest pasa. Ali Charles i Hal nisu 
imali o tom ni pojma. Oni su izradili cijelo puto¬ 
vanje s olovkom na papiru: toliko otpada na jed¬ 
noga psa, toliko pasa, toliko dana i stvar je svršena. 
Mercedes je preko njihovih ramena gledala te račune 
i klimala glavom kao da sve razumije, jer je sve 
bilo tako jednostavno. 

Kasno slijedećega jutra, Buck je poveo ulicom 
dugačku spregu. Nije bilo ništa živahno ni u njemu, 
ni u njegovim drugovima. Bijahu svi smrtno izmo¬ 
reni. Četiri puta je prevalio put između Salt-Watera 
i Dawsona, i saznanje, da izmučen i nemoćan još 
jednom krene na isti put, sve ga je više ogorčavalo. 
Nije sa svim svojim srcem bio kod posla, a tako je 
bilo sa svim drugim psima. Došljaci bijahu plašljivi 
i zastrašeni, a stari bez pouzdanja u svoje gospo¬ 
dare. 

Buck je nejasno osjećao, da se ne smije osla¬ 
njati na one muškarce i onu ženu. Nisu ništa znali, 
kako valja raditi, a kako su dani prolazili, postajalo 
je očito, da ne umiju ništa ni naučiti. Bili su ne¬ 
marni u svemu, bez reda i zapta. Trebali bi pola 
noći, da udare logor, a pola zore, da ga dignu, a 
saone su tovarili tako aljkavo, da bi cijeli dan pro¬ 
tekao u zaustavljanjima i popravljanju tovara. Kat¬ 
kad ne bi prevalili dnevno ni deset milja. Katkad 
pak uopće ne bi krenuli s mjesta. A nikad ne bi pre- 

valili ni pola puta, koji bi prevalili iskusni ljudi na 
njihom mjestu. 

Bilo je neizbježivo, da će im jednoga dana po- 
nestati hrane za pse. Ali oni su još to požurili pre¬ 
obilnim porcijama ispočetka, približujući tako dan, 
kad će započeti nestašica hrane. Novi psi, probava 
kojih nije bila izvježbana kroničnim gladom, da pot¬ 
puno iskoriste hranu, bili su silno proždrljivi. A 
kad su, osim toga, izmoreni vučjaci slabo vukli, Hal 
zaključi, da su dosadašnje porcije bile premalene. 
On ih podvostruči. A kao kruna svemu, kad Mer¬ 
cedes sa suzama u očima i drhtajem u grlu ne bi 
mogla nagovoriti brata da dade psima još više, sama 
bi krala iz vreće sušenu ribu i davala je psima. Ali 
Bucku i vučjacima nije trebalo više hrane, već od¬ 
mora. I premda su slabo napredovali, teški tovar 
ozbiljno je podgrizao njihovu snagu. 

Onda je nadošla nestašica hrane. Hal je jed¬ 
noga dana došao do konstatacije, da je potrošio već 
polovicu krme za pse, a da je prevaljena samo četvr¬ 
tina puta, i dalje da se za nikakve novce ne može 
nabaviti nigdje nova krma. Tako je smanjio i pri¬ 
jašnje običajne obroke i pokušao povećati dnevni 
put. Pomagali su mu u tome sestra i svak; ali ih je 
u tom sprečavala teška prtljaga i vlastita nespret¬ 
nost. Jednostavna bijaše stvar dati psima manje 
hrane; ali je bilo nemoguće nagnati pse, da brže 
odmiču, kad sami poradi vlastite nesposobnosti ne 
bi znali ranije u zoru da krenu i da tako produže 
put. Ne samo da nisu znali upravljati psima, već 
nisu ni sami znali, kako valja raditi. 

Prvi je postradao Dub. Premda je uvijek bio 
nespretan kradljivac, kojega su vazda uhvatili i iz- 
devetali, ipak je uza sve to bio vjeran radnik. Po¬ 
vrijeđena lopatica bez njege i bez odmora svakim 
danom mu je sve više pogoršavala stanje, tako da 
ga je na koncu Hal ustrijelio iz svojega velikog 
Colt-revolvera. Na dalekom sjeveru postoji krila¬ 
tica, da psi-došljaci umiru od porcije hrane, koja 

je dovoljna vučjacima, pa je tako tih šest pasa 
došljaka u Buckovom teamu moralo uginuti kraj 
polovice vučjačkih porcija. Najprije je otišao new- 
foundlandac, onda lovački psi, a držala se samo još 
dva, ali se i kod njih vidjelo, da su im kucnuli po¬ 
sljednji časovi. 

Međutim su sva skladnost i manire ljudi s juga 
otpale s njihovih gospodara. Lišeno cara i romantike, 
putovanje po Arktiku postalo je za njih pregrubom 
zbiljom. Mercedes nije više plakala nad psima, jer 
je bila i suviše zabavljena plačem nad samom sobom 
i svađom sa svojim mužem i bratom. Svađa bijaše 
još jedina stvar, od koje se nisu umorili. Ta raz- 
dražljivost bijaše posljedica njihovog jada, koji je 
sve više rastao i podvostručavao se. Ona divna 
strpljivost, koju ljudi stječu putujući sjeverom, sve 
je to njima ostalo nepoznato. Nisu imali sklonosti 
za takvu strpljivost. Bijahu ranjavi i iznureni: mi¬ 
šići su ih boljeli, i srce ih je boljelo; i radi svega 
toga postali su oštri na jeziku, a teške psovke bile 
su im prve na ustima u zoru i posljednje naveče. 

Charles i Hal grizli su se među sobom, kad god 
bi im Mercedes pružala priliku. Svaki je od njih 
bio uvjeren, da on najteže radi, i nijedan od njih ne 
bi se žacao, da to svoje uvjerenje izrazi svakom 
zgodnom prilikom. Katkad bi Mercedes stala na 
stranu svoga muža, katkad pak na bratovu. Poslje¬ 
dica bijaše tada divna i beskrajna obiteljska svađa. 
Započevši parbu o tome, ko da naši ječe par koma¬ 
dića drva za vatru (koja se parba ticala samo Char- 
lesa i Hala), ubrzo se u kavgu upleo ostatak obi¬ 
telji: očevi, majke, ujaci, ostali rođaci, ljudi, koji 
su bili tisuće milja daleko, a neki od njih i mrtvi. 
Teško je bilo shvatiti, kakvu su vezu imali Halovi 
pogledi na umjetnost ili pak način govora brata nje¬ 
gove majke sa sječom par komadića drva; uza sve 
to svađa bi uvijek s njegove strane pošla tim prav¬ 
cem, kao i pravcem Ćharlesovih političkih nazora, 
A da je pak jezičavost Charlesove sestre važna kod 

loženja vatre na Yukonu, to je očito bilo jasno samo 
Mercedes, koja se potanko izjavljivala o tom važnom 
predmetu, kao i o nekim drugim nelijepim crtama 
obitelji njezinoga muža. Međutim, vatra bi ostala 
nenaložena, logor nepodignut, a psi nenahranjeni. 

Još bijaše jedan jad, koji je morio Mercedes 

— jad njezinoga spola. Bila je lijepa i nježna i 
s njom se uvijek postupalo kavalirski. Ali sadašnji 
postupak njezinog brata i muža bijaše daleko od 
svake kavalirštine. Već joj je prešlo u krv, da bude 
uvijek slaba i nemoćna. A njima je već bilo toga 
vrh glave. I s tim svojim osebinama ona im je činila 
život upravo nesnosnim. Nije se više brinula za pse, 
a kako je bila umorna i prehlađena, zahtijevala je, 
da je uvijek voze na saonama. Bila je lijepa i nježna 

— ali i teška sto i dvadeset funti — a to bijaše 
kobna ona slamka na teretu, koji su morali vući 
slabi i izgladnjeli psi. Dala se voziti tako nekoliko 
dana, dok nisu psi pali, a saone stale. Charles i Hal 
zaklinjali su je neka siđe i pođe pješice, prijetili 
joj, a ona samo plakala i nebo zazivala u pomoć 
zbog njihovih grubijanština. 

Jednom prilikom su je rukama na silu skinuli 
sa saona. Ali nikad više nisu to ponovili. Ona se 
spustila i sjela na mjestu poput razmaženoga prkos¬ 
nog djeteta. Krenuli su dalje, a ona ni da bi se 
makla s mjesta. Pošto su tako prevalili tri milje, 
skinuli su teret sa saona, vratili se po nju i rukama 
je prenijeli na saone. 

Sred svih tih svojih jada još su bili i nemilo¬ 
srdni prema psima. Hal je imao teoriju, da se treba 
u zlu očeličiti, ali ju je primjenjivao samo kod dru¬ 
gih. Stao je propovijedati sestri i svaku. Ne uspjevši 
kod njih, stao je naučati pse batinom. U Five Fin- 
gersu nestalo im je krme za pse, a jedan stari krezubi 
kramar ponudio im je na prodaju par funti smrznu¬ 
tih konjskih koža, koje je bio voljan dati za Coltov 
revolver. Ali je ta koža bila slaba naknada za hra¬ 

nu, jer su je bili oderali s lipsalih konja još prije 
šest mjeseci. Ovako smrznuta više je naličila na 
komade galvaniziranoga željeza, a kad bi je pas 
sažvatao, rastopila bi se u tanke i nehranjive kožne 
niti i masu neprobavljive dlake. 

I uza sve to Buck se vukao na čelu svoje čete 
kao u avetinskom snu. Teglio je, kad je mogao, a 
kad više nije mogao, srušio bi se i ostao ležeći, dok 
ga udarci kandžije ili kijače ne bi opet osovili na 
noge. Lijepo njegovo krzno izgubilo je svu gustoću 
i sjaj. Dlake mu visjele, olinjale ili zalijepljene 
krvlju tamo, gdje bi ga pogodila Halova batina. Mi¬ 
šice mu se pretvorile u čvorave uzice, mesa je bilo 
nestalo, tako da se svako rebro, svaka kost jasno 
razabirala kroz praznu smežuranu kožu. Sve to bi¬ 
jaše očajno, ali Buckovo srce još nije bilo slomljeno. 
U svojoj velikoj bijedi postali su sasvim neosjetljivi 
za ugrize kandžije i udarce kijače. Bol batina bijaše 
nejasna i daleka, baš kao što im se stvari, koje su 
im oči gledale i uši čule, činile nejasnima i dalekima. 
Pretvorili se u vreće kostiju, u kojima su još slabo 
palucale iskrice života. Kad bi stali, smjesta bi 
onako upregnuti legli kao mrtvi, a iskra se mračila i 
blijedila kao da se gasi... A kad bi se na njih spu¬ 
stila kandžija ili batina, iskra bi slabo sijevnula, 
oni se mučno osovili na noge i krenuli dalje. 

Došao je dan, kad je dobroćudni Billee pao ne 
mogavši se više osoviti. Kako je Hal prodao revol¬ 
ver, uzeo je sjekiru i njom raskolio Billee-u glavu, 
a onda izrezao lešinu iz sprege i odvukao na stranu. 
Buck je sve to vidio, sve su to vidjeli i njegovi dru¬ 
govi, znajući, da im se ista sudbina sve više pribli¬ 
žava. Slijedećega dana došao je red na Kaona, 
tako da ih je u svemu još preostalo pet. 

Joe je već bio previše iznemogao, a da bi bio 
zloban; Pike opet ohromio i izranjen, samo napola 
pri svijesti; jednooki Solleks jedini je još ostao uvi¬ 
jek vjeran radu i teglenju, žaleći samo, što mu je 
preostalo tako malo snage za rad; Teek još nikad 


125 






nije tako daleko putovao na sjever, pa je bio izne¬ 
mogao još više od ostalih, jer bijaše novak; i Buck, 
još uvijek na čelu sprege, ali više ne držeći disci¬ 
plinu, niti je ne namećući, napola slijep od umor- 
nosti, tek njuhom i nejasnim opipom nogu držao se 
puta. 

Bilo je divno proljetno vrijeme, ali ni psi ni 
ljudi ga nisu zamjećivali. Svaki dan je sunce ranije 
izlazilo, a kasnije zalazilo. Svitalo je već oko treće 
ure izjutra, a suton se skanjivao do devete pod 
veće. Cijeli dan je sijalo sunce. Aventinska zimska 
tišina ustupila je mjesto velikom proljetnom mrmo- 
ru probuđenog života. Taj mrmor se dizao iz cijele 
zemlje, pune naslade života. Dolazio je od bića, koja 
su opet oživjela i stala se micati, stvari, koje su bile 
kanda mrtve, koje se nisu ni makle za dugih mje¬ 
seci studeni. Sokovi su stali kolati u drveću. Grmlje 
se već obasipalo pupoljcima. Javljale se nove pru¬ 
ge zelenila. Noću se već javljali i cvrčci, a danju 
sve, što se micalo i plazilo, hitilo je na sunce. Droz- 
dovi su stali lupkati i cvrkutati po šumi. Vjeverice 
su ciktale, ptice pjevale, a u zraku javljale se selice, 
navješćujući veliku promjenu. 

Sa svakog humka dolazio je žubor vode, glaz¬ 
ba nevidljivih slapova. Sve se topilo, ronilo, upijalo. 
Yukon se napinjao, da slomi led, koji ga je još 
držao sapeta. Izjedao ga odozdo, dok ga je sunce 
izjedalo odozgo. Javljale se zračne šupljike u ledu, 
veće i manje raspukline, a na pojedinim mjestima 
pokazivala se već uz obalu i živa voda. A sred svega 
tog praskanja, trzanja, kucanja probuđenog života 
pod žarkim suncem i kroz tiho uzdisanje povjetarca, 
poput hodočasnika k smrti, probijala se dva muš¬ 
karca, jedna žena i psi. . . 

Psi su posrtali, Mercedes plakala i sjedila na 
saonama, Hal neprestance kleo, a Charles naokolo 
bludio očima, i tako su jednoga dana nabasali u lo¬ 
gor John Thorntona na ušću White Rivera. Kad su 
stali, psi se samo srušili, kao da ih je povalila tre¬ 

nutna smrt. Mercedes si je brisala oči i gledala John 
Thorntona. Charles je sjeo vrlo polagano i bolno, 
jer su mu sva uda bila kao ukočena. Hal je poveo 
razgovor, dok je John Thornton baš dovršavao 
držak za sjekiru iz komada brezova drveta. Rezuc- 
kao je i slušao, dajući kratke odgovore i kad su ga 
upitali, općenite savjete. Poznao je svoje ljude i 
davao savjete znajući, da ih se neće držati. 

— Kazali su nam, da nećemo doprijeti ni do 
White Rivera, pa ipak smo tu, — odvratio je Hal na 
Thorntonovo upozorenje, da nije probitačno puto¬ 
vati dalje preko leda, koji je počeo pucati. A u nje¬ 
govim riječima se razabirao neki podrugljivi triumf. 

— I kazali su vam pravo, — odvrati John 
Thornton. — Dno ledenoga puta se već počelo lo¬ 
miti. Samo lude sa slijepom srećom mogu da idu. 
Velim vam otvoreno, da ne bih nosio svoju kožu na 
pazar po tom ledu za sve zlato Alaske. 

— To je valjda zato, jer niste luda, — reče 
Hal. — Ali ćemo mi ipak produžiti put u Dawson. 
I on pograbi svoj bič. »Na noge, Buck! Hajde! 
Napred!« 

Thornton je dalje rezuckao. Znao je, da je 
zališan posao stupiti između luđaka i njegovog lu¬ 
dila: dva ili tri luđaka više ili manje neće poreme¬ 
titi poretka stvari. 

Ali se sprega nije digla na zapovijed. Daleko 
su bili oni dani, kad su je mogli batinama dići. 
Kandžija je nemilosrdno udarala uzduž i popreko. 
John Thornton stisne zube: Solleks je prvi dopuzao 
do njegovih nogu. Za njim Teek. Onda Joe, cvileći 
od bola. Pike se bolno stezao. Dva puta se srušio, 
kad se već napola pridigao, a ustao tek nakon tre¬ 
ćeg pokušaja. Buck uopće nije ni pokušao. Nepo¬ 
mično je ležao tamo, gdje je pao. Kandžija je samo 
fićukala po njemu, ali on ni da bi zacvilio, niti se 
opirao. Nekoliko se puta Thornton trgnuo, da reče 
riječ, ali svaki put se predomislio. Oči mu zasuzile, 

a kako je bičevanje dalje trajalo, ustao je i stao 
neodlučno šetati gore-dolje. 

Bilo je to prvi put, što je Bucku uspjelo raz¬ 
bjesniti Hala. Promišljeno je Hal odbacio kandžiju 
i pograbio kijaču. Ali Buck se nije micao ni pod ki¬ 
šom teških udaraca, koji su se rušili na njega. Kao 
i njegovi ostali drugovi, imao je još snage da se pri¬ 
digne na noge, ali protivno od njih, odlučio je, da 
ne ustane. Imao je neku nejasnu slutnju, kad su se 
popeli na obalu i ova ga nije nikako htjela ostaviti. 
Kroz ispucani i tanki led, koji je osjećao pod no¬ 
gama posljednjih dana, kao da je naslutio blizu 
nesreću tamo na ledu, kuda ga njegov gospodar 
hoće potjerati. Nije se htio ni maknuti. Toliko je 
već prepatio i tako je daleko došao, da ga udarci 
nisu jako ni boljeli. A kad su se dalje rušili na nje¬ 
ga, iskra života u njemu sjevne i stane gasnuti. 
Umalo da se nije ugasla. Osjećao se neobično bešćut- 
nim. Zamjećivao je kao iz velike daljine, da ga biju. 
Izgubio je posljednji osjećaj bola. Nije više ništa 
osjećao, premda je mogao sasvim slabo čuti udarce 
kijače o svoje tijelo. Ali to više nije bilo njegovo 
tijelo — tako mu se činilo dalekim. 

A onda, iznenada, bez opomene, s pokličem, 
koji bijaše više sličan kriču kakve životinje, John 
Thornton nasrne na čovjeka, koji je mahao kijačom. 
Hal je zateturao natrag kao da ga je oborilo deblo, 
Mercedes je ciknula. Charles je pozorno pogledao, 
protr’o si vodene oči, ali se nije ni makao radi svoje 
ukočenosti. 

John Thornton stane iznad Bucka, boreći se da 
se svlada, suviše razgnjevljen, a da bi mogao izustiti 
riječ. Napokon mu pođe za rukom, da prigušenim 
glasom rekne. 

— Ako još jednom udarite toga psa, ubiću vas! 

— Pas je moj, — odvrati Hal brišući si krv iz 
usta i istupivši opet. 

— Izmičite mi s puta, ili ću vas nožem. Idem 
u Dawson. 

Thornton stade između njega i Bucka, ne po¬ 
kazujući ni najmanje namjere, da mu se ukloni 
s puta. Hal povuče svoj dugački lovački nož. Merce¬ 
des stane cičati, plakati, smijati se, otkrivajući svu 
kaotičnu mješavinu histerije. Thornton udari drve- 
tom Hala po ruci, a nož ispane na zemlju. I još 
jednom ga udari, kad je pokušao da digne nož. A 
onda skoči, podigne ga sam i sa dva zamaha odreže 
Bućkovo remenje. 

Hal nije imao volje ni za kakvu borbu. Uosta¬ 
lom, imao je pune ruke posla sa svojom sestrom, a 
Buck je i onako bio blizu smrti i bez ikakve vrijed¬ 
nosti za daljnji put. I par časaka kasnije krenuli su 
s obale dolje na rijeku. Buck ih je čuo, kako odlaze 
i pridigao glavu, da vidi. 

Pike je vodio, Solleks bio tik saona, a između 
njih Joe i Teek. Kolebavo se vukli. Mercedes je 
ležala na natovarenim saonama. Hal je vodio saone, 
a Charles se vukao za njima. 

Dok ih je Buck promatrao, Thornton je klekao 
kraj njega i svojim grubim, ali blagim rukama pipa¬ 
jući, stao mu pretraživati slomljene kosti. Ali ubrzo 
je otkrio samo rane i strašnu izmršavljelost; saone 
su međutim već bile odmakle četvrt milje. Pas i čo¬ 
vjek promatrali ih, kako puzaju po ledu. Najednom 
ugledaju, kako im se stražnji dio provalio, kao u 
pukotinu, a poluga za upravljanje, zajedno s Halom, 
skočila u zrak. Do ušiju im dopre Mercedesin krič. 
Vidjeli su, kako se Charles okrenuo i učinio korak, 
da ustukne natrag i kako je onda cijela jedna ploča 
leda popustila, a ljudi i psi nestali. Vidjela se još 
samo razjapljena rupa. Led se na rijeci bio pro¬ 
lomio. 

John Thornton i Buck se pogledaju. 

— Jadna moja lijepa životinjo! — reče John 
Thornton, a Buck mu stane lizati ruku. 


Z. B. 480. 

VI 




IZ LJUBAVI PREMA ČOVJEKU 

K ad se John Thorntonu zamrzle noge prošlog 
prosinca, njegovi su mu drugovi našli udobno 
sklonište i ostavili ga tamo, da se oporavi, a sami 
krenuli uz rijeku po građevno drvo za Dawson. Kad 
je John spasio Bucka, još je uvijek malo šepesao, 
ali kako je vrijeme postajalo sve toplije, prestalo je 
i to. I tu, počivajući na obali rijeke za dugih pro¬ 
ljetnih dana, promatrajući vodu kako teče, lijeno 
slušajući pjev ptica i zuj prirode, Buck je pomalo 
zadobio natrag svoju snagu. 

Odmor uvijek dolazi dobro nakon puta od tri 
tisuće milja, i valja priznati, da se Buck za vrijeme, 
dok su mu rane cijelile, dobrano ulijenio; mišići mu 
ponovo nabrekli, a meso mu opet stalo prekrivati 
kosti. Uostalom, svi su oni ljenčarili, — Buck, John 
Thornton, Skeet i Nig — čekajući, da dođe po njih 
splav i da ih odveze u Dawson. Skeet bijaše mala 
škotska kujica, koja se rano sprijateljila s Buckom, 
koji onako napola mrtav, nije mogao da se suprot¬ 
stavi njezinim prvim udvaranjima. Imala je neke 
liječničke navike, koje više puta nalazimo kod pasa; 
i kao što mačka pere svoje mačiće, tako je ona prala 
i čistila Buckove rane. Redovno, svakog jutra, pošto 
je svršila svoj doručak, ona bi obavila taj posao, 
koji si je sama zadala, dok nije on i njezine usluge 
stao gledati istim očima kao i Thorntonove. Nig, 
također prijateljski raspoložen, premda malo više 
povučen, bijaše velik crni pas, napola ovčar, napola 
lovački pas, nasmijanih očiju i bezgranično dobre 
ćudi. 

Na Buckovo veliko iznenađenje, ti psi nisu 
gajili nikakve ljubomore spram njega. I oni su dije¬ 
lili dobrotu i širokogrudnost John Thorntona. Kad se 
Buck ojačao, nagnali su ga u različite smiješne igre, 

kojima se često ni sam Thornton nije mogao oteti: i 
na taj je način Buck kroz svoju bolest i oporavak 
ušao u nov život. Po prvi put osjetio je ljubav, pravu 
strastvenu ljubav. Toga nije nikad bio iskusio ni kod 
suca Millera tamo u sunčanoj' Dolini Svete Klare. 

Kad je lovio i trčao sa sučevim sinovima, bilo 
je to neko radno drugarstvo; sa sučevim unucima 
neka vrst pompoznoga stražarenja, a sa samim 
sucem odmjereno i dostojanstveno prijateljstvo. Ali 
ljubav bijaše grozničavost i vatra, bijaše oboža¬ 
vanje, bijaše ludilo, a sve je to u njemu probudio 
John Thornton. 

Taj čovjek mu je spasio život, što svakako 
mnogo znači, ali je osim toga on bio idealan gospo¬ 
dar. Drugi su se ljudi brinuli za svoje pse iz osjećaja 
dužnosti i radi svoje koristi; on se pak brinuo za 
njihovo blagostanje kao da su njegova rođena djeca, 
jer drugačije nije mogao. A osim toga još nešto. 
Nikad nije zaboravljao prijazan pozdrav ili dobru 
riječ, a sjesti kraj njih i dugo razgovarati bijaše 
za nj isto tako užitak kao i za njih. Znao bi čvrsto 
pograbiti rukama Buckovu glavu, položiti svoju na 
nju, ili valjuškati ga amo-tamo, krsteći ga koje¬ 
kakvim imenima, koja su za Bucka bila sve nazivi 
od milja. Buck nije poznavao veće radosti od takvog 
grubog zagrljaja, a kod svakog zamaha činilo mu se, 
da će mu srce iskočiti iz grudi, tako bi ga obuzeo 
ushit. A kad bi ga gospodar ispustio, pas bi skočio 
na noge, nasmijan, rječitih očiju, dok bi mu u grlu 
podrhtavali neizrecivi zvuci. Kad bi tako zastao ne¬ 
pomičan, John Thornton bi uvijek kliknuo: »Do sto 
đavola, ti sve umiješ, samo ne govoriti!« 

Buck je poznavao jednu vrst milovanja, koja 
je graničila s ranavanjem. Često bi ščepao Thorn- 
tonovu ruku gubicom i tako je stiskao, da bi još 
dugo vremena ostao na mesu utisak njegovih zubi. 
I kao što je Buck u kletvama slušao sama imena od 
milja, tako je i njegov novi gospodar taj polovični 
ugriz shvaćao kao maženje. 

Ali Buckova se ljubav ponajviše očitovala u 
obožavanju. Premda bi sav podivljao od sreće, kad 
bi ga Thornton pogladio ili oslovio, ipak on ne bi 
tražio tih znakova simpatije. Protivno od Skeeta, 
koji je vječno gurao svoju njušku pod Thorntonovu 
ruku, gurkajući ga tako dugo, dok ovaj ne bi pomi¬ 
lovao njega ili Niga, koji bi stao na stražnje noge 
stavivši svoju veliku glavu na Thorntonovo koljeno, 
Buck se zadovoljavao obožavanjem iz daleka. Znao 
bi cijeli sat pozorno, budno ležati do Thorntonovih 
nogu, gledajući mu u lice, zureći u nj, proučavajući 
ga, slijedeći s najvećim interesom svaki njegov 
mimoletni izražaj, svaku kretnju ili promjenu lica. 
Ili bi, već prema prilikama, legao podalje, na stranu 
ili pozadi, promatrajući obrise čovjeka i njegove 
slučajne kretnje. I često je bilo tako jako zajedništvo 
njihova života, da bi John Thornton okrenuo glavu 
pod upornošću Buckova pogleda, uzvrativši mu po¬ 
gled, bez riječi, jer mu je kroz oči provirivalo srce, 
baš kao i kod Bucka. 

Dugo vremena nakon svoga spašen ja Buck nije 
volio, da se Thornton udalji iz njegovog vidokruga. 
Od časa, kad bi izašao iz šatora, pa dok se ne bi 
vratio, Buck bi mu bio za petama. Njegovi prolazni 
gospodari, otkako je došao na Sjever, stvorili su u 
njemu bojazan, da nijedan gospodar ne može biti 
trajan. Bojao se, da Thorntona nestane iz njegovog 
života kao što je nestalo Perraulta i Fran^oisa i 
Škoćanina. Taj strah ga je progonio i noću, u sno¬ 
vima. U takvim bi se časovima probudio i provukao 
kroz studen do ulaza u šator, gdje bi stao i osluški¬ 
vao disanje svojega gospodara. 

Ali usprkos velike ljubavi, koju je osjećao za 
John Thorntona, koji kao da je opet počeo vršiti 
blagi uticaj civilizacije, snaga primitivnosti, koju je 
Sjever probudio u njemu, ostala je budna i živa. 
Bilo je u njega vjernosti i odanosti, tih svojstava, 
koja stvara život uz ognjište, pod krovom; ali sa¬ 
čuvao je i svoju divijost i neobuzdanost. On je više 

bio biće divlje prašume, koje je došlo iz divljači 
i sjelo kraj Thorntonova ognjišta, nego pas iz me- 
kušnoga Juga sa znakovima generacija civilizacije. 
Radi svoje velike ljubavi, nije imao srca da krade 
ovoga čovjeka, ali svakog drugog čovjeka u svakom 
drugom logoru ne bi oklijevao ni časka da okrade; 
a vještina bi mu uvijek omogućivala, da krade iz- 
bjegavši otkriću. 

Lice i tijelo nosilo mu je ožiljke rana, koje su 
mu zadali zubi mnogih pasa, i on se borio isto tako 
vatreno kao i prije, samo mnogo prevejanije. Skeet 
i Nig previše su bili dobroćudni za svađu, a osim 
toga bili su i vlasništvo John Thorntona; ali strani 
koji pas, bez obzira na soj i snagu, ubrzo bi upoznao 
Buckovu premoć ili se našao u borbi za život sa 
strašnim protivnikom. A Buck bijaše nemilosrdan. 
Dobro je naučio zakone kijače i pandža, pa nikad 
ne bi prepustio nijedne zgodne prilike ili prednosti 
ili bi skrenuo s puta, kojim je već upravio neprija¬ 
telja k Smrti. Naučio je od Spitza, kao i od glavnih 
boraca poštanskoga teama, da nema u borbi nika¬ 
kvog srednjeg puta. Ili mora pobijediti ili podleći; 
a pokazivati samilost značilo bi slabost. Samilost 
nije postojala u prvobitnom životu. Shvaćala se kao 
strah, a takve zablude su dovodile do smrti. Ubiti ili 
biti ubijen, pojesti ili biti pojeden, tako je glasio za¬ 
kon; i on je slušao tu poruku, koja je dolazila iz 
dubine vremena. 

Vezivao je prošlost sa sadašnjošću, a vječnost 
kucala je kroz njega moćnim ritmom, kojemu se pre¬ 
davao kao plimi i osjeki. Sjedio je kraj ognja John 
Thorntonova kao širokogrudi pas bjelopjege, du¬ 
gačke dlake; ali za njim su bile sjene na j različiti j ih 
pasa polu-vukova i divljih vukova, nestrpljive i na¬ 
silne, uživajući u okusu mesa, koje je jeo, žedne za 
vodom, koju je pio, njušeći zajedno s njim vjetar, 
slušajući s njim, zboreći mu o zvukovima divljega 
života u šumi, diktirajući mu ugođaje, upravljajući 
njegovim akcijama, lijegajući spavati zajedno s njim, 

sanjajući s njim i preko njega, postajući samim 
predmetom njegovih snova. 

Te sjene davale su mu tako odlučne znakove, 
da su svaki dan čovječanstvo i njegovi zahtjevi od¬ 
micali dalje. Duboko u šumi zvučao je ( doziv, i 
koliko god puta je Buck čuo taj zov, pun otajne jeze 
i zamamljivosti, osjećao se prinuždenim, da okrene 
leđa k vatri i utoptanoj zemlji naokolo, i da zaroni 
u prašumu, ni sam ne znajući ni zašto ni kuda; nije 
se ni pitao ni zašto ni gdje taj zov tako zapovjedno 
ozvanja duboko u prašumi. Ali, koliko god puta je 
zašao na meku, netaknutu zemlju i u zelenu sjenu, 
uvijek bi ga ljubav prema John Thorntonu vratila 
k vatri. 

Jedino ga je Thornton držao. Sve ostalo čovje¬ 
čanstvo nije za nj' značilo ništa. Slučajni putnici 
mogli su ga hvaliti ili zadirkivati; bio je ravnodušan 
spram njih, a pred upornijim čovjekom ustao bi i 
otišao u stranu. Kad su Thorntonovi drugovi, Hans 
i Pete, stigli na dugo očekivanoj splavi, Buck se nije 
na njih htio ni da osvrne, dok nije saznao da su bića, 
bliska Thorntonu; nakon toga ih je podnosio na iz¬ 
vjestan pasivan način, prihvaćajući njihovu sklonost 
kao da on njima iskazuje time neku milost. Bili su 
to ljudine istoga tipa kao i Thornton, živeći u tijes¬ 
nom kontaktu sa zemljom,, |misleći\ jednostavno i 
gledajući jasno i prije nego što je njihova splav 
pristala uz veliko pristanište pilane u Dawsonu, oni 
su već shvatili Bucka i njegov način, ne tražeći od 
njega one intimnosti, s kojom su općili sa Skeetom 
i Nigom. 

Međutim, Buckova ljubav prema Thorntonu kao 
da je sve većma rasla. Jedino je on mogao staviti 
na Buckova leđa teret za putovanja po ljetu. Za 
Bucka nije bilo ništa preteško da uradi, ako mu je 
to Thornton zapovjedio. Jednoga dana (nisu više 
putovali sa splavi, nego su se daleko od Dawsona 
nalazili iznad Tanana) ljudi i psi sjedili su na rubu 
jedne klisure, koja se naglo rušila, dolje do gologa 


134 


korita rijeke, neko tri stotine stopa. John Thornton 
sjedio je blizu ruba, a Buck njemu do leđa. Thorn- 
tona obuze neki nepromišljeni hir i on upozori Hansa 
i Petea na pokus, koji je naumio izvesti. »Skoči, 
Buck!« klikne i ispruži ruku iznad provalije. Slije¬ 
dećega trenutka već se na kraju ruba klisure morao 
boriti s Buckom, dok su ih Hans i Pete zajedno 
vukli natrag u sigurnost. 

— To je zbilja nevjerojatno, — primijetio je 
Pete, kad je sve već bilo svršeno, a oni opet došli 
do riječi. 

Thornton samo potrese glavom. 

—* Ne, to je sjajno, ali u isti mah i strašno. 
Znaš, katkad me pred tim sasvim obuzme strah. 

— Ne bih htio biti u koži onoga čovjeka, koji 
bi na te položio ruku, dok je Buck u blizini, — za¬ 
ključi konačno Pete, kimnuvši glavom prema Bucku. 

— Boga mi, — prihvati Hans, — ne bih ni ja. 

Još prije nego je prošla ta godina, u Circle 
City-u izvršila se Peteova bojazan. »Crni« Burton, 
zloćudan i zloban čovjek, posvadio se u jednom baru 
s jednim čovjekom, a Thornton, kako je bio dobro¬ 
dušan, stupi među njih, da ih miri. Buck, po svom 
običaju, ležao je u kutu, s glavom na šapama, pro¬ 
matrajući svaku kretnju svoga gospodara. Burton, 
nasrne, bez ikakve opomene na Thorntona. Ovaj za- 
glavinja i ne pane na tle, nego se samo uhvati za 
ogradu barske tezge. 

Oni, koji su to promatrali, čuli su u taj tren 
nešto, što nije bilo ni lavež ni krič, već što su mogli 
uporediti jedino s gromom, i vidjeli, kako je Buckovo 
tijelo proletjelo zrakom prema Burtonovoj guši. Čo¬ 
vjek si je spasio život instinktivno ispruživši ruku, 
ali se srušio na tle zajedno s Buckom. Buck izvuče 
zube iz mesa njegove ruke i opet jurne prema vratu. 
Ovaj put uspjelo je čovjeku, da se samo djelomice 
zaštiti, jer mu je za čas vrat bio razderan. Tada se 
gomila oborila na Bucka i trgla ga natrag; ali dok je 

ranar povijao ranjenika, Buck se neprestano trzao 
napred, bijesno režeći, kušajući nasrnuti, a uzmičući 
jedino pred gomilom kijača. »Vijeće rudara«, koje 
se smjesta sastalo, zaključilo je, da je pas bio iza¬ 
zvan, i takove Buck proglašen nedužnim. Ali došao 
je tako na glas, i od tog dana njegovo se ime pro¬ 


nosilo kroz sve logore na Alaski. 

Kasnije, pod konac godine, spasio je on život 
John Thorntonu na sasvim drugi način. Tri su druga 
spuštali dugački i uski čamac niz opasne brzice 
Forty-Mile Creeka. Hans i Pete išli su obalom, spu¬ 
štajući na tankom užetu barku od drveta do drveta, 


dok je Thornton ostao u barci pomažući spuštanje 
pomoću jedne motke i vičući drugovima na obali, 
kako da se napreduje. Buck na obali, uznemiren i 
nervozan, trčao je za njima, ne skidajući oka sa 
svoga gospodara. 

Na jednom, naročito zlom mjestu, gdje je iz 
rijeke virio gornji dio jedne podvodne klisure, Hans 
popusti uže i dok je Thornton otkormilario barku 
u rijeku, on je trčao uz obalu s krajem užeta u ruci, 
da dalje uzmogne tegliti, kad se prođe najgora 
brzica. Međutim barka je jurnula poput strijele, a 
kad je Hans opet pritegao uže, zadržao ju je pre¬ 
naglo. Barka se izvrne, a Thorntona, koji je iz barke 
izletio, bujica ponese sa sobom prema najopasnijem 
dijelu rijeke, gdje se ni najbolji plivač ne bi mogao 
održati. 

Buck u tili čas skoči u rijeku i za tri stotine 
yarda, među najopasnijim virovima dostiže Thorn¬ 
tona. Kad je osjetio, da ga je ščepao za pas, Buck 
okrene prema obali, plivajući sa svom svojom div¬ 
nom snagom. Ali napredovanje prema obali bijaše 
sporo, a napredovanje niz rijeku vanredno brzo. 
Odozdo se već čuo kobni šum, gdje divlja rijeka teče 
sve divljačnije, skačući i probijajući se kroz klisure 
kao kroz zupce ogromnoga češlja. Snaga vode pred 
tim mjestom bijaše užasna i Thornton je znao, da će 

biti nemoguće dokopati se obale. Užasno je strugnuo 
preko jedne litice, projurio kraj druge i onda udario 
o treću. S objema rukama pograbio je njezin skliski 
vrh, odbivši Bucka od sebe i viknuvši mu, što ga je 
grlo nosilo, ponad gromora vode: »Idi, Buck, idi!« 

Buck se nije mogao sam održati i povučen niz 
vodu, očajno se stao boriti, ne mogavši se ipak vra¬ 
titi. Kad je čuo, da Thornton ponavlja svoju zapo¬ 
vijed, on djelomice izroni iz vode, visoko provirivši 
glavom, kao da ga želi još jednom, posljednji put 
vidjeti, a onda poslušno krene prema obali. Plivao 
je snažno, a Pete i Hans izvukli ga van baš na 
onom mjestu, gdje je bilo nemoguće dalje plivati. 

Znali su, da će se Thornton moći držati skliske 
klisure sred bijesne bujice samo par časaka, pa su 
stoga potrčali što su brže mogli po obali do onoga 
mjesta, koje je bilo na visini točke, gdje se Thornton 
zaustavio. Uže, kojim su teglili barku, privežu Bucku 
na vrat i leđa, oprezno, da ga ne zaguši i da mu ne 
smeta kod plivanja, i bace ga u rijeku. On smiono, 
ali ne dovoljno ravno zapliva rijekom. Međutim, 
svoju pogrešku otkrio je već prekasno, kad se našao 
pred Thorntonom i kad ga je brzica odvukla dalje 
samo par koračaja ispred njegovog gospodara. 

Hans smjesta zategne uže, kao da je iBuck 
barka. Uže sred vrtloga odvuče psa pod vodu i tako 
ispod vode bude dovučen do obale. Bio je napola 
udavijen, pa su se Hans i Pete bacili na njega, tarući 
ga i istiskujući iz njega vodu. Buck zakoleba i pane. 
Do njih opet dopre slaba jeka Thorntonova glasa; 
nisu mogli razabrati njegovih riječi, ali su znali, da 
se nalazi u krajnjoj pogibelji. Ali glas gospodara 
djelovao je na Bucka poput električnog udarca. 
Skočio je na noge, potrčao na obalu prema ljudima, 
pa natrag do onoga mjesta, odakle je prije krenuo u 
rijeku. 

Opet mu privezaše uže i baciše ga u vodu, i 
on opet zapliva, ali ovoga puta dobrim pravcem. 

Jedanput se je bio preračunao, ali nije htio da se i 
drugi put prevari, Hans je hitno odmatao uže, a 
Pete ga dodavao u vodu. Buck je plivao, dok se nije 
našao u visini iznad Thorntona; zatim je zaokrenuo 
i sa brzinom ekspresnoga vlaka jurnuo ravno prema 
njemu. 

Thornton ga je vidio, kako dolazi, a kad je 
Buck udario u njega poput ratničke klade, kojom 
su se u stara vremena probijali bedemi, nošen još uz 
to svom snagom bujice, — samo je pružio obje ruke 
i uhvatio se za Buckov rutavi vrat. Hans nato zakači 
uže oko jednoga debla i povuče, a Buck i Thornton 
zarone pod vodu. Gušeći se i daveći, katkad jedan 
gore, drugi dolje, stružući se preko neravnoga dna, 
udarajući o klisure i kamenje, primicali su se obali. 

Thornton je potrbuške dospio na obalu, pošto 
su ga Hans i Pete izvukli prilično žestoko preko 
jednoga panja. Prvi Thorntonov pogled bio je na¬ 
mijenjen Bucku, nad uzetim i očito besvijesnim tije¬ 
lom, kod kojega je Nig već stao zavijati, a Skeet 
mu lizao mokro lice i zaklopljene oči... Thornton 
sam bijaše sav izubijan i slomljen, ali se i on naže 
nad Buckovo tijelo i žalosno konstatira, da su mu 
slomljena tri rebra. 

— Dakle, — izjavi on. — Utaborićemo se od¬ 
mah ovdje, nadesno. 

I doista oni se utaboriše i ostadoše tamo, dok 
nisu Buckova rebra zacijelila i on postao opet spo¬ 
soban za putovanje. 

* * * 


Te je zime u Dawsonu Buck izveo drugo jedno 
veliko djelo, koje možda nije bilo tako junačko, ali 
koje mu je uza sve to pronijelo ime sve do posljed¬ 
njega logora na Alaski. To djelo nadasve je dobro 
došlo njegovom gospodaru i njegovim drugovima; 
— trebali su naime opremu, kojom bi mogli krenuti 
na davno žuđeni put na neistraženi Istok, kuda još 

zlatolovci nisu dobrli. U jednoj krčmi poveo se 
naime razgovor, kod kojega su pojedinci hvalisali 
svoje pse. Buck, radi svojih rekorda, bijaše svim 
tim ljudima nišanom za peckanje, dok ga je Thorn¬ 
ton uporno branio. Nakon pola sata prepiranja jedan 
izjavi, da njegov pas može povući saone s teretom 
od pet stotina funti i voziti ih; drugi je opet za 
svoga psa ustvrdio, da može povući šest stotina 
funti, a treći: sedam stotina. 

— Pha, šta je sve to! — dobaci John Thornton. 

— Buck može povući saone s tisuću funti. 

— Maknuti ih smjesta? I povesti ih stotinu 
yardi? — upita Matthewson, jedan od »kraljeva« 
11a Bonanzi, koji se pohvalio sa sedam stotina. 

— Maknuti ih s mjesta i povesti stotinu yardi, 

— hladnokrvno odvrati John Thornton. 

— Dobro, — reče Mathewson polagano i raz¬ 
govijetno, tako da su ga svi mogli čuti. — Stavljan 
evo hiljadu dolara, da ne može. Evo ih! — Rekavši 
to, baci vreću zlatne prašine u veličini bolonjske 
kobasice na barsku tezgu. 

Niko da bi progovorio riječi. Thornton je do¬ 
živio izazov na svoj bluff, ako je doista ono bio 
bluff. Mogao je osjetiti, kako mu val tople krvi na¬ 
valjuje u glavu. Jezik ga je zaveo. Nije znao, da li 
Buck može maknuti i povući hiljadu funti. Pola 
tone! Zaprepastio se pred tom veličinom. Imao je 
veliko povjerenje u Buckovu snagu i često mislio, 
da bi mogao pokrenuti tako golem teret; ali nikad 
dosad nije se našao pred takvom mogućnošću; a de¬ 
setak ljudi ustremilo je na nj svoje oči, šuteći i išče¬ 
kujući. Osim toga, nema hiljadu dolara, da ih stavi 
na okladu; nemaju ih ni Hans ni Pete. 

— Imam vani pred vratima saone s dvadeset 
vreća brašna od pedeset funti, — nastavi Matthew- 
son s brutalnom izravnošću. To dakle neka te ne 
smeta. 

Thornton ništa ne odgovori. Nije znao, što da 
kaže. Gledao je čas jedno, čas drugo lice, nesvijesno, 
poput čovjeka, koji je izgubio svaku snagu mišljenja 
i traži, što bi ga opet moglo pokrenuti. Pogled mu 
pane na lice Jim O’Briena, staroga druga. I to mu 
posluži kao ključ, pobudivši u njemu nešto, što ne 
bi nikad ni sanjao, da bi mogao učiniti. 

— (Možeš li mi posuditi tisuću dolara? — upita 
on, skoro šaptom. 

— Dakako, da mogu, — odvrati spremno 
0 ’ Brien, bacivši glomaznu vrećicu sa zlatnim praš¬ 
kom do Matthewsonove. — Premda ti iskreno pri¬ 
znajem, da nemam puno vjere, da bi životinja mogla 
to izvesti. 

Svi gosti izađu iz krčme na ulicu, da vide tu 
izvedbu. Stolovi su opustjeli, pače i poslužitelji i 
kockari izašli su napolje, da vide, kako će ispasti 
oklada. Nekoliko stotina ljudi, sve u krznima i s de¬ 
belim rukavicama, shrpilo se malo podalje oko saona. 
Matthewsonove saone, natovarene sa hiljadu funti 
brašna, stajale su već nekoliko sati, a zbog jake stu¬ 
deni (bilo je šezdeset stupnjeva ispod ništice) kli¬ 
zaljke se brzo primrzle za utoptani snijeg. Ljudi se 
stali kladiti jedan naprama dva, da Buck uopće ne 
će maći saone s mjesta. Nastala je cijela kavga o 
tome, da li će ih Buck uopće moći »povesti«, naime 
pošto ih makne na mjestu, slomivši led oko kli¬ 
zaljki, da li će ih dalje krenuti. O’Brien je tvrdio, 
da je Thorntonovo pravo da izbije saone iz leda, pa 
da onda prepusti Bucku, da ih makne s mrtve točke. 
Matthewson je naprotiv tvrdio, da riječ »maknuti 
s mjesta« ima da se shvati tako, da Buck mora 
saone pokrenuti iz ledenog zahvata snijega ... Ve¬ 
ćina muškaraca, koja je svjedočila kod sklapanja 
oklade, priključi se njegovom mišljenju, našto oklade 
malo ponarastu za tri naprama jedan protiv Bucka. 

Niko da bi takve oklade primio. Nijedan od 
prisutnika nije mislio, da je Buck sposoban to izve¬ 
sti. Thornton se spustio u to s mnogo sumnje; a sad, 

kad je sam pogledao saone, konkretan fakt, pot- 
pregnute s propisnim teamom od deset pasa, koji su 
se stisli pred njim u snijeg, cijela stvar mu se po¬ 
kazala još nevjerojatnijom. Matthewson je već po¬ 
bjednički blistao. 

— Tri naprama jedan! — dobaci on. — Sta¬ 
vljam još drugu tisuću, Thorntone. Šta veliš? 

Thorntonu se sumnja vidjela na licu, ali se 
njegov borbeni duh probudio — duh, koji prelazi 
preko svih teškoća, koji ne priznaje nemoguće, koji 
je gluh za sve, osim za buku borbe. On zovne k sebi 
Hansa i Pete-a. Njihove su vrećice bile slabo pune 
i njih sva trojica mogli su skuckati samo dvjesta 
dolara. U osjeki njihovog imutka ta je svota bila 
cijeli njihov kapital; ali bez oklijevanja su je sta¬ 
vili protiv Matthewsonovih šest stotina. 

Međutim su otpregli team od deset pasa, a 
upregli samoga Bucka. I njega je obuzela zaraza 
uzbuđenosti; ali je on na neki način shvatio, da ima 
učiniti jednu veliku stvar za John Thorntona. Nje¬ 
gova sjajna pojava izazva šapat udivljenja. Bio je 
u sjajnoj formi, bez ijednoga grama suvišnoga mesa, 
pa ono sto i pedeset funti, što je težio, bijahu toliko 
funti smionosti i snage. Krzno mu se ljeskalo kao da 
je od svile. Niz vrat i preko leđa dlaka mu je bila 
malko nakovrčena kao da se dizala svakog časa i 
kao da mu je od preobilja snage svaka dlaka živa 
i aktivna. Široka prsa i teške šape bijahu u divnom 
skladu s ostalim dijelovima tijela, gdje su se mišići 
poput gustih užeta razabirali ispod kože. Ljudi su 
opipavali te mišiće, uvjeravajući se, da su tvrde 
poput željeza, i oklade najednom spadoše na dva 
prema jedan. 

— Dragi gosparu! Dragi gosparu, — tepao je 
jedan gledalac, bogatun sa Skookum Benchesa. — 
Nudim vam osam stotina dolara, gosparu, prije 
oklade: osam stotina dolara za ovakvog, kakav tu 
stoji. 

Thornton odmahne glavom i stane kraj Bucka. 

— Ne smiješ stajati tako blizu do njega, — 
stane prosvjedovati Matthewson. — Oko njega 
treba da bude slobodno i dovoljno mjesta. 

Gomila je ćutala; mogli su se čuti samo glasovi 
kopača, koji su uzalud nudili oklade s dva naprama 
jedan. Svako je priznavao, da je Buck veličan¬ 
stvena životinja, ali dvadeset vreća brašna po pe¬ 
deset funti bijahu u očima sviju pretežak tovar. 

Thornton klekne kraj Bucka. Uhvati mu glavu 
objema rukama i prižme svoje lice uz njegovo. Nije 
ga zavaljuškao, kako je bio navikao kod igre, niti 
mu šanuo drage kletve od milja; već mu samo u 
uho rekao: »Kako me voliš, Buck! Kako me voliš, 
Buck!« ... A Buck je samo jeknuo sa suspregnutim 
žarom. 

Gomila je radoznalo očekivala. Cijela je stvar 
postala nekako tajanstvenom. Naličila je na urotu. 
Kad je Thornton ustao na noge, Buck mu ščepa 
gubicom ruku u rukavici, stisnuvši je zubima i pola¬ 
gano je ispustivši. Bijaše to odgovor znakom, a ne 
riječima ljubavi. Thornton se iza toga dobrano od¬ 
makne na stranu. 

— A sad, Buck! — reče. 

Buck najprije potegne užeta orme, a onda opet 
malo popusti. Tako je bio naučio pokretati saone. 

— Hij! — oštro jekne Thorntonov glas u gustoj 
tišini. 

Buck povuče nadesno, učinivši kretnju zahva¬ 
tom, koji se prenio na cijele saone, a onda naglim 
trzajem zaustavi svojih stotinu i pedeset funti. Cijeli 
teret na saonama zadrhti, a ispod klizaljki začu se 
oštar prasak. 

— Ho! — ponovo zapovjedi Thornton. 

Buck ponovi manevar, ovaj put nalijevo. Pras- 
kanje se sada pretvori u škripu, saone zadrhću, a 
klizaljke se pomaknu za par palaca u stranu. Saone 
se oslobodile leda. Ljudima ponestane daha, kako 
su napeto promatrali nevjerojatni prizor. 

— Sad, napred! 

Thorntonova zapovijed prasnula je poput revol- 
verskog hica. Buck potegne napred, napevši ormu 
svojim krepkim grudima. Cijelo mu se tijelo tijesno 
stislo u jedan golem napor, mišići mu zadrhtali i 
napeli poput živih bića ispod njegove svilene dlake. 
Sasvim priževši svoja velika prsa k zemlji, s glavom 
prema dolje, noge mu zagreboše kao lude, a pandže 
stadoše bosti u tvrdom snijegu paralelne jamice. 
Saone zaškripe i zadrhću, napola već pokrenute. 
Jedna se noga Bucku poklizne i jedan čovjek samo 
dahne. A onda se saone stanu trzati sve brže i brže, 
ni časak više ne ostavši na miru, i opet se pokre¬ 
nu ... za pola palca . . . jedan palac .. . dva palca .. . 
Trzanje je očito sve većma slabilo; saone se sve 
zamjetljivije jednolično gibale, dok se nisu normalno 
stale kliziti... 

Ljudi uzmu opet normalno disati, i ne zamije¬ 
tivši, kako su na čas bili sasvim suspregli dah. 
Thornton je trčao za saonama, bodreći Bucka krat¬ 
kim, živim poklicima. Daljina bijaše odmjerena, a 
kad se pas približio hrpi drva, koja je znamenovala 
konac distance od sto yardi, klicanje je postajalo 
sve jače i pretvorilo se u gromornu viku, kad je Buck 
prošao iza drveća i stao na zapovijed. Svi ljudi po- 
mahnitaše, pače i Matthewson. Šubare i rukavice 
samo su letjele po zraku. Ljudi se rukovali, bez 
obzira s kim, a njihov govor i klicanje pretvorilo se 
u pravu babilonsku zbrku. 

Thornton je bio poklekao kraj Bucka. Glava 
mu je stala uz Buckovu glavu, grleći ga i valjuška- 
jući. Oni, koji su priskočili, čuli su, kako kune 
Bucka, a kleo ga je dugo i žarko, blago i s puno 
ljubavi. 

— Gosparu, gosparu, — opet navali bogatun 
sa Skookum Benchesa. — Dajem ti, gosparu, tisuću 
za njega, tisuću, gosparu .. . dajem dvanaest stotina. 

Thornton ustane. Oči su mu bile mokre. Suze 
mu se iskreno ronile niz obraze. 

— Gosparu, — odgovori on gavanu sa Skookum 
Benchesa, — ne, gosparu! Nosite se do vraga, go¬ 
sparu, To je najbolje, što vam mogu reći. 

Buck pograbi Thorntonovu ruku među svoje 
zube. A Thornton ga stane tresti amo-tamo. I kao 
da ih je sve obuzela ista nagla misao, gledaoci se 
povuku na primjerenu udaljenost, jer nisu bili tako 
indiskretni, da prekinu tu scenu. 


VII 

KAD ZAORI DOZIV PRAŠUME 

TZ ad je Buck za pet minuta zaslužio John Thorn- 
J^tonu šesnaest stotina dolara, omogućio je svom 
gospodaru, da isplati neke dugove i da sa svojim 
drugovima otputuje na istok u potragu za nekim 
čuvenim, izgubljenim rudnikom, kojemu je povijest 
bila isto tako stara, kao i povijest ove zemlje. Mnogi 
su ga već ljudi tražili, a malo ih ga je našlo; i mnogo 
ih je bilo, koji se odande nisu više nikad vratili. Taj 
izgubljeni rudokop pretvorio se tako u tragediju i 
zavio u tajanstvenost. Niko nije znao, ko ga je prvi 
otkrio. Najstarija je tradicija prestajala još pred 
njim. Od početka povijesti se tvrdilo, da tamo po¬ 
stoji jedna stara i lomna koliba. Ljudi su to pri- 
sizali na smrtnoj postelji, i u dokaz svoje tvrdnje 
pokazivali zrnca zlata, veća od svih, koja su se igdje 
drugdje našla na Sjeveru. 

Ali nijedno živo čeljade nije bilo zavirilo u tu 
kuću blaga, a mrtvi bijahu mrtvi; i tako su John 
Thornton i Pete i Hans, s Buckom i još nekoliko 
pasa pošli na istok nepoznatim putem, da izvrše 
ono, gdje su neuspjeli već toliki ljudi i psi. Prošli 
su na saonama sedamdeset milja uz Yukon, udarili 
lijevo na Stewart River, prošli Mayo i Mc Question 
i išli dalje, dok se rijeka Stewart nije pretvorila u 

malen potočić među strmim klisurama, koje su pret- 
stavljale hrptenicu kontinenta. 

John Thornton malo je tražio od čovjeka ili 
naravi. Nije se bojao divljosti. Sa šakom soli i 
s puškom u ruci znao je zaći u divlji kraj i vrludati 
po njemu do mile volje. Kako mu se nikad nije žu¬ 
rilo, on bi za dnevnoga puta, na indijski način, lovio 
divljač za večeru; a ako je ne bi našao, on bi opet 
poput Indijanaca, dalje putovao, siguran, da će je 
prije ili kasnije naći. I tako na tom velikom puto¬ 
vanju na Istok svježe meso bijaše dnevni prihod, 
municija i oruđe jedini teret sa saonama, a vrijeme 
puta neograničeno. 

To lovljenje, ribarenje i beskrajno vrludanje 
neobičnim krajem bijaše Bucku vanredan užitak. 
Kroz cijele tjedne oni su znali dan za danom napre¬ 
dovati; a onda bi opet beskrajne sedmice znali logo- 
rovati, sad tu, sad tamo; psi bi onda plandovali, a 
ljudi palili vatre, kroz zaleđeni mulj i šljunak ispi- 
rajući dobiveni talog bezbroj puta kraj vatre. Kat¬ 
kad bi gladni naokolo švrljali, katkad bi se opet 
bučno gostili, sve prema obilju divljači i lovačkoj 
sreći. Kad je došlo ljeto, psi su i ljudi uprtili 
prtljagu na leđa i krenuli kroz modra jezera, silazili 
i uzlazili kroz nepoznate rijeke u vitkim barkama, 
koje bi istesali iz debala. 

(Mjeseci su dolazili i prolazili i oni su još uvijek 
vrludali neistraženim prostorima, gdje još nije bilo 
ljudi, a gdje su ljudi ipak morali nekoć biti, ako je 
istinita legenda o Izgubljenom Rovu. Prolazili su 
razvodima i pod sunčanom sparinom, drhturili pod 
polarnim svijetlom, na golim liticama između pruge 
šuma i vječnog snijega, vrludali sunčanim dolinama, 
među rojevima komaraca i muha i u sjeni ledenjaka 
brali jagode i lijepo zrelo cvijeće, kakvim se ni 
južni krajevi ne bi mogli pohvaliti. Pod konac go¬ 
dine stigli su u jezoviti jezerski kraj, tih i tužan, 
gdje je bilo sovuljaga, ali nigdje života ni znaka 
životu — samo duvanje ledenog vjetra, formiranje 

leda u zaklonitim mjestima i sjetnoga mreškanja 
valova na samotnim jezercima . . . 

I još su jednu zimu prolazili nepoznatim trago¬ 
vima ljudi, koji su prije njih ovuda prošli. Jednom 
su naišli na stazu, koja se probijala kroz šumu, 
starodrevnu stazu i Izgubljena Koliba učini im se 
vrlo bliskom. Ali se staza nije nigdje ni počinjala ni 
svršavala, ostajući tajanstvenom kao i čovjek, koji 
ju je probio i razlog, radi kojega je nastala. Drugi 
put su opet naišli na ostatke lovačke kolibe, koju 
je vrijeme srušilo, i sred istrulih ostataka gunjeva 
John Thornton pronađe dugačku cijev puške kre- 
menjače. Znao je, da je to puška Hudson Bay-Kom- 
panije, kakve je vidio u svojim mladim danima i 
kakve se prodavale za dabrova krzna, poslagana u 
visini njezine cijevi. I to je bilo sve: — nigdje ni¬ 
kakvog drugog traga čovjeku, koji je u davnim da¬ 
nima tu logorovao i ostavio pušku među gunjevima. 

I još jednom je došlo proljeće i na koncu svih 
svojih tumaranja našli su, ne Izgubljenu Kolibu, 
već jedan plitak rov u širokoj dolini, gdje se zlato 
ljeskalo poput žutog maslaca kroz dno jama za ispi¬ 
ranje . .. Nisu dalje tražili. Svaki dan rada donosio 
im je tu tisuće dolara u čistoj prašini i zrncima, i oni 
su radili svaki dan. Zlato su spremali u vreće od 
jelenje kože, po pedeset funti u svaku vreću, i sla¬ 
gali ih poput gorivoga drva ispred svoje kolibe od 
granja. Radili su poput divova, i dan je za danom 
odmicao kao sanje, a oni samo gomilali blago. 

Psi nisu imali nikakvoga posla, osim što su tu 
i tamo sabirali divljač, koju je Thornton ustrijelio, 
i Buck je provodio duge sate razmišljajući kraj 
vatre. Utvara kratkonogoga, dlakavog čovjeka sad, 
kad nije imao posla, sve mu se češće javljala, i često, 
žmirkajući kraj vatre, Buck bi s njime odlazio na 
lutanja u drugi svijet, kojega se sjećao... 

Najočitija stvar toga drugog svijeta bijaše strah. 
Kad je Buck promatrao dlakavog čovjeka, kako 
spava kraj vatre, s glavom među koljenima, a ruka¬ 

ma, sklopljenima ponad glave, Buck je opažao, da 
spava nemirno, da se mnogo trza i često budi, a svaki 
put, kad bi se probudio, plašljivo bi pogledao u tamu 
i bacio novo drvo u oganj. Kad bi se šetali obalom 
jezera, gdje bi dlakavi čovjek sabirao školjke i jeo 
ih onakve, kakve je našao, oko bi mu sveđer naokolo 
zirkalo, tražeći skrivenu opasnost, noge mu bile uvi¬ 
jek spremne, da potrče kao vjetar, čim se opasnost 
pojavi. . . Kroz šumu se probijali bez šuma, Buck za 
petama dlakavoga čovjeka; bijahu pozorni i budni 
oboje, ćuleći uši i trzaj ući nosnicama, jer čovjek je 
slušao i njuškao isto onako, kao i Buck. Dlakavi 
čovjek umio je skakati po drveću i ondje putovati 
isto tako brzo, kao i na zemlji, njišući se i odbija¬ 
jući rukama od grane do grane, katkad i na udalje¬ 
nost od dvanaest stopa, nikad ne padajući na tle, 
nikad ne promašujući. U stvari, bio je, čini se, isto 
tako kod kuće na drveću kao i na zemlji; i Buck se 
sjećao noći, sprovedenih pod drvetom, gdje se dla¬ 
kavi čovjek odmarao i spavao .. . 

I uvijek blizu tih vizija dlakavoga čovjeka, 
bijaše doziv, koji je još uvijek ozvanjao u dubini 
šume. Ispunjavao ga je velikim nemirom i neobičnim 
željama. Kad bi ga čuo, osjećao bi neku nejasnu 
slatku radost; obuzela bi ga divlja žudnja i težnja, a 
da sam nije znao za čim. Katkad bi zašao za dozivom 
u šumu, tražeći ga, kao da je to neka opipljiva stvar, 
lajući tiho ili izazovno, već prema raspoloženju. Po- 
rinuo bi njušku u hladnu mahovinu ili pak u crnicu 
zemlju, gdje je rasla visoka trava, i stao radosno 
režati njuškajući masni miris zemlje; ili bi pak znao 
proležati cijele sate, kao sakriven među naslagama 
suhoga lišća i istrulim, oborenim deblima, raskola- 
čivši oči, naćulivši uši, promatrajući sve, što se miče 
i buči oko njega. Možda je, tako ležeći, mislio, da će 
iznenaditi taj doziv, koji nije mogao shvatiti. Ali 
nije znao, zašto sve to čini. 

Bio je prinužden da tako postupa, pa nije o 
tom razmišljao. 

Obuzimali su ga nesavladljivi nagoni. Ležao bi 
u logoru, lijeno, dremucajući na dnevnoj žegi, kad 
bi mu se najednom digla glava, uši naćulile, i on bi 
skočio na noge i odjurio, sve dalje i dalje, trčeći 
tako cijele sate, kroz šumu i kroz proplanke. Volio 
je tako trčati presahlim koritima, puzati i uhodariti 
ptice po šumi. Katkad bi znao tako cijeli dan pro- 
ležati u grmlju, promatrajući jarebice, kako se hrane 
i okolo švrljaju. Ali najviše bi volio trčati u maglo¬ 
vitom sumraku ljetnih noći, slušajući prigušeni i 
pospani mrmor šume, čitajući znakove i zvukove, 
kao što čovjek čita knjigu, i tražeći ono misteriozno 
nešto, što ga je dozivalo — dozivalo u snu i na javi, 
u svako vrijeme, neka dođe. 

Jedne je noći skočio iz sna, sav drhćući, rasko- 
lačenih očiju njuškajući, nakostrušivši dlaku u valo¬ 
ve. Iz šume je dolazio doziv (ili jedan njegov zvuk, 
jer doziv se sastojao od mnogo zvukova), jasno i 
određeno, kao još nikad prije, — otegnuto zavijanje, 
slično, a ipak tako različno od urlanja pasa vučjaka. 
I on ga prepozna, na stari svoj način, kao da ga je 
već prije bio čuo. Skočio je kroz usnuli logor i 
s brzom tišinom jurnuo šumom . . . 

Kad se približio dozivu, pošao je lakše, s opre¬ 
zom u svakoj' kretnji, dok nije došao do slobod¬ 
nog prostora među drvećem i pogledavši onamo 
zapazio uspravnog, s njuškom okrenutom prema nebu, 
dugačkog vitkog vuka. Nikakvim šuštanjem nije 
odao svoje blizine, ali je vuk prestao zavijati, očito 
nanjušivši njegovu prisutnost. Buck izađe na pro¬ 
planak, napola se libeći, stisnuvši tijelo kompaktno, 
s podignutim i ukočenim repom, koračajući s neobič¬ 
nom pažnjom. Svaka mu je kretnja odavala i pri¬ 
jetnju i otvorenje prijateljstva. Bilo je to zatišje, 
puno prijetnje, tako značajno za sastanke divljih 
grabežljivaca. Ali vuk pobježe, čim ga je ugledao. 
Buck pojuri za njim u divljim skokovima, sav izvan 
sebe, da ga dostigne. Pojurio je za njim u jedan 
slijepi kanal, korito potoka, gdje mu jedno preva- 

ljeno deblo zakrči put. Vuk se zavrti, poigravajući 
na stražnjim nogama, kao i Joe i svi psi vučjaci, 
režeći i kostrušeći dlaku, zveckajući zubima u sve- 
udiljnjem hitrom griskanju gubicom. 

Buck nije navalio, već stao kružiti oko njega, 
nastojeći da mu se prijateljski približi. Vuk bijaše 
sumnjičav i preplašen; ali Buck bijaše tri puta tako 
težak kao on, pa je glava vuka jedva sezala Bucku 
do ramena. Tražeći priliku, on opet uzmakne i jur¬ 
njava se nastavi. Zamalo su opet naišli na zapreku 
na putu i cijela stvar se ponovi; premda je vuk bio 
u dosta slabom stanju, ipak ga Buck ne bi mogao 
tako lako svladati. I vuk je trčao tako dugo, dok 
mu Buckova glava ne bi došla u visinu sa slabina¬ 
ma, a onda se izmaknuo. 

Ali je napokon Buckova ustrajnost bila nagra¬ 
đena; jer vuk, razabravši, da mu niko ne želi ničim 
nauditi, konačno se s njim onjuši. Nato su se spri¬ 
jateljili i stali se igrati nervoznim, napola plahim 
načinom, kojim žestoke životinje zakrinkavaju svoju 
žestinu. Malo vremena iza toga vuk nastavi trčati, 
ali odmjereno, tako da je očito pokazivao, da se 
nekamo uputio. Jasno je nagovijestio Bucku, neka i 
on dođe, i oni potrče jedan uz drugoga mračnim 
sutonom, ravno prema potočnom koritu, u provaliju, 
iz koje su krenuli, pa sve do gorske kose. 

Na suprotnom obronku razvoda oni siđu u rav¬ 
nicu, gdje su se sterali veliki kompleksi šume i 
mnoge rijeke i kroz taj kraj oni stadoše trčati upor¬ 
no, sat za satom, dok se sunce sve više uspinjalo, a 
dan postao topliji. Buck bijaše divlje radostan. Znao 
je, da se je napokon odazvao dozivu trčeći pokraj 
svoga šumskog brata prema mjestu, odakle je sigurno 
dolazio doziv. Brzo mu se vraćale stare uspomene, 
i on ih je prevrtao, kao što je nekoć prevrtao real¬ 
nosti, od kojih su ove uspomene bile samo sjene. On 
je to već činio prije, negdje u onom drugom svijetu, 
kojega se nejasno sjećao, i opet je to sada činio, slo- 

bodno trčeći kroz neutoptanu zemlju pod širokim, 
prostranim nebom. Zastali su kraj jedne rijeke, da 
se napiju, a kad su stali, Buck se sjeti John Thorn- 
tona. I tada sjedne. Vuk krene dalje prema mjestu, 
odakle je sigurno dolazio doziv, a onda se opet vrati 
k njemu, njuškajući ga i ponašajući se kao da ga 
želi obodriti, , , Ali Buck se okrene i pođe natrag 
po prevaljenom putu. Dobar jedan sat divlji je brat 
trčao kraj njega, tiho cvileći. A onda sjedne, digne 
njušku i stane zavijati. Bijaše to tužno pjevanje, a 
kako je Buck dalje trčao svojim putem, čuo ga je 
sve slabije, dok se nije izgubio u daljini. 

John Thornton je večerao, kad je Buck dojurio 
u logor i skočio na njega u svoj svojoj freneziji 
nježnosti, gurajući ga, penjući se na nj, ližući mu 
lice, griskajući ruku — »ludujući u svojim igrama«, 
kako bi to Thornton nazivao, valjuškajući ga amo- 
tamo i dobacujući mu nježne kletve. 

Kroz dva dana i noći Buck nije ostavljao logora, 
ne puštajući Thorntona iz vida. Išao je za njim na 
posao, promatrao ga kod jela, noću se navirkivao 
u njegove gunjeve, gledao ga cijelog jutra. Ali za 
dva dana doziv u šumi jekne zapovjedni je, nego 
ikad prije, I Bucka opet obuze njegov pređašnji ne¬ 
mir, opet ga stade progoniti sjećanje na divljega 
brata, na nasmijanu zemlju s onu stranu riječnoga 
razvoda, na trčanje kroz široke šumovite predjele. 
I on opet krene na lutanja kroz šume, ali divljega 
brata nije bilo; i premda je osluškivao kroz duge 
budne noći, tužna pjesma nije se više nikad javila .. . 

Od toga dana počeo je Buck spavati vani, kat¬ 
kad proboravivši cijele dane daleko izvan tabora. 
Jednom je zašao iza gore i spustio se u područje 
šuma i rijeka. Tuda se klatario cijelu sedmicu, 
uzalud tražeći nove znakove divljega brata, putem 
ubijajući plijen za hranu, putujući dugim, lakim, 
neumornim kasom. Ronio je u rijeku hvatajući losose 
na mjestu, gdje se rijeka izlijevala u široko jezero 

i blizu te rijeke ubio velikog surog medvjeda, koga 
su moskiti oslijepili, i koji je vjerojatno bio također 
u lovu za ribom, nemoćan i užasan, lutajući po šumi. 
Ali uza sve to bila je to teška borba, koja je na¬ 
pokon probudila posljednje latentne ostatke Buckove 
okrutnosti. A dva dana kasnije, kad se vratio 
k svojem plijenu i našao tamo oko desetak vučica, 
kako se svađaju za medvjeđu lešinu, rastepao ih 
je naokolo kao pljevu; a one, koje su pobjegle, 
ostavile su na mjestu borbe dvije, koje se neće više 
nikad boriti. 

Žeđa za krvi obuzela je Bucka jače nego ikad 
prije. Postao je ubica, biće, koje grabi, koje živi od 
živih stvorenja, bez tuđe pomoći, sam svojom vla¬ 
stitom snagom i smionošću, ostajući (slavodobitno 
u neprijateljskoj okolini, gdje ostaju u životu samo 
jaki. Radi svega toga obuzeo ga je veliki ponos, koji 
je poput zaraze zahvatio cijelo njegovo fizičko biće. 
Očitovao se taj ponos u svim njegovim kretnjama, 
u igri svakog mišića, jasno govorio u njegovom po¬ 
našanju, čineći sjajno njegovo krzno još sjajnijim. 
Bez obzira na smeđu prugu na njušci i nad očima 
i bijele pjege, koja mu se spuštala niz prsa, skoro 
je sasvim naličio na gorostasnoga vuka, samo većeg, 
od najvećeg vučjeg soja. Od svoga oca bernardinca 
baštinio je stas i težinu, ali od svoje majke, ovčar¬ 
ske kuje, taj stas i težina poprimili su oblike. Njuška 
mu je bila dugačka vučja njuška, samo što je bila 
šira i veća od vučje; a glava mu, malo šira, bijaše 
vučja glava u velikom stepenu. 

Znanje mu bijaše vučje znanje i divlje: inteli¬ 
gencija, inteligencija ovčarskih pasa i bernardinaca; 
i to sve, povrh iskustva, stečenoga u školi borbe, 
činilo ga strašnijim od sve ostale zvjeradi, koja su 
lovila divljač. Kao životinja, koja se hrani mesom, 
i to kraj pravilne diete, bio je on sad u punom svom 
cvatu, na vrhuncu svoga života, brekćući od snage i 
muževnosti. Kad bi ga Thornton pomilovao, pogla¬ 
divši ga rukom preko leđa, za rukom bi se samo čulo 

praskanje, jer svaka dlaka izbijala je kod kontakta 
svoj magnetizam. Svaki dio mozga i tijela, nervnih 
vlakanaca i staničevine bio je napet snagom; i iz¬ 
među svih dijelova vladao je savršen sklad i ravno¬ 
teža. Na zvukove, slike i događaje, koji su tražili 
akciju, odgovarao je s munjevitom brzinom. Brzo, 
poput vučjaka, umio je skočiti iz obrane u navalu, 
umio skočiti dvaput tako brzo. Čim bi vidio jednu 
kretnju ili čuo zvuk, odgovorio bi brže nego što bi 
drugi pas trebao da se orijentira u samom gledanju 
ili slušanju. U isto doba je gledao, prosuđivao i od¬ 
govarao. U stvari, te tri akcije promatranja, razlu¬ 
čivanja i djelovanja bile su odijeljene; ali su inter¬ 
vali bili tako sitni među njima, da se činilo kao da 
se zbivaju istodobno. Mišići su mu bili nabijeni vi¬ 
talnošću i zapadali u borbu poput čeličnih pera. Ži¬ 
vot je kucao kroza nj poput blistave rijeke, veselo 
i bučno, sve dok se nije činilo, da će slomiti sve pre¬ 
pone u izbitku ekstaze i velikodušno se preliti po 
svijetu. 

* * * 

— Nikad još nije bilo takvoga psa, — reče 
John Thornton jednoga dana, kad je promatrao 
s drugovima, kako Buck odlazi iz logora. 

— Kad se on rodio, kalup se njegov razbio, 
— reče Pete. 

— Boga mi, i ja tako mislim, — primijeti 
Hans. 

Gledali su ga, kako odlazi, ali nisu zamijetili 
naglu i užasnu promjenu, koja se u njemu odigrala, 
čim je stupio u otajnost šume. Nije više koračao. 
Smjesta se pretvorio u divlje biće, tiho se libeći, 
poput mačke, poput mimoletne sjene, koja se javlja 
i nestaje među sjenama. Znao je, kako da izrabi 
svaki zaklon, da puža na trbuhu poput zmije, da 
skače i udara kao zmija. Umio je uzeti pticu iz gni¬ 
jezda, ubiti zečića u snu, hvatati male životinje, 
dok su skakale s grane na granu. 

Ni ribe u otvorenoj vodi nisu bile nikad dosta 
brze, da mu izmaknu; ni dabrovi, popravljajući svoja 
duplja, dovoljno oprezni. Ubijao je, da se prehrani, 
ne iz obijesti; volio je da jede ono, što je sam 
ubio... I tako se sva njegova djela pretvorila u 
neko vrebanje; za nj bijaše užitak privući se do 
vjeverica, pa ih onda zaplašene rastjerati i pustiti 
da cičeći u smrtnom strahu, pobjegnu na vrh drveća. 

Kad se približio konac godine, pojavili se so¬ 
bovi u velikim količinama, polagano se pomičući 
dolje, da dočekaju zimu u nižim i manje hladnim 
dolinama. Buck je već ubio jedno napola odraslo 
tele, ali je živo žudio za većom i snažnijom životi¬ 
njom i jednoga je dana doista na razvodu udovo¬ 
ljio svojoj želji. Krdo od neko dvadeset sobova 
spustilo se ovamo iz područja rijeka i prašuma, ko¬ 
jemu je predvodnik bio jedan veliki, stari sob. Bio 
je divlje naravi, a visok neko šest stopa, užasan 
protivnik, kakvoga si je Buck samo mogao poželjeti. 
Samo je tresao svojim velikim, na paomino lišće 
nalik rogovijem, sa četrnaest parožaka, širokim na 
vrhu oko sedam stopa. Male mu očice sijevale su 
žučljivim i zlobnim svijetlom, a kad je opazio Bu- 
cka, sav se zapjenio od jarosti. 

Sa strane, baš iznad slabina stršio mu je per¬ 
nati kraj jedne strelice, što je očito još pojačavalo 
njegovo bjesnilo. Poveden onim instinktom, koji je 
potjecao još iz drevnih lovačkih dana drevnoga ži¬ 
vota, Buck odluči najprije da starog soba odijeli 
od ostaloga stada. Nije to bila laka zadaća. Morao 
je lajati i skakati, ali izvan dohvata golemih rogova 
i strašnih udaraca kopita, koja bi mu jednim udar¬ 
cem mogla istjerati život iz tijela. Ne mogavši okre¬ 
nuti leđa čaporkastoj opasnosti i produžiti put, soba 
obuze paroksizam bjesnila. U takvim trenucima 
nasrnuo je na Bucka, koji je snažno uzmicao, dra- 
žeći ga u isto doba nemogućnošću bijega. Ali kad 
je već tako jednom odijelio starog soba od stada, 

nekoliko je mlađih sobova napalo Bucka i omogu¬ 
ćilo opet starom predvodniku, da se pridruži stadu. 

Postoji jedna zasebna strpljivost u divljosti 

— tvrdokorna, neumorna, ustrajna kao i sam život 

— i s tom strpljivošću pauk nepomično sjedi cijele 
sate u svojoj mreži, zmija u svojem klupku, pantera 
u svojoj zasjedi: — ta se strpljivost naročito očituje 
kod životinja, kad love živu hranu: a ona je obuzela 
i Bucka, kad se prikrpio uz bok stada, zadržavajući 
mu kretanje, dražeći mlade sobove, mučeći ženke 
s mladima i nagoneći ranjenog predvodnika u ludilo 
nemoćnoga bijesa .., Trajalo je to pola dana. Buck 
kao da se sam pomnožio, navaljujući sa svih strana, 
okružujući stado vihorom opasnosti,* odvajajući 
svoju žrtvu od stada, čim bi mu se opet pridružila, 
ubijajući strpljivost u progonjenoj zvijerki, jer nje¬ 
zina je strpljivost uvijek slabija od strpljivosti pro¬ 
gonitelja. 

Kad se dan stao primicati kraju, a sunce zašlo 
za sjeverozapad (mrak se vratio, a noć postala duga 
šest sati), mladi sobovi ubrzaju korake. Zima, koja 
se primicala, gonila ih je u niže krajeve, a činilo 
se, da se nikad neće moći otresti neumornoga bića, 
koje ih je zadržavalo. Osim toga nije bio ugrožen 
život stada, niti mladih sobova. Tražio se život samo 
jednoga člana, a to bijaše za njih dalji interes od 
njihovih života, i na koncu konca bili su voljni da 
plate otkupninu. 

Kad se spustio suton, stari sob zastao je spu¬ 
štene glave, promatrajući svoje drugove *— ženke, 
koje je poznavao, lanad, kojoj je bio otac, mlade 
sobove, kojima je vladao — kako su brzim korakom 
otkasali kroz sutonsko svijetlo. Nije mogao za nji¬ 
ma, jer mu je pred nosom skakao neumoljivi čapor- 
kasti užas, koji ga nije puštao. Težio je tri stotine 
funti povrh pola tone: živio je dugo, snažnim živo¬ 
tom, punim borbe i okršaja, a na koncu našao se 
pred smrću od zubi životinje, kojoj glava pije nje¬ 
mu sezala ni do koljena. 

Od toga časa Buck nije ni danju ni noću pu¬ 
štao svoje žrtve, ne dajući joj ni trena odmora i ne 
dopuštajući joj, da odgrize ni listić s drveta, ni 
jedan pup mlade breze i vrbe. Nije dao ranjenom 
sobu ni prilike, da utaži svoju žarku žeđu u sitnim 
potočićima, preko kojih su prelazili. Često bi se u 
očaju sob dao u divlji bijeg. Za to vrijeme Buck 
nije kušao da ga zadrži, već mu je lakim kasom 
trčao za petama, zadovoljan s načinom borbe, a 
legavši na zemlju, kad bi se sob zaustavio, bijesno 
ga napadajući, kad bi sob pokušao jesti ili piti. 

Velika glava sve se na niže spuštala pod kroš¬ 
njom rogovlja, a kas mu postajao sve slabiji. Znao 
bi tako zastati na dulje vrijeme, zabušivši njušku 
u zemlju i oborivši uši. I Buck bi tada nalazio više 
vremena, da se napi je i da se odmori. U takvim mo¬ 
mentima, dahćući s isplaženim crvenim jezikom i 
ustremivši oči u golemog soba, Bucku se činilo, kao 
da se sve obličje stvari mijenja. Morao je osjetiti 
novo gibanje u cijelom kraju. Kao što su dolazili 
sobovi, dolazile su i druge pojave života. Šuma i 
rijeka i zrak, kao da su drhtali od njihove nazoč¬ 
nosti. Ta spoznaja se u njemu javila ne preko vida, 
sluha ili njuha, već na neki drugi, suptilniji način. 
Ništa nije čuo, ništa vidio, a ipak je znao, da je sve 
postalo nekako drugo jači je; da se poradi toga pro¬ 
budile i javile neobične stvari: i on odluči, da to 
sve istraži, čim svrši svoj posao. 

Napokon, pod konac (četvrtoga dana, oborio 
je golemoga soba. Cijeli jedan dan i noć proveo je 
kraj plijena, jedući i spavajući. Zatim, odmoren, 
osvježen i jak, on se okrene prema logoru i Johnu 
Thorntonu. Krenuo je otegnutim, lakim kasom i tako 
prolazio cijele sate, nijednom ne zašavši na stran¬ 
putice, nego ravno udarajući prema domu kroz ne¬ 
obični kraj sa sigurnošću za pravac, pred kojim se 
mogao sakriti čovjek skupa sa svojom magnetskom 
iglom. 

Dok je tako išao, sve je jače zamjećivao, da 
se nešto novo dogodilo u zemlji. Širio se tu život, 
koji bijaše sasvim drugačiji od života, koji je ondje 
vladao ljeti. Ta činjenica nije mu sada bila više 
očita rja neki suptilni misteriozni način. 0 njoj su 
govorile ptice, vjeverice su o njoj ćeretale, i sam 
lahor o njoj je šaputao. Nekoliko je puta stao, da 
udahne svježi jutarnji zrak, čitajući poruku, koja 
ga je nagnala da poskoči dalje još s većom brzinom. 

Spopala ga teška slutnja, da će se dogoditi 
neka nesreća, ako se već samo nije dogodila; i kad 
je prešao posljednju uzvisinu i spustio se u dolinu 
prema logoru, stao je napredovati s najvećim 
oprezom. 

Tri milje dalje naišao je na svježi trag, radi 
kojega mu se dlaka počela kostrušiti. Vodio je rav¬ 
no prema logoru i John Thorntonu. Buck pohrli, 
brzo i kriomice, napevši svaki nerv i pazeći na svaki 
pojedini od brojnih detalja, koji su mu već pripo¬ 
vijedali cijelu jednu zgodu — sve osim konca. Njuh 
mu je pružao raznoliki opis pogibije života, za ko¬ 
jim je išao. Zamijetio je vanrednu tišinu u šumi. 
Pernatoga svijeta bilo je već nestalo. Vjeverice se 
posakrivale. Vidio je samo jednu — vitku, sivu pri¬ 
liku, kako se stisla uz veliko suho deblo, tako da se 
činilo, kao da je jedan njegov dio: drvena izraslina 
na samom deblu. 

Dok se Buck tako odlučivao u mraku kolebave 
sjene, njuška mu najednom udari na stranu, kao da 
ga je ščepala i povukla neka pozitivna snaga. On 
pođe za novim vonj em u guštaru i tu nađe Niga. 
Ležao je pobočke, mrtav, tamo kud se odvukao sam 
sa strelicom, koja mu je bila probila tijelo tako, da 
joj se vidio i šiljak i pernati kraj. 

Neko stotinu yardi podalje Buck naiđe na jed¬ 
noga od onih pasa, što ih je Thornton kupio u Daw- 
sonu. Taj se pas previ jao u smrtnim trzajima, baš 
na samoj stazi, i Buck, obišavši ga, krene odmah 

dalje. Od logora dolazio je slabi šum mnogih gla¬ 
sova, dižući se i spuštajući kao u nekom pjevu. Pu¬ 
ža j ući potrbuške do ruba proplanka, naiđe tamo na 
Hansa, koji je ležao niče, sav posut strelicama 
kao jež. 

U isti mah Buck zirne onamo, gdje je stojala 
koliba od granja i ugleda prizor, od kojega mu se na¬ 
ježila dlaka na vratu i leđima. I obuze ga val sve¬ 
moćnoga gnjeva. Nije znao, da je zarežao, ali je 
zarežao s užasnom okrutnošću. Posljednji put u svom 
životu dopustio je strasti, da mu zasjeni razbor i 
znanje, i to samo iz svoje velike ljubavi prema John 
Thorntonu. Bio je izgubio glavu. 

Yeehats-Indijanci plesali su oko razvalina ko¬ 
libe, kad su najednom začuli užasan lavež i ugle¬ 
dali, kako se na njih srušila životinja, kakvu nisu 
dosad još nikad vidjeli. Bio je to Buck, živi orkan 
bjesnila, koji se sam srušio na njih, obuzet mahni- 
tošću razaranja. Skočio je na^ najbližega čovjeka 
(bio je to poglavica Yeehats-Indijanaca) i zadr o 
mu u gušu, dok mu nije iz kucavica liznula bujica 
krvi. Nije zastao da ga mori, već je odmah skočio 
dalje, na drugog čovjeka, i razderao mu vrat. Nisu 
mu se mogli oduprijeti. Navalio je u samu njihovu 
sredinu, grizući, derući, uništavajući užasno i vječno 
pokretan, tako da su ga promašile sve strelice, oda¬ 
pete na njega. Njegove kretnje bijahu doista tako 
munjevite, a Indijanci bijahu tako zbijeni u tijesnu 
hrpu, da su strijeljali strelicama jedan po drugome; 
a jedan mladi ratnik, bacivši koplje na Bucka, probi 
njime grudi drugoga ratnika s tolikom snagom, da 
mu je šiljak probio čak i leđa. I tada obuze Yeehatse 
paničan strah i oni, zaprepašteni, nagnu bježati u 
šumu proglašujući na bijegu došašće Zloga Duha. 

I doista, Buck bijaše utjelovljeni đavao, bje¬ 
sneći im za petama i obarajući ih poput divljači na 
samom bijegu kroz šume. Bio je to koban dan za 
Yeehatse. Rastepli se na daleko po cijelom kraju i tek 

nedjelju dana kasnije preživjeli su se skupili u jed¬ 
noj nižoj dolini, brojeći svoje gubitke. Međutim se 
Buck, kad mu je dodijalo proganjanje, vratio k na¬ 
puštenom logoru. Našao je Pete-a na mjestu, gdje 
je bio ubijen još onako među gunjevima u prvom 
trenu iznenađenja. Očajna Thorntonova borba bi¬ 
jaše svježe ispisana na zemlji i Buck je, njušeći, 
upoznao sve njezine potankosti, sve do ruba dubo¬ 
kog jezerca. Tu je na rubu s glavom- i nogama u 
vodi ležao Skeet, vjeran do groba. Samo jezerce, 
muljavo i prljavo od ispiranja zlatonosne zemlje, 
krilo je ono, što je počivalo u njemu, a to je bio — 
John Thornton. Buck je slijedio, onjuškujući, njegov 
trag sve do vode, iz koje trag nije više dalje vodio. 

Cijeli dan je Buck vrludao oko jezera ili ne¬ 
mirno švrljao po logoru. Poznavao je Smrt kao pre¬ 
stanak kretanja, kao nestanak života iz živih, i zato 
je znao, da je John Thornton mrtav. Ostavljalo je 
to u njemu veliku prazninu, nešto slično gladi, ali 
prazninu, koja je neprestano boljela i koju hrana 
nije mogla ispuniti. Kad bi zastao promatrajući 
lešine Yeehatsa, zaboravio bi tu bol; i u te trenutke 
osjećao bi u sebi golem ponos — ponos veći, nego 
što ga je ikad dotle osjetio. Ubio je čovjeka, naj¬ 
plemenitiju zvijerku, ubio ga usprkos zakonima ki- 
jače i kandžije. Radoznalo je onjuškavao lešine. 
Umrli su tako lako. Teže je bilo ubiti jednoga vuč¬ 
jaka nego njih. Uopće bi za svima zaostajali, kad 
ne bi imali strelice, koplja i kijače. I zato ih se ubu¬ 
duće neće više bojati, osim đnih, koji budu imali u 
rukama strijele, koplja i kijače. 

Spustila se noć, a pun se mjesec bio ispeo 
na nebo visoko iznad drveća osvjetljujući zemlju, 
dok se nije sva kupala u avetinskom danu! . .. 
I s dolaskom noći, vrludajući i tugujući kraj jezera, 
Buck najednom zamijeti, da se budi nov život u 
šumi, drugačiji od onoga, što su ga izazvali Yee- 
hatsi. On stane, osluškujući i njuškajući. Iz daleka 

je dopr’o slab, oštar krič, popraćen zborom sličnih 
oštrih kričeva. I kako je vrijeme prolazilo, pokliči 
su postajali sve glasniji i tjesniji. I opet ih je Buck 
prepoznao kao nešto, što je čuo u drugom svijetu, 
koji je drijemao u njegovom sjećanju. On pođe do 
središta proplanka i stane slušati. Bijaše to doziv, 
mnogozvuki doziv, koji se orio zamamnije i zapo- 
vjednije, nego ikad prije. I kao nikad prije, bio je 
Buck spreman, da ga posluša. John Thornton 
bijaše mrtav. Posljednja veza bila je prekinuta. Čo¬ 
vjek i njegovi zahtjevi nisu ga više vezali. 

Loveći živu hranu, upravo kao i Yeehatsi, slije¬ 
deći sobove na njihovom putu, vučji se čopor na¬ 
pokon spustio iz područja šuma i rijeka u Buckovu 
dolinu. Na proplanak, obasjan mjesečinom, izlili se 
oni poput srebrene bujice; a u sredini proplanka 
stajao je Buck, nepomičan poput kipa, čekajući 
njihov dolazak. Oni se predadoše: — kako je sta¬ 
jao golem i nepomičan prošlo je nekoliko trenutaka 
stanke, dok se najsmioniji osokolio nasrnuvši ravno 
na njega. Ali ga Buck poput munje suzbi, slomivši 
mu kičmu. I opet stane nepomičan, kao i prije, dok 
se poraženi vuk iza njega trzao u agoniji. Druga 
tri pokušaja isto: ali jedan za drugim odglavinjaju 
natrag, dok im je krv ćurkom curila iz razderanih 
vratova i leđa . . . 

Ali je to bilo razlogom da cijeli čopor nasrne, 
izmiješano, u gomili, zbunjen žudnjom, da obori 
plijen. No Buckova divotna hitrost i gibljivost van- 
redno su mu poslužile. Okrećući se na stražnjim 
nogama, nasrćući i grizući, bio je u isti tren svagdje, 
tvoreći frontu, koja je očito bila neprobojna; tako 
je brzo kružio i branio se na sve strane. Ali da ih 
spriječi, da ga napanu odostrag, bio je prisiljen, 
da uzmiče, sve duž jezerca u korito potoka, dok 
nije stao pred visokom, kamenitom obalom. Po¬ 
stepeno se povlačio do jednoga pravog kuta u 
obali, koji su ljudi iskopali za vrijeme rudarenja 
i došavši do tog ugla, koji ga je štitio sa tri strane, 

otvarajući pred njim samo jednu frontu, pređe on 
u napadaj. 

I tako je spretno izveo sve to, da su za pola 
sata vuci stali suzbijeni. Svima su visjeli isplaženi 
jezici, a bijeli sjekutići sablasno se ljeskali na mje¬ 
sečini. Nekoji su ležali, pridignute glave i naćulenih 
ušiju; drugi su stajali, promatrajući njega; treći su 
pak pili vodu iz jezerca. Jedan vuk, dugačak i 
suhonjav, oprezno mu se stane približavati na pri¬ 
jateljski način, i Buck prepozna u njemu divljeg 
brata, s kojim je zajedno trčao cijelu jednu noć i 
dan. Tiho je ječao, a kad je i Buck zaječao, njuške 
im se dotakoše . . . 

Zatim istupi stari jedan vuk, glomazan i pun 
ožiljaka od rana. Buck naceri svoju njušku kao da 
će zarežati, ali se iza toga samo s njim onjuši. 
Nato stari vuk sjedne, digne njušku prema mjese¬ 
čini i udari u otegnuto vučje zavijanje. I ostali su 
sjeli i stali zavijati. I sada je Buck prepoznao 
doziv u njegovim nesumnjivim zvucima, pa i on 
sjedne i pridruži se pjesmi. A kad se to svršilo, 
izađe on iz svoga kuta, a čopor ga okruži, nju¬ 
škajući ga napola na prijateljski, napola na divlji 
način. A vođe nato kliknu krič čopora i nagnu tr¬ 
čati u šumu. Vuci pojure za njima, odzivajući se 
u zboru. I Buck potrči s njima, pored svoga divljeg 
brata, također kličući u trku. 


I tu bi se mogla svršiti Buckova povijest. No 
nije prošlo mnogo godina, kad Yeehats-Indijanci 
zamijetiše jednu promjenu u rasi šumskih vukova; 
opazili su naime nekoje vučje primjerke sa sme¬ 
đim pjegama na glavi i njušci, i s prugom bijele 
dlake niz grudi. Ali što je mnogo značajnije, Yee- 
hatsi pripovijedaju o jednom Aventiskom Psu, koji 
vodi cijeli čopor. Oni se boje toga Avetinskog 
Psa, jer mu je znanje mnogo veće od njihovoga, i 

jer krade po njihovim logorima za ciče zime, plač- 
ka im zalihe hrane, ubija pse, napada i njihove 
najsmionije lovce. 

Ali priča se pomalo stala razvijati i na gore. 
Bilo je lovaca, koji se više nisu vratili u svoje lo¬ 
gore, a bilo je i takvih, koje su njihovi suplemenici 
našli s užasno rasporenim vratovima i s vučjim tra¬ 
govima u snijegu oko njih, većima nego što su obični 
vučji tragovi^ I svaki put, kad Yeehatsi progone 
sobove, ima jedna dolina, u koju nikad ne zalaze. 
Žene je obuzimala tuga, kad se kraj logorskih ognji¬ 
šta povela riječ o tome, kako je Zao Duh odabrao 
baš tu dolinu za svoje boravište. 

Ipak ljeti u tu dolinu zalazi jedan posjetilac, 
za kojega Yeehatsi ne znaju. To je golemi vuk, 
divne dlake, neobično sličan drugim vucima, ali 
ipak od njih drugačiji. On sam izlazi iz bujne šume 
i spušta se na proplanak, gdje neko vrijeme sjedi 
kao da razmišlja, dok najednom otegnuto i tužno 
ne zalaje prije nego što ode ... 

Ali nije uvijek sam. Kad dođu duge zimske 
noći i vuci se stanu spuštati za plijenom u niže do¬ 
line, može se vidjeti taj golemi vuk, kako juri na 
čelu čopora kroz blijedu mjesečinu ili palucanje 
polarnoga svijetla, skačući golemim skokom pred 
svojim drugovima, napinjući svoj veliki vrat i pje¬ 
vajući pjesmu mlađega svijeta: — pjesmu čopora. 


Preveo Josip Horvath. 


Z. B. 480. 

Izbor najboljih pripovijedaka svjetske književnosti. 


476. »Hodočašće ljubavi«. Roman dvoje ljudi od Upton S i n- 
i 1 a i r a, najvećeg socijalističkog pripovjedača amerikanskog. U ovom 
djelu opisuje autor kalvariju svoga književničkoga života. U ličnosti 
mladoga Thyrsisa ocrtao je sebe ili njemu barem pripisao glavne 
ideje, koje samoga autora vode u životu. Thyrsis poznaje samo »reli¬ 
giju razvijanja«, pa je spreman da sebe žrtvuje za budućnost i za 
ono, što bi ljudi imali biti. Po njegovom shvaćanju život nije nikakova 
šala, ni ikakav blagdan i on nije ni licemjerstvo, ni varanje samoga 
sebe. U životu okrutni neprijatelji stavljaju bezbrižnima zamke: u 
tom životu provaljuju slijepe i nesmiljene sile, koje ne obuzdava ni 
Bog, ni ljudi. I te slijepe i nesmiljene sile Sinclair iznosi u svoj nji¬ 
hovoj snazi i drastičnosti, prikazujući život mladoga književnika, koji 
sa svojom ženom Corydonom mora živjeti u šumama, jer okrutni go¬ 
spodari amerikanskoga žurnalizma ne primaju njegove romane, koji 
ne ugađaju širokoj masi. I brak Thyrsisov umalo da se nije razriješio 
zbog bijede i neimaštine. Istinsko hodočašće ili križni put ljubavi! 
Vrlo ozbiljna knjiga, koja navodi na duboke misli. — Din. 32.—. 
Uvezano Din. 42.—. 

477. »Brodovi prolaze«. Ruski poratni roman od VI. G. L i- 
d i n a. Djelo, koje se svojom tehnikom i neobično širokim zahvatom 
znatno razlikuje od svih dosad nam poznatih romana svjetske knji¬ 
ževnosti. Kao da je cijela pripovijest složena od desetak različitih 
novela, koje se vežu samo osnovnom autorovom idejom. I ono, što 
se nalazi na dnu mora, u neđosežnim dubinama zemaljske kruglje, u 
berlinskom laboratoriju, na neistraženom otoku Sjevernog ledenog 
mora, na moskovskom hipodromu i u noćnom kabinetu petrogradske 
kurtizane — sve to stoji u nekoj čarobnoj vezi, koja pomiče život, 
preporađa ga i nagovještava novo čovječanstvo, koje će biti sretnije 
od dosadašnjega. I kad pronevjeritelj Glotov skače u bujicu petro¬ 
gradske Mojke, a spasava ga jedna konservatoriskinja u poderanim ci¬ 
pelama, ima to da označi samo jednu etapu u »prolaženju brodova«, 
koji dolaze jedan za drugim, izmjenjujući među sobom ognjene si¬ 
gnale .. . Što jedna generacija napravi dobra ili zla, sve će se to 
odraziti na budućim pokoljenjima, koja moraju biti i savršenija i 
sretnija od današnjega. I sva je knjiga prelivena divnom lirikom i 
ljubavlju za čovjeka bez truna pesimizma, koji je inače tako svojstven 
nekim ruskim pripovjedačima starijeg datuma. I opet jedan sovjetski 
pisac, koji ničim ne odaje atmosferu današnjeg ruskog rušilačkog 
režima. Din. 22.—. Uvezano Din. 32.—. 

478. »Kolja Mikulka«. Dječja pripovijest iz velikoga rata od 
češkoga pjesnika i akademika Rudolfa Medeka. U djelu su ispri¬ 
povijedani ratni doživljaji ruskoga dječaka Kolje (Nikole), koji se u 
bojnom komešanju pridružio češkim legionarima i od njik dobio češko 
narodno ime »Mikulka«. Svojim svježim, sažetim načinom pričanja 
evocira Medek u toj knjizi žive i plastične slike, obojene jarkim 
bojama slikara. S umjetničkom snagom umije on da odvoji ono, sto 
je bitno i karakteristično, stvarajući od maloga Kolje »junaka«, koji je 
sticajem prilika jedne noći »zarobio« šest češkin vojnika (koji su 
prebjegli s austrijske na rusku stranu, da se predadu) — i zado¬ 
bio visoko odlikovanje sv. Jurja . . . Sve je to ispričano nježno, 
s puno poezije i bez krvi, kako i doliči jednoj knjizi, koja je na¬ 
mijenjena češkoj i uopće svoj slavenskoj omladini. Djelo je ukrašeno 
sa 34 slike. Din 20.—. Uvezano Din. 30.—. 

479. »Narodna duša«. Dvanaest satira i humoreska od Ante 
Kovačevića, o kojima se domaća kritika izjavila, da svojom 
ljepotom i zanimljivošću ni najmanje ne zaostaju za savršenošću 
stranih djela. Ova je knjiga, vele, za nas vrednija od stotine stranih, 
jer je naša i jer je dobra i uspjela. U njoj su opisani naši ljudi, 
naše mane i aljkavosti, bazar naših sitnarija i sitnih tragedija i 
komedija. Naš je Kovačevićev smijeh, naš i slavenski, kakav je i 
smijeh velikog ruskog pripovjedača Antona Oehova: nije ni trpak 
ni ciničan, nego pun suza, boli i samilosti. On nigdje ne vidk smi¬ 
ješne ljude, nego samo nemilosrdni život, ko.ji se s ljudima obijesno 
igra, uvlačeći se u njihove snove, igre i nade, da ih pobrka i razbaci, 
učinivši ih komičnima. Mnoge su stvari u toj knjizi napisane sa to¬ 
liko esprita, kako se u nas rijetko piše. Jezik je pripovjedačev 
jedar, lapidaran, fluidan i elastičan, da ga je milota - čitati. (Đuro 
Vilović). Din. 20.—. Uvezano Din. 30.—. 

